
SECRETUL UMBREI 


Puterea de a-ți asuma propria poveste 


Traducere 
Darta Vasilescu 


EDITURA FOR YOU 


Celui care mi-a fost al doilea tată 
și pe care l-am iubit mult, 
medicul Howard J. Fuerst. 


Am primit un dar imens, atunci 
când ai intrat în viata mea. 


Îți multumesc pentru grija, iubirea și 
gratia pe care mi le-ai adus mie, 


familiei mele și lumii în care trăim. 


Ne este foarte dor de tine. 


SECRETUL UMBREI 


Capltolul 1 
TU ȘI POVESTEA TA 


Imaginaţi-vă că ați fi știut la naștere că sunteți maeștri, 
că sunteți peste măsură de puternici, că deţineţi daruri imen- 
se și că dorinţa ar fi unicul lucru de care ați avea nevoie pen- 
tru a vă oferi darurile personale în lume. Închipuiți-vă că ați 
venit în această lume cu inima plină de puterea vindecătoare 
a iubirii și că singura voastră dorinţă este să daţi această dra- 
goste tuturor celor din jurul vostru. Imaginaţi-vă că sunteți 
înzestrați cu capacitatea înnăscută de a crea, că aveți tot ce vă 
doriţi și tot ceea ce aveţi nevoie. Este, oare, posibil ca, la un 
moment dat în viaţă, să fi conștientizat că nu mai există ni- 
meni altcineva pe lume, asemenea vouă? Și că, în fiecare fi- 
bră a ființei voastre, să fi știut nu numai că deţineţi lumina 
lumii, ci că sunteți lumina lumii? Este oare posibil ca, la un 
moment dat, să fi înțeles cine sunteți la cel mai profund nivel 
și să vă fi bucurat de darurile voastre? Gândiţi-vă o clipă și 
vedeţi dacă vă puteți aminti acel moment când aţi știut ade- 
vărul despre cine sunteți voi cu adevărat. 

Apoi s-a întâmplat ceva. Lumea voastră s-a schimbat. 
Ceva sau cineva a aruncat o umbră peste lumina voastră. 
Din acea clipă, aţi început să vă temeți că voi și preţioasele 
voastre daruri nu mai sunteți în siguranţă în această lume. 
Aţi simțit că, dacă nu vă veți ascunde darul sacru, s-ar putea 
abuza de el, ar putea fi lezat sau furat. Înăuntrul vostru, ați 
știut că acest dar este ca un copil iubit, inocent, care v-a fost 
dat pentru a-l proteja. Astfel încât ați făcut ceea ce ar face 
orice părinte: ați ascuns toată această măreție, adânc înăun- 
trul vostru, pentru ca nimeni să nu o descopere vreodată, să 

nu o poată vătăma sau lua de lângă voi. Apoi, cu creativita- 
tea unui copil, ați acoperit-o. Aţi creat un rol, un personaj, o 
dramă, o poveste, astfel încât nimeni să nu suspecteze vreo- 
dată că deţineţi atât de multă lumină. Ați fost foarte iscusiți 
- chiar sclipitori - în a vă ascunde secretul. Nu numai că i-ați 
determinat pe ceilalți să creadă că nu sunteți minunați; v-aţi 
convins și pe voi înșivă - și asta doar pentru că v-aţi dove- 
dit a fi părinţi buni. A fost secretul vostru foarte bine ascuns 
- pe care doar voi îl ştiați. Ați fost chiar îndeajuns de creativi 
ca să afișați exact opusul a ceea ce erați cu adevărat, astfel 
încât să vă puteţi proteja de cei care ar fi putut fi supăraţi sau 
intimidați de darurile voastre înnăscute. 

Dar după zile, luni și ani în care v-aţi ascuns comorile 
voastre prețioase, ați început să vă credeți povestea. Aţi de- 
venit persoana pe care ați creat-o pentru a vă apăra secretul. 

acel moment, aţi uitat că voi înșivă v-aţi îngropat cândva 
darul nepreţuit. L-aţi ascuns atât de bine, încât n-aţi mai știut 
locul exact - ați uitat chiar faptul că l-ați fi ascuns. Iubirea, 
lumina, măreția și frumuseţea voastră s-au pierdut în interi- 
orul poveștii. Ați uitat că ați avut un secret. 

Din acel moment, aţi trăit sentimentul de a fi pierduţi, 
singuri, izolaţi și speriați. Pe neașteptate, ați devenit conști- 
enţi că ceva lipsea - ceea ce era adevărat. Durerea separării 
de comoara voastră v-a făcut să vă simțiți ca și cum v-aţi fi 
pierdut cel mai bun prieten. Înăuntru, ați tânjit după întoar- 
cerea sinelui vostru adevărat. Astfel încât ați început să cău- 
taţi în exterior, ceva care să vă umple golul și să vă facă să vă 
simțiți mai bine. Aţi căutat ceea ce lipsea, în relații, în alți 
oameni, în realizările voastre. Aţi căutat în performanţele fi- 
zice sau în contul din bancă, încercând să aveți din nou acel 
sentiment. Poate că, asemeni mie, ați fost conduși de senti- 
mente de nevrednicie, care se înfig atât de adânc în subcon- 
știentul nostru, încât ne petrecem cea mai mare parte din 
viață căutând frenetic ceva care să ne împlinească. Dar ori- 
unde aţi căutat, nu ați găsit nimic. 

La vârsta de cinci ani, eram deja obișnuită cu vocea din 
capul meu care îmi spunea că nu sunt destul de bună, că nu 
eram dorită și că nu aparțineam nimănui. Dorind cu dispe- 
rare să mă simt iubită și acceptată, mi-am impus sarcina ex- 
tenuantă de a-i face pe ceilalți oameni să-mi valideze propria 
valoare. Înăuntrul meu credeam că ceva era în neregulă cu 
mine și m-am străduit mult să-mi ascund defectele. Am în- 
văţat repede cum să mulțumesc oamenii, afișând un zâmbet 
larg, pentru a-i face să mă remarce. Credeam că, dacă aș fi 
fost mai talentată decât sora mea mai mare, sau mai deș- 
teaptă decât fratele mai în vârstă, m-aș fi adaptat mai bine și 
familia mea m-ar fi copleșit cu iubirea și acceptarea pe care 
mi le doream. Nutream convingerea că, dacă ei m-ar fi iubit 
suficient, nu ar mai fi trebuit să ascult gândurile groaznice 
care-mi umpleau mintea, sau să îndur sentimente dureroase, 
epuizându-mi trupul firav. 

Pe măsură ce anii treceau, am devenit expertă în a găsi 
modalități de a ascunde durerea - de mine însămi și de cei- 
lalți. Când nu găseam pe cineva care să mă aprobe sau să-mi 
spună că sunt în regulă, mă furișam la magazinul de alături 
și cumpăram un pachet de prăjituri și o sticlă de Coca-Cola. 
Acea doză de zahăr părea, într-adevăr, să mă mulțumească. 

Dar, la vârsta de doisprezece ani, durerea devenise 
prea mare ca să o pot ascunde: mă simţeam prea înaltă, ex- 
trem de ciudată și foarte proastă. Le invidiam pe fetele care 
păreau a fi normale, purtau hainele corespunzătoare și aveau 
familiile potrivite. Ani de zile am plâns în fiecare zi, încer- 
când să eliberez acea durere interioară care mă consuma. 

Lacrimile mele de tristețe aveau întotdeauna același 
mesaj: „De ce nu mă iubește nimeni? Ce este în neregulă cu 
mine? Vă rog, nu vine cineva să mă ajute ?' 

Apoi, pentru a înrăutăţi lucrurile și mai mult, într-o 
sâmbătă după-amiază, pe când aveam doisprezece ani, ma- 
ma ne-a spus, mie și fratelui meu că, în timp ce eram la plajă, 
tata s-a mutat. Mariajul lor se terminase și urmau să di- 

vorțeze. Dezintegrarea familiei a adăugat fricii mele înrădă- 
cinate profund, faptul că aveam defecte și că îmi fusese dat 
un destin nefavorabil. 

Divorțul părinţilor a dezlănţuit toată durerea pe care o 
înmagazinasem înăuntrul meu. Într-o clipă, toate sentimen- 
tele negative pe care credeam că le am sub control, m-au 
inundat. Suferinţa era atât de copleșitoare, încât pentru a o 
amorți am început să mă droghez, să fumez și să am prieteni 
de ocazie, în încercarea disperată de a mă integra, de a primi 
iubirea și siguranţa pe care nu le găseam în familie, sau în 
mine însămi. 

Luptându-mă să dau un sens spațiului gol dinăuntrul 
meu, am decis că succesul este ultimul bilet spre libertate. 
Am început să lucrez la vârsta de treisprezece ani, iar când 
am împlinit nouăsprezece, dețineam deja primul meu maga- 
zin de îmbrăcăminte. Aveam un ochi pentru modă și îmi 
plăcea să schițez noi toalete pentru femei. 

A purta haine la modă m-a făcut întotdeauna să mă 
simt mai bine. Simţeam că în felul acesta puteam ascunde 
rușinea măcar pentru o zi, purtând ceva ce plăcea tuturor. 
Mă străduiam să fiu cât mai îndrăzneață, mai hippy, mai la 
modă, pentru a simţi că mă integrez. Și, după toate aparen- 
tele exterioare, reușisem: aveam mașina adecvată, hainele în 
ton cu moda și ceea ce consideram a fi grupul de prieteni po- 
triviți. În sfârșit, izbutisem să devin un membru al grupului. 

Dar, în pofida tuturor succeselor și a faptului că aveam 
prieteni, încă mă simțeam pierdută și foarte singură. Nu 
conta cât am realizat în lumea exterioară, păream să nu mai 
scap de vocea interioară care îmi spunea că nu mă voi ridica 
niciodată și că viața mea nu avea nici un sens. În liniștea 
nopții, disperarea m-a copleșit. Mă simțeam mică, neînsem- 
nată și extrem de singură. 

Obsesia din mintea mea devenise o slujbă cu normă în- 
treagă. Am început prin încercarea de a aduce la tăcere zgo- 
motul interior, constant, prin consumul de droguri. Am fost 

hipnotizată de acel dialog intern continuu, de povestea pe 
care mi-o repetam iar și iar - că nu voi reuși niciodată și nu 
voi avea niciodată iubirea, siguranţa și pacea interioară pe 
care le doream cu atâta disperare. Acea voce mi-a umplut ca- 
pul zi și noapte, criticând fiecare mișcare pe care o făceam și 
sabotând căutarea succesului și a fericirii mele. 

Am crezut că dacă rămâneam destul de ocupată, mân- 
cam destule prăjituri, îngurgitam suficiente chimicale, sau 
cumpăram destule aparate și haine, aș fi putut să mă ridic 
deasupra disperării și a inutilității care păreau întotdeauna 
să-mi apară pe neașteptate în minte, după un moment de 
bucurie. Dar nu a mers. 

Banda care mi se derula în cap se auzea tot mai tare, 
arătându-mi cusururile și accentuându-mi limitările auto- 
impuse. Acel glas lăuntric îmi făcea în continuu observație, 
spunându-mi că nu merit iubire și că voi fi întotdeauna sin- 
gură. În cele din urmă, epuizată, cedam în faţa tiranului meu 
interior, spunând: „În regulă, ai câștigat“. După aceea, luam 
o pungă de M&M, o țigară sau un calmant și îmi potoleam, 
temporar, suferința. Dar acest paleativ dura doar câteva mo- 
mente și disprețul de sine se întorcea, iar povestea despre cât 
de îngrozitoare eram, se relua de unde rămăsese. 

Pe când aveam douăzeci de ani, la rețeta mea pentru 
alinarea durerii am adăugat și bărbații. Din nefericire, relații- 
le mele cu aceștia se finalizau întotdeauna cu un eșec. Înce- 
peau la înălțime, deținând promisiunea salvării, și se sfâr- 
șeau la pământ, adâncindu-mă din ce în ce mai mult în amă- 
răciune. Între timp, abuzul de droguri ajunsese la un punct în 
care știam că nu voi mai trăi prea mult, dacă voi continua pe 
acest drum. Am petrecut ani întregi intrând și ieșind din cen- 
tre de dezintoxicare, încercând să-mi redresez viața. 

Apoi, într-o zi, pe când mă aflam în cel de-al patrulea 
centru de tratament, participând la încă o ședință de terapie 
în grup, am avut o revelaţie colosală. 

Stând acolo și ascultându-i pe ceilalți împărtășindu-și 

durerile, am fost fascinată de cuvintele lor. În timp ce mem- 
brii grupului își împărtășeau încercările și suferințele, eșecu- 
rile și dezamăgirile, auzeam o temă comună - subiectul unei 
povești - ieșind din gura fiecăruia. 

Am rămas uimită de cât de fidelă era fiecare persoană 
dramei sale individuale, câtă siguranţă afișa în sensul că po- 
vestea sa relata adevărul, tot adevărul și numai adevărul. Am 
văzut oameni din grup care sacrificaseră iubirea pentru a 
omagia și a rămâne devotați poveștii lor negative. 

Am remarcat alți oameni care ţineau ca la viaţa lor la 
această poveste dramatică, încercând să ne convingă cât de 
îngrozitoare şi de adevărată era. Unii erau mândri de pățani- 
ile lor, de parcă strădaniile și sacrificiile îi făcuseră oarecum 
superiori celorlalți. Alţii își dădeau dreptate prin virtutea ab- 
solută a profunzimii durerii pe care au simţit-o. 

Deodată, într-un moment de claritate, am auzit în spa- 
tele fiecărei povești personale: Poveștile lor erau doar niste 
basme, a căror stereotipie reprezenta o diversiune ce masca 
un adevăr mult mai adânc. 

i amintesc cu precizie o anumită ședință de grup. 
Jessica era o femeie drăguță, blondă, în vârstă de douăzeci și 
opt de ani, a cărei figură exprima amărăciune și înfrângere. 
A început ședința din acea zi, repetându-ne aceeași poveste 
pe care ne-o tot spusese în ultimele opt sau nouă săptămâni. 
Era cam așa: „Mama nu mă iubește, tata m-a părăsit când 
aveam trei ani, prietenul meu nu știe cine sunt...” 

Stăteam acolo, cu un sentiment de frustrare, dorind să- 
mi smulg părul din cap. Pur și simplu, nu mai suportam să 
aud aceeași poveste, nici măcar un minut. Suna ca un pate- 
fon vechi care cânta, iar și iar, aceeași melodie urâtă. Mă gân- 
deam că putea cel puţin să redea un cântec nou. Voiam să 
mă ridic și să strig; „Jesi din povestea asta! Nu înţelegi? Nu 
vezi că îţi repeți ție însăți o poveste care veșnic se termină în 
același fel?!“ Doream atât de mult ca Jessica să priceapă că se 
blocase în interiorul poveștii ei. Dar, desigur, eram îngrădită 

de limitările a ceea ce ştiu acum că era propria-mi poveste, 
care îmi spunea: „Nu știi nimic. Habar nu ai despre ce vor- 
besti, așa că stai la locul tău și ține-ți gura”. 

Supunându-mă acelei voci, m-am pleoștit la loc în 
scaunul meu și am alunecat înapoi în povestea proprie. Tă- 
cerea era însăși dovada că aceasta mă controla în întregime. 

De vreme ce nu mai puteam suporta nici măcar un 
moment să o ascult pe Jessica smiorcăindu-se, am schimbat 
canalul și mi-am concentrat toată atenţia asupra mea. Pe mă- 
sură ce vocea Jessicăi se diminua pe fundal, am început să 
aud propriul dialog intern: „Nu mă iubește nimeni. Nu pot 
să fac asta. Nu voi fi niciodată fericită. Sunt prea slabă și urâ- 
tă. Viaţa mea nu contează” și obișnuitul: „Nimănui nu-i pasă 
de mine”. Cum stăteam acolo, am conștientizat brusc că, ase- 
meni acelei tinere drăguţe, repetam și eu, iar și iar, același 
dialog intern, recitând o versiune a vieții mele pe care o auzi- 
sem de milioane de ori înainte. Am fost șocată să descopăr 
că subiectul poveștii mele nu era cu mult diferit de cel al 
Jessicăi; doar că ea îl rostea pe al ei, cu voce tare. 

Cum stăteam acolo, ascultându-mă pe mine însămi, 
am auzit tema poveștii mele, incantată ca o mantră în minte: 
„Biata de mine, biata de mine, biata de mine”. Apoi, deo- 
dată, luminile s-au aprins și am înțeles: „Oh, Doamne, viața 
mea nu este altceva decât o relatare a peripețiilor prin care 
am trecut”. 

Cât timp am locuit în West Palm Beech, Florida, am 
fost prizoniera propriei povești. O lăsasem să-mi conducă 
viața, fără să fiu conștientă. Tot ceea ce făceam era în confor- 
mitate cu această poveste, iar acțiunile mele erau tentative 
disperate de a face ca temnița poveștii mele să fie puțin mai 
confortabilă, mai plăcută la gust, mai acceptabilă. Aduceam 
întotdeauna unele ajustări - un prieten nou, un alt serviciu, 
o nouă tunsoare - în încercarea de a-mi îngropa durerea și 
de a-mi ascunde „dovezile” neadaptării. Îmi confundasem 
atât de mult povestea cu realitatea, încât toate schimbările pe 

care le făceam erau ca și cum aș fi rearanjat scaunele de pe 
puntea Titanicului. Vasul se scufunda, în timp ce eu, nefiind 
în stare să văd realitatea situației, eram ocupată încercând să 
o înfrumuseţez ca să ofere un sentiment plăcut, în timp ce 
pierea în adâncuri. 

În cele din urmă, mi-a trecut prin minte că trebuie să 
existe mai mult decât povestea pe care mi-o spuneam. Tot așa 
cum Jessica - chiar dacă era adâncită în povestea ei - era mai 
mult decât ceea ce credea că este, am înțeles că și eu reprezint 
mai mult decât îmi spuneau gândurile mele negative că sunt. 

Prin urmare, în acel moment, am recunoscut că, deși 
petrecusem ani întregi încercând să-mi consolidez povestea, 
nu reușisem. Într-adevăr, constituia o parte din mine, dar, cu 
siguranță, nu eram eu, în întregime. Cu toate că nu aveam 
nici un indiciu despre ce se află în spatele dramei personale, 
în acea zi am pornit într-o călătorie spre a înţelege de ce crea- 
sem această poveste și cărui scop îi servea ea. 


POVESTEA, TEMA ȘI UMBRA 


Poveștile noastre au un scop. Chiar dacă ne stabilesc 
limite, aceste scenarii de fapte și întâmplări ne ajută totuși să 
definim cine suntem, astfel încât să nu ne simțim complet 
pierduţi în lume. A trăi în interiorul lor este ca și cum ai fi 
înăuntrul unei capsule transparente. Pereţii subțiri, străvezii, 
se comportă ca o carcasă care ne ține blocați înăuntru. Chiar 
dacă putem privi afară și vedea lumea din jur, stăm în sigu- 
ranţă închiși înăuntru, simțindu-ne confortabil pe un teren 
cunoscut, limitați de ideea interioară că, indiferent ce am face, 
am gândi sau am spune, nu putem merge mai departe. 

Poveștile noastre ne separă și trasează granițe între 
noi, ceilalți și lume. Ne limitează capacitățile și ne închid po- 
sibilitățile. Poveștile noastre ne fâc să ne separăm de restul, 
chiar dacă noi implorăm să ne adaptăm sau să ne integrăm. 
Ele ne secătuiesc de energie vitală, făcându-ne să ne simțim 

obosiţi, epuizați și fără speranţă. Previzibilul din poveștile 
noastre hrănește resemnarea și ne garantează destinul. Când 
trăim în interiorul acestor povești, demonstrăm comporta- 
mente repetitive și dialoguri interne dure. 

Asemeni tuturor poveștilor, dramele personale au o te- 
mă care se tot repetă pe parcursul vieţii. Ne putem descifra 
temele, ascultând cu atenţie concluziile pe care le-am tras 
despre evenimentele trăite. 

Aceste concluzii decisive ne conturează experiența și 
ne formează personalitatea. Concluziile noastre devin con- 
vingerile umbrei, convingerile inconștiente care ne contro- 
lează mintea, cuvintele și comportamentele. Convingerile 
umbrei ne stabilesc limitele, spunându-ne de cât de multă 
iubire, fericire și succes suntem vrednici, ne modelează pro- 
cesele gândirii și ne definesc limitele. Deghizându-se în ade- 
văr, convingerile umbrei ne jefuiesc de capacitatea de auto- 
exprimare și ne distrug visele. 

Dar ceea ce ar fi important să înțelegem este că aceste 
convingeri ale umbrei cuprind toată înţelepciunea de care 
avem nevoie pentru a ne depăși limitările actuale și nemul- 
țumirea pe care o simțim. Ele ne motivează să ne com- 
pensăm defectele și ne conduc spre a fi exact opusul a ceea 
ce credem că suntem. Convingerile noastre umbră ne în- 
deamnă să dovedim că suntem vrednici, demni de iubire și 
importanţi. Dar, lăsate netratate, aceste convingeri ale um- 
brei se întorc împotriva noastră, sabotând chiar lucrul pe 
care ni-l dorim cel mai mult, lăsându-și mesajele negative să 
ne limiteze viața. 


MOTIVUL PENTRU CARE „Al NEVOIE” 
DE POVESTEA TA 


Stăm învăluiți în povestea noastră - așezați în siguran- 


tă în capsulă - astfel încât să ne putem păstra confortul a ceea 
ce știm și să ne odihnim în sentimentele certe și familiare de 

a fi acasă. Când viaţa devine dificilă și ne confruntăm cu du- 
rerea produsă de propriile limitări sau de dezamăgirea că tră- 
im sub standardele fixate de noi înșine, putem, cel puțin, să 
contăm pe un lucru - și anume, pe previzibilul din poveștile 
noastre. Acestea ne oferă ceva și pe cineva cu care să ne iden- 
tificăm. Cel mai neplăcut sentiment pentru o ființă ome- 
nească este să simtă că reprezintă un „nimic”, că viața și ex- 
perienţele personale nu contează. 

Cei mai mulți dintre noi am îndura mai degrabă să nu 
fim iubiți, decât să fim total invizibili. Astfel încât, în încerca- 
rea disperată de a da un sens vieții, ne creăm și apoi ne re- 
petăm poveștile; și în timp ce ne agățăm cu putere de ceea ce 
credem că suntem, ne perpetuăm dramele. Apoi, treptat și în 
necunoștință de cauză, devenim, la propriu, dramele noastre. 

Ne jucăm rolurile și le cărăm după noi ca pe niște in- 
signe de onoare. Facem investiții pentru a le menţine în viață 
- dar, pe parcursul procesului, devenim în mod inconștient 
victimele poveștilor pe care le-am creat pentru a ne apăra 
secretul. Devenim chiar victimele propriei noastre vieți. 

Când ne dăm seama că ne-am identificat cu poveștile 
create de noi și nu cu Sinele nostru mai vast, mai adânc și au- 
tentic, primul impuls este să scăpăm de acestea. 

Dar, fiindcă am devenit ceea ce ele reprezintă și le-am 
permis să ne dicteze scopul și cursul vieții, se ridică o între- 
bare înspăimântătoare: Dacă noi nu suntem poveștile noastre 
- cine suntem, de fapt? În afara lor, viaţa pare înfricoșătoare 
și de necontrolat. Are un iz de incertitudine și de imprevi- 
zibil. Ne e teamă că, dacă renunțăm la dramele personale, ne 
vom pierde identitatea și locul pe care îl deținem în lume. 
Cine ne va proteja? Cine ne va iubi? Unde ne vom integra? 

Iată o perspectivă devastatoare pentru orice ființă ome- 
nească. Frica inconștientă din spatele poveștilor noastre este 
că, dacă ne abandonăm identitățile, dacă încetinim și ne în- 
dreptăm spre interiorul nostru, vom fi înghițiți de acel spațiu 
gol. Împotrivirea noastră la „a nu fi o nulitate”, la „a nu avea 

nimic” și la „a fi un nimeni” reprezintă însăși esenţa zbuciu- 
mului omenesc. Teama de neființă ne este atât de mare, încât 
majoritatea dintre noi ne mulțumim cu o versiune reamba- 
lată a Sinelui pe care îl cunoaștem, decât să trezim necunos- 
cutul lăuntric. 

Mi-am petrecut majoritatea timpului încercând din 
greu să fiu „cineva”, să am un scop și o viață semnificativă. 
Totuși, de-a lungul anilor, căutarea spirituală m-a învăţat că, 
pentru a putea ajunge femeia unică și deosebită care tind să 
fiu astăzi, trebuie să îmbrățișez atât imensitatea Divinității, 
cât și lipsa de importanţă naturii mele omenești. Să accept 
faptul că sunt totul și nimic. 

Rabinul meu, Moshe Levin, mi-a spus odată o poveste 
din Talmud. O persoană este rugată să scrie pe o bucăţică de 
hârtie cuvintele: Nu sunt decât praf și cenușă, să o pună în 
buzunar și să mediteze asupra sa. Apoi, i s-a adresat o altă 
rugăminte, şi anume de a aşterne pe o altă bucăţică de hâr- 
tie cuvintele: Întreg Universul a fost creat doar pentru mine, 
și să o pună în celălalt buzunar. Cum căutătorul medita la 
ambele realități în același timp, el a înțeles că amândouă sunt 
adevărate. 

Dacă privim viața din perspectiva cea mai largă, ve- 
dem că suntem doar niște fire de praf. 

Până nu ne îmbrățișăm neființa absolută și lipsa de im- 
portanță, vom alerga pentru totdeauna după experienţa de a 
fi cineva. Dar odată ce ne predăm faptului că suntem totul și 
nimic- odată ce integrăm ambele povești, mai presus de um- 
bră și de lumină - devenim ființe omenești întregi și inte- 
grate. Ne deschidem către lume - dincolo de ceea ce știm. 
Putem avea grandioasa experienţă de a vedea că aparținem 
și suntem o parte vitală a întregului Univers. Vom fi capabili 
să ne minunăm, conștientizând că întregul Univers a fost cre- 
at doar pentru noi. Atunci ne vom înţelege pe deplin imensi- 
tatea adevăratei esențe. 

Ştiu că pentru unii dintre voi acesta poate fi un concept 

dificil și s-ar putea să nu fiți pregătiți să-l acceptați sau să nu 
vă simţiți prea comod în sfera sa. Dar vă promit că, dacă vă 
veţi permite să vă deschideţi acestei idei și să o exploraţi, va 
răsări o nouă posibilitate. Când veți îmbrățișa atât victoriile, 
cât și înfrângerile, fragilitatea și forța, vastitatea și neființa, 
vă veți simţi în siguranță pentru a permite secretului vostru 
Divin să iasă la suprafaţă. 

Doar prin reîntoarcerea la starea de plenitudine veți 
avea convingerea că sunteți vrednici și că meritați să expri- 
mați adevărul suprem despre voi înșivă. 


SINELE FALS 


Poveștile noastre sunt ca niște prieteni vechi. Chiar da- 
că vorbesc prea mult, cel puţin știm la ce să ne așteptăm - o 
alternativă care pare mai puțin amenințătoare decât să te 
asociezi unui grup de necunoscuţi. Majoritatea dintre noi 
alegem confortul a ceea ce știm, stând înăuntrul realității 
noastre limitate, doar ca să nu fie nevoie să înfruntăm spai- 
ma de ceea ce nu cunoaștem. Dar dedesubt fierbe o nemul- 
țumire profundă cu privire la sinele fals pe care l-am creat și 
la povestea care debutează o dată cu acesta. Aici începe lup- 
ta. Această mâhnire ne pedepsește mereu, șoptindu-ne la u- 
reche: „Trebuie să existe mai mult decât atât”. 

În scopul de a îmbrățișa imensitatea a ceea ce suntem în 
realitate și a face călătoria dincolo de poveștile noastre limi- 
tate, pentru a ne regăsi adevăratul Sine, trebuie să înfruntăm 
adevărul suprem, care, în majoritatea cazurilor, ne dezvăluie 
realitatea cea mai dureroasă - aceea că, de fapt, nu am fost 
niciodată separați de Divinitate. Reprezentăm o piesă a mo- 
zaicului Divin. Putem părea diferiți, ne putem comporta dis- 
tinct, iar cei mai mulți dintre noi vor părăsi această viață cre- 
zând că suntem separați unii de alții, însă individualitatea 
noastră nu este decât o iluzie - o confuzie dureroasă care ne 
ține închiși într-o căutare fără sfârșit a ceva mai mult, mai bun 

sau diferit de ceea ce avem deja, ori o goană zadarnică, fiind- 
că e bazată pe concluzia incorectă că am fi „plini de defecte”. 

În separarea noastră, ne străduim să creăm o versiune 
mai bună și mai extinsă a ceea ce suntem, încercând cu dispe- 
rare să reparăm ceea ce credem că este stricat. Ne abandonăm 
Sinele Divin natural și căutăm frenetic să ne împământăm în 
identitățile noastre unice. Renunțăm la Sinele Divin doar 
pentru o imagine a sinelui individual. 

Dar această înfățișare a sinelui - identitatea după care 
alergăm - nu este cine suntem noi cu adevărat, ci sinele fals 
pe care l-am creat ca să ne definească personajul principal din 
poveștile noastre. Mai mult, credem, în mod eronat, că sun- 
tem acea persoană, cea căreia îi făurim un contur vremelnic 
pentru a ne oferi nouă înșine o identitate distinctă. Iar povești- 
le sunt încercări disperate de a da un sens existenţei, de a defi- 
ni ceea ce nu poate fi explicat. Acestea sălășluiesc acolo unde 
locuiește sinele fals. 

Sinele nostru fals este eroul și victima, starul dramelor 
noastre, cel care păstrează povestea intactă și ne liniștește 
printr-un sentiment înșelător de securitate și de previzibil. 


SEPARAREA DE DIVINITATE 


În momentul în care ne identificăm cu sinele fals și cre- 
dem că suntem poveștile noastre, cădem din mâinile Divini- 
tății și intrăm în mărunta iluzie a pronumelui „mine“ - acel 
aspect care se simte singur și separat. Apoi începe jocul de-a 
„Uită-te la Mine. Sunt Separat de Tine”. Ne antrenăm în 
această șaradă, ne permitem să păstrăm iluzia că trăim, real- 
mente, ca ființe separate și individuale. Chiar dacă în acest 
punct al călătoriei noastre spirituale înțelegem, pe plan inte- 
lectual, că reprezentăm cu toții o singură ființă, continuăm, 
la un nivel inconștient, să luptăm pentru viața separată cu 
care suntem obișnuiți - și să evităm experienţele unimii. 

Credem că dacă înfruntăm adevărul suprem - con- 

fruntându-ne cu Tot ceea œ suntem - atunci, acea unicitate 
de care ne agățăm va muri. Dar înfruntarea acelui adevăr este 
sarcina noastră, fiindcă existenţa în cadrul poveștilor proprii 
și în iluzia separării nu ne reflectă viața adevărată, ci reprezin- 
tă un joc nesfârșit al așteptării - ne este frică și zăbovim. 

Este o partidă pe care nu o puteți câștiga, întrucât se 
axează pe niște variante ipotetice: „Dacă aș fi fost bogat, fai- 
mos, sănătos, mai deștept, mai înțelept, mai rapid, mai ager 
sau mai tânăr, aș fi capabil să câștig acest joc și să găsesc feri- 
cirea pe care o merit”. „Dacă aș cunoaște mai mulți oameni, 
aș avea un serviciu mai bun sau aș demara propria afacere 
ori aș obține ceea ce am nevoie, atunci m-aș simți fericit”. 
„Când voi avea o casă nouă, o mașină nouă, o nouă prietenă 
sau niște haine noi, mă voi simți mai bine”. „Dacă aș fi apre- 
ciat, respectat, iubit sau remarcat, mi-aș îndeplini cele mai 
ascunse dorințe”. Sau poate jocul vostru este de a vă desco- 
torosi de ceva. „Dacănu aș fi atât de egoist, de gras, de leneș, 
de furios, de înverșunat, de obosit sau atât de falit ...” „Dacă 
soțul meu, copiii sau mama mea ar înceta să se poarte așa 
„„.” Ori varianta: „Cândvoi avea greutatea perfectă sau când 
voi găsi scopul vieţii, voi fi mulțumit”. Acesta este un joc 
care nu poate fi câștigat. Mai degrabă, el reprezintă o cap- 
cană, un labirint fără ieșire. 

Muncim zi și noapte încercând să manipulăm, să ela- 
borăm o strategie și să găsim modalități de a câștiga partida 
„Dacă”. Dar aceasta trăiește în interiorul poveștii noastre. A 
fost concepută să ne țină ocupați și activi și să ne dea un 
punct de referință pentru identitățile individuale. Dar dacă 
ești dispus să te uiţi mai atent, vei observa că jocul consti- 
tuie doar o capcană, ascunzând ceea ce este real, acoperin- 
du-ne adevărata esenţă. Pentru a pune capăt acestei lupte, 
trebuie să înțelegem că o mare parte din ceea ce credem des- 
pre noi înșine se află țesută într-o poveste. Pentru mulți din- 
tre noi, este una care ne lasă fără puteri. Ne-am creat aceste 
drame pentru a ne da nouă înșine o identitate și a ne prote- 

ja inviolabilitatea adevăratei esențe. Și vom avea nevoie ca 
poveştile noastre și secretul pe care îl relatează să ne condu- 
că înapoi înspre prezența Divinităţii noastre și să ne dezvă- 
luie scopul vieții. 


ACCEPTAREA POVEȘTII PERSONALE 


Poveștile noastre au un scop Divin. Ele constituie o 
parte reală și necesară a evoluţiei proprii. Până când nu le 
vom înțelege importanța, vom rămâne captivi în cercul vi- 
cios al încercărilor de a repara părţile din noi pe care le ve- 
dem ca fiind defecte. În interiorul dramelor personale se află 
ascunse informaţii semnificative, perle de înţelepciune, pe 
care trebuie să le extragem și care dețin cheia îndeplinirii 
contribuţiei noastre unice în această lume. Aceste povești 
conțin exact ingredientele de care avem nevoie pentru a de- 
veni oamenii care am tânjit dintotdeauna să fim. Înăuntrul 
fiecăreia dintre poveștile noastre se găsește un remediu 
Divin pentru o viață excepțională. 

Primul pas în descoperirea reţetei personale este acela 
de a înțelege că suntem cei care ne-am creat povestea, nu nu- 
mai pentru a ne proteja pe noi înșine, ci și, fără a ne da seama, 
în scopul de a aduna înţelepciunea și experienţele de care 
avem nevoie, astfel încât să ne atingem țelul în viaţă, dar și de 
a învăţa lecţiile pe care aceasta le are de predat. Sunteţi ca un 
maestru bucătar șef. V-aţi petrecut viaţa în bucătărie, adu- 
nând ingredientele necesare pentru a vă manifesta Sinele ex- 
traordinar. Însă povestea voastră - cu toate dramele și cu du- 
rerea sa neprelucrată - este cea care ascunde această rețetă. 

Mulţi dintre noi suntem atât de buimăciți de dramele 
din poveștile noastre, că nu ne mai amintim că avem un scop 
Divin. Suntem atât de preocupați de durerea din trecutul 
nostru și de a-i condamna pe ceilalți, încât nu conștientizăm 
că toată durerea noastră are un scop. 

Iată o frază ce merită repetată: Toată durerea noastră 

are un scopl Există cu rolul de a ne învăţa, a ne călăuzi și a ne 
da înţelepciunea de care avem nevoie pentru a ne aduce 
darurile în lume. Mulți dintre noi ne folosim traumele și 
rănile ca să ne autopedepsim, să rămânem blocați și mici. 
Dar când ne examinăm durerea și dezamăgirile și le folosim 
ca instrumente de învăţare, acestea ne împărtășesc lecții sa- 
cre de viaţă, care ne pot fi predate doar pe această cale. 

Trăiți pe Pământ pentru a contribui cu propria voastră 
ființă și să slujiți lumii într-un mod personal. Una dintre pro- 
fesoarele de la grădiniţa fiului meu, doamna Knight, a 
demonstrat la ora ei acest principiu. În prima zi de școală, 
doamna Knight a dat tuturor copiilor care au intrat în clasă 
.o piesă a unui joc de puzzle cu un număr pe spate. Pe mă- 
sură ce îi striga după număr, fiecare elev își aducea piesa din 
puzzle, iar doamna Knight o punea în poziția corectă pe ra- 
ma de carton care ținea jocul. Erau douăzeci de copii în clasă 
și tot atâtea piese de puzzle. Când doamna Knight a chemat 
și numărul douăzeci, puteai vedea întreaga imagine a jocu- 
lui, cu excepția unei piese care lipsea. Băieţelul care primise 
piesa nouăsprezece nu a venit în acea zi la școală, iar clasa 
avea nevoie de contribuţia lui pentru ca întreaga imagine să 
fie dezvăluită. Astfel, doamna Knight le-a demonstrat copi- 
ilor, într-un mod superb, cât de important era rolul fiecăruia 
dintre ei pentru completarea întregului. 

Stăteam acolo, cu lacrimi în ochi, gândindu-mă la felul 
în care fiecare om își aduce o contribuţie vitală pentru binele 
întregii omeniri. Fiecare dintre noi deține o piesă importantă 
cu care participă la definitivarea tabloului vieții. Când ră- 
mânem prinși în trecut, urându-ne viețile, poveștile și pe noi 
înșine, devine imposibil să ne revendicăm piesa de puzzle și 
să o punem în locul care-i este destinat. 

Până nu vom ajunge la o împăcare cu poveștile noas- 
tre, va fi imposibil să extragem ingredientele de care avem 
nevoie pentru a ne exprima Sinele nostru Divin. 

Drama personală - fiecare dintre experienţele trăite, 

părțile din noi înșine pe care le iubim și cele pe care le urâm 
- este ceea ce face ca piesele noastre să fie unice. Unii dintre 
noi au primit piesa din mijloc, alții pe cea din margine, în 
timp cealtora li s-a oferit piesa mare și rotundă. Nu există în 
jocul de puzzle o altă piesă ca a noastră. Nici una. Sunt unele 
asemănătoare, dar nici una ca a voastră. 

Propria contribuţie există într-o stare latentă, așteptân- 
du-vă să adunați toată experiența de care aveţi nevoie pen- 
tru a deveni acea piesă de puzzle. În fiecare zi vă atrageți ex- 
perienţe perfect potrivite pentru a aduna înţelepciunea nece- 
sară producerii rețetei ‘voastre unice - a piesei voastre din 
jocul de puzzle. 


PROCESUL 


Secretul Umbrei vă va călăuzi în așa fel, încât să înțele- 
geți că povestea personală nu are drept scop să definească 
cine sunteți cu adevărat. Este doar o mică parte din voi, care 
vă ține blocați în tipare repetitive și vă limitează capacitatea 
de a iubi, pacea interioară și succesul pe care îl puteţi dobân- 
di. Pentru a reuși să vă vedeți sinele întreg și să vă contem- 
plați adevărata măreție, trebuie să pășiți în afara poveștii 
personale. O asemenea acțiune ne permite să renunțăm la zi- 
durile care ne înconjoară inirnile deschise. Pentru a trăi în 
afara acestor drame, trebuie să ne vindecăm rănile și să ne 
împăcăm cu trecutul nostru, să ridicăm vălul de pe durerea 
din noi și să îmbrățișăm defectele și imperfecțiunile care fac 
parte din natura omenească. 

Până nu ajungem să înțelegem ceea ce reprezentăm și 
care este motivul pentru tare ne aflăm pe Pământ - și nu în- 
țelegem lecţiile cumplite pe care ni le dă viaţa, vom rămâne 
blocaţi în interiorul micimnii dramelor personale. 

Pentru a vă putea transcende povestea, trebuie să fiți 
dispuși să experimentați lupta zilnică a experienţei. Asta, 
deoarece vă veți deprinde cu viața exact așa cum este ea, 

doar în clipa în care veți avea posibilitatea să-i schimbaţi 
direcția. A trăi o existenţă în afara granițelor dramei perso- 
nale vă va învăţa, în primul rând, să discerneți toate modu- 
rile prin care vă menţineţi separați, închiși în propria poves- 
te. Veţi manifesta bunăvoința de a ajunge să înțelegeți toate 
modalitățile prin care evitaţi să conștientizaţi și să acceptați 
cu iubire neființa care zace în voi. Veţi învăţa toate metodele 
prin care încercaţi să vă autodefiniți — astfel încât nimeni să 
nu vă mai confunde cu altcineva - căile prin care vă străduiţi 
să vă completaţi identitatea, în așa fel încât să nu mai simți 
golul adânc din spatele dorințelor voastre. 

Această carte vă va arăta cum să vă utilizați povestea, 
pentru a vă putea valorifica traumele și slăbiciunile, sau pen- 
tru a câștiga înţelepciune de pe urma rănilor. Vă va oferi pro- 
cesul prin care să vă extrageţi rețeta unică și să eliberați taina 
ce zace ascunsă în umbra propriei poveşti. A sosit momen- 
tul să înțelegeți cum vă puteți folosi secretul umbrei ca să vă 
îmbogăți viața voastră și pe a celorlalți. Acesta este motivul 
pentru care îl deţineţi - însă veți fi capabili să-l utilizați, nu- 
mai atunci când veți reuși să pășiți în afara poveștii numite 
„tu”. În capitolele care urmează, vom identifica nesfârşitele 
modalități prin care am urmărit împlinirea și fericirea. Ori 
de câte ori alergăm orbește după ceva, trebuie să ne oprim și 
să ne întrebăm de ce facem acest lucru; în acest fel, vom găsi 
indicii importante. 

De fiecare dată când fugim după iubire, atenţie, res- 
pect sau succes lumesc, trebuie să fim dispuși să recunoaș- 
tem că toată alergătura noastră este o încercare de a umple 
goluri sau lipsuri ce sălășluiesc adânc înăuntrul fiinţei noas- 
tre. Trebuie să conștientizăm motivul pentru care strategiile 
au dat greș în a ne găsi împlinirea. Apoi, putem analiza toate 
modalitățile prin care ne-am agresat, toate locurile în care 
ne-am vândut sufletul, în timp ce încercam să ne îmbună- 
tățim pe noi înșine și poveștile noastre. 

Secretul Umbrei are ca subiect descoperirea adevăratei 

esențe. Vă va servi ca un ghid care să vă conducă înapoi aca- 
să - acolo unde, în interiorul fiinţei, știți că vă integrați. 
Stând în prezența adevăratei voastre ființe, fără a fi stânjeniți 
de povestea proprie, vă veţi recunoaște pe voi înșivă ca fiind 
totalitatea Universului - atât lipsa de însemnătate a sinelui 
vostru inferior, cât și deplinătatea naturii voastre omenești. 

Pășind în afara experienţei personale, veți descoperi că 
acel „tu” care v-aţi dorit dintotdeauna să fiți nu trăiește în 
cadrul poveștii voastre. Odată ce ați ieșit din sfera acesteia, 
veţi constata că vă așteaptă viața visurilor voastre și îm- 
plinirea celor mai profunde dorințe. În acea clipă, vă veți 
simți obligați să împărtășiți lumii secretul care a stat ascuns 
în umbra acestei povești. Atunci veţi ști cum este să fiți în 
prezenţa gloriei Sinelui vostru magnific. 


PAȘI ACTIVI PENTRU VINDECARE 


1. Începeți prin a cumpăra un jurnal frumos și intitula- 
ţi-l: „Mâreața și misterioasa poveste despre Mine”. Luaţi-vă 
angajamentul de a-l utiliza pentru a vă nota sentimentele, 
gândurile și ideile care apar pe măsură ce faceți exerciţiile pla- 
nificate în această carte. In acest timp, încercaţi să nu corectaţi 
nimic sau să vă cenzurați; în schimb, permiteți-vă să expri- 
maţi liber orice descoperiți în mintea sau în inima voastră. 

2. Alegeți-vă un moment în care puteţi fi singuri și așe- 
zați-vă confortabil. Creaţi-vă un loc în care să nu fiți deran- 
jați și ţineţi jurnalul în apropiere. Închideți ochii și respirați 
de câteva ori lent și profund, simțind că vă afundați în inte- 
riorul vostru odată cu fiecare respirație. Relaxaţi-vă, staţi în 
liniște şi dedicați următoarele câteva minute progresului 
spiritual și descoperirii sinelui personal. Mai respirați o dată 
lent și profund și permiteţi conștiinței voastre să se așeze în- 
cetișor în regiunea inimii. Pe măsură ce respirați, simţiți că 
vă conectaţi cu ființa lăuntrică - aspectul esenţial din voi, ca- 
re v-a însoțit în fiecare moment al vieții. 


23 


Debbie Ford 

Imaginaţi-vă că vizionați filmul vieții. Vă vedeți pe voi 
înșivă în ziua în care v-aţi născut; observați fețele celor care 
au avut grijă de voi atunci când erați mic. Închipuiți-vă pri- 
mii ani de viaţă, când ați învățat să mergeţi și să vorbiți. Rea- 
mintiți-vă anii petrecuți în școală, uitându-vă la feţele și au- 
zind vocile celor care v-au marcat - în mod pozitiv sau nega- 
tiv -în timpul acestor ani de formare. Permiteţi acestui film 
să ruleze pe ecranul conștiinței și îngăduiți-vă să simțiți și să 
vă reamintiţi toate iubirile, pierderile, dezamăgirile, provo- 
cările și realizările. Aveţi încrederea că tot ceea ce vă vine în 
minte este perfect. 

Respirați adânc, pe măsură ce reflectați la numeroase- 
le experienţe pe care le-aţi avut de când aţi venit pe Pământ. 

Consideraţi că fiecare dintre aceste întâmplări din via- 
tā s-au desfășurat în armonie cu un plan Divin. 

Deschideţi-vă posibilității că fiecare persoană, eveni- 
ment și incident au fost atrase în viața voastră pentru a vă 
trezi, pe voi înșivă și înțelepciunea interioară. Reflectați asu- 
pra ideii că v-aţi născut cu scopul de a aduce o contribuție 
unică și că fiecare experiență din viață v-a instruit pentru a vă 
putea oferi lumii darul vostru special. Mai inspirați o dată: 
când sunteţi pregătiți, deschideţi încet ochii și petreceți câte- 
va minute scriind în jurnal despre fiecare dintre sentimentele 
sau gândurile descoperite în interior. 

3. Fiecare capitol al acestei cărți va include o contem- 
plare - o idee pe care să o savurați, la care să cugetați și pe 
care să o asimilați încet. Acordaţi-vă timpul necesar - o săp- 


tămână sau chiar două - și reflectați profund asupra cuvin- 
telor de la finalul fiecărui capitol. 


Contemplare 


o Vaza mea are un plan Divia" 

Capitolul 2 


PROPRIA TA REȚETĂ UNICĂ 


În viața voastră ați gustat din dulceaţa iubirii, din de- 
zamăgirea acră a pierderii și din amarul ce rămâne în urma 
prea multor frângeri de inimă. Fiecare dintre aceste expe- 
rienţe face parte din rețeta voastră unică. Nu ați fi voi înșivă 
în lipsa lor. Aceste întâmplări, atunci când sunt integrate și 
înțelese, vă vor oferi tot ceea ce aveți nevoie - înțelepciune, 
percepție și forță - pentru a vă trăi visul suprem. 

Universul, în toată perfecțiunea sa, conspiră pentru a 
ne oferi exact ceea ce avem nevoie ca să ne completăm reţeta. 
Şi anume fericirea, nefericirea, dorința, împlinirea, dependen- 
ta, aspiraţiile, disperarea, despărțirea. Gândiţi-vă la circum- 
stanțele unice în care fiecare dintre noi a văzut lumina zilei. 
Unii dintre noi s-au născut afro-americani, alții caucazieni, 
hispanici, asiatici sau multirasiali. Unii dintre noi au fost răs- 
fățați sau neglijați, bătuți ori cocoloșiți. Alții au primit totul 
sau nimic. Fiecare experienţă din viaţă a contribuit cu un in- 
gredient distinct și esenţial pentru rețeta numită „tu”. 

Imaginați-vă că Dumnezeu este un bucătar-șef a cărui 
dorinţă constă în a crea milioane de deserturi diferite, pen- 
tru a-și mulțumi și încânta copiii. În înțelepciunea sa, El știe 
că sunt necesare multe ingrediente distincte ca să pregăteas- 
că un asemenea ospăț și că o prăjitură făcută doar din zahăr 
nu îi va satisface. Astfel că ne-a dat toate produsele de care 
am avea nevoie pentru a deveni cel mai delicios desert posi- 
bil. Fiecare experienţă de pierdere și câștig, de plăcere și du- 
rere a contribuit cu un ingredient esențial. 

Fiecare dintre aceste condimente este plin de înţele- 
pciune și există pentru a ne învăţa, a ne călăuzi și a ne oferi 
o informaţie vitală, menită să ne ajute să devenim persoana 
care dorim cel mai mult să fim. 


REŢETA NUMITĂ DEBBIE FORD 


În cadrul poveștii dureroase despre mine, am descope- 
rit rețeta perfectă pentru a o crea pe acea Debbie care aș fi 
vrut să fiu. Lista mea de ingrediente a început prin a fi cea 
mai tânără din familie, într-un context în care fratele și sora 
mea nu erau tocmai încântați să mă întâlnească. La rețeta 
mea se adăugau o nevoie disperată de a fi plăcută și accepta- 
tă şi un sistem emoțional extrem de sensibil. În plus, exista un 
dialog intern gălăgios care mă agresa, făcându-mă să înțeleg 
că nu mă dorea nimeni și nu meritam să fiu iubită. 

Amestecați toate acestea cu treisprezece ani de depen- 
denţă de droguri, astfel încât să pot învăța adâncimile pro- 
priului întuneric și să dezvolt o relație profundă cu lipsa de 
putere. Adăugați puțină împotrivire și o doză masivă de 
nevroză. Combinaţi cu o cantitate mare de hotărâre, în așa fel 
încât să-mi pot dedica cinci ani din viață pentru a căuta răs- 
punsurile la unele dintre cele mai dificile întrebări existen- 
tiale. Completaţi lista cu o experienţă de douăzeci și cinci de 
ani de a da vina pe toți și pe toate - pe Dumnezeu, pe Uni- 
vers, pe părinții mei - pentru a ști cu certitudine că aveam 
puterea de a mă victimiza pe toată durata vieții. În final, 
turnați un strop de aroganță și credința că le cunoșteam pe 
toate și veți avea rețeta perfectă care să mă motiveze să des- 
copăr felul în care puteam iubi și accepta toate părțile din 
mine însămi. 

Mi-au trebuit mulți ani să înțeleg că misiunea de a mă 
„repara“ pe mine însămi era o sarcină fără sfârșit și lipsită de 
recompense - o prăpastie fără fund care nu mă ducea nică- 
ieri. Chiar credeam că mă voi simți mai bine, odată ce aș fi 

scăpat de aspectele menţionate din rețeta mea pe care nu le 
agream. Însă lupta fără succes împotriva părților nedorite 
din mine m-a făcut să descopăr că nu era nevoie să scap de 
nimic. În schimb, trebuia să integrez şi să accept totul. 

Am mai conștientizat că, pentru a fi cine doream, îmi 
trebuia fiecare ingredient care a format aluatul meu. Aveam 
nevoie de fiecare experienţă de slăbiciune și putere, de frică 
și curaj, de succes și eșec. Atât timp cât încercam să-mi bag 
mâna în aluat și să scot anumite ingrediente-însușiri nedori- 
te - traumele, slăbiciunea, îndoiala de sine - rămâneam o 
masă necoaptă de potenţial. Însă, dacă mi le integram, le a- 
mestecam Și le apreciam contribuţia unică pe care o aduceau, 
puteam recunoaște, în sfârșit, că dețineam tot ce aveam ne- 
voie pentru un „eu” perfect. 

Mi-am petrecut ani întregi încercând să devin altcine- 
va, încât conștientizarea faptului că tot ceea ce trebuia să fac 
- și anume să încetez de a încerca să fiu ceva ce nu eram - a 
fost eliberatoare. Am ajuns să înțeleg că, pentru a face prăjitu- 
ra perfectă, avem nevoie uneori de puțină sare, iar atunci 
când depășești cantitatea de zahăr din aluat, prăjitura devine 
indigestă. 

Fiecare dintre noi vine în această lume cu o misiune 
specifică, iar în sufletele noastre a fost scrisă o rețetă pentru 
îndeplinirea sa. Această reţetă este diferită pentru fiecare 
dintre noi și nu există, așadar, două liste cu produsele nece- 
sare care să semene în totalitate. Pentru a o descoperi pe cea 
numită „tu”, trebuie să vedeţi ce ingrediente au fost folosite 
în aluatul vostru. 

Reţeta mea mi-a cerut să aștept treizeci de ani până să 
găsesc bărbatul perfect cu care să-mi trăiesc viața. Apoi mi-a 
solicitat să dau naștere persoanei mele preferate din întregul 
univers, privind cum, între timp, mi se destramă căsnicia. 

Următorul ingredient a fost un divorț neașteptat care 
mi-a trezit trauma și durerea trăite la divorțul părinţilor mei. 
Teama copleșitoare că nu mă pot descurca singură a adău- 

gat condimentul pentru a avea curajul și puterea de a-mi 
scrie prima carte, Partea întunecată a căutătorilor de lumi- 
nâ*. Toate aceste traume - aceste ingrediente - mi-au oferit 
dorința și înțelepciunea de a coborî adânc în sufletul meu și 
de a scrie această carte. 

N-aș fi ghicit că toată durerea și tot întunericul, egois- 
mul meu și dorința nesfârșită de a crea o schimbare în lume 
se amestecau, astfel încât să-mi pot îmbrățișa versiunea cea 
mai înaltă a cine sunt cu adevărat. Însă rețeta perfectă a vieții 
mele aștepta să fie descoperită. Am învăţat să am încredere 
în puterea de a fi - și am ajuns la concluzia umilitoare că ni- 
meni nu știe cu adevărat care sunt experienţele de care avem 
nevoie pentru a ne putea oferi cel mai mare dar. 

Încercând să fac ceea ce trebuie cu scopul de a-mi vin- 
deca problemele cu fostul soţ, adunam fără să-mi dau seama 
înțelepciunea și ingredientele esențiale pe care aveam să le 
adaug la rețeta mea. Scrierea celei de-a doua cărți, Divorțul 
Spiritual, m-a forțat să cresc, să mă extind și să-mi asum res- 
ponsabilitatea pentru propria realitate, indiferent de ceea ce 
făcea fostul meu soț - și oricine altcineva, de fapt. M-a deter- 
minat să pornesc la drum și să întreb: „Cum voi evolua după 
toate acestea? Cum pot folosi aceste ingrediente, pentru a 
mă transforma în Sinele meu Divin?” 

Bineînţeles că aveam și alte opțiuni: aș fi putut să-mi 
urăsc durerea ori să mă autocompătimesc, deoarece am su- 
ferit. În schimb, am ales să caut aurul, bijuteriile și să spun: 
„De ce aș avea nevoie? Ce pot extrage din această situație? 
Cu ce pot contribui în prezent - și nu aș fi putut-o face, dacă 
nu aș fi avut această experienţă?” 

Am trăit viața perfectă, pentru a realiza ceea ce fac la 
ora actuală - deoarece nu i-aș putea ajuta pe alții să-și vinde- 
ce durerea și să-și creeze viața visurilor lor, dacă nu aș fi fina- 
lizat acest lucru mai întâi pentru mine însămi. 


* Publicată de Editura For You. N.T. 

lnaginaţi-vă că frunzăriţi cartea de bucate preferată și 
că vedeți diverse rețete pentru ființe omenești pasionate, îm- 
plinite, bogate și extraordinare. Uimiţi, căutați paginile indi- 
cate pentru a vedea care sunt ingredientele necesare unei 
asemenea capodopere, iar pe prima citiți: 

Amestecați paisprezece traume, patru frângeri de 
inimă, o mamă prea iubitoare, un tată care nu era dispo- 
nibil din punct de vedere emoțional și un soț care vă în- 
șeală. Adăugați oportunitatea de a fi o mamă singură cu 
doi copii, cât şi patru doze de egoism, o convingere a um- 
brei care spune: „Nu sunt suficient de bună“ și un ego ca- 
re urlă: „ Voi demonstra tuturor că sunt suficient de bună“ 
șivoilă/O aveţi pe Lynda, patruzeci și doi de ani - o ins- 
pectoare financiară a unei companii cu un buget de șapte- 
sprezece milioane de dolari! 


Sau încercaţi-o pe aceasta: 

Combinaţi doi părinţi divorțaţi cu doi frați gemeni 
care vă sâcâie în fiecare zi. Amestecaţi patru ani de căsni- 
cie nereușită și o afacere plină de succes, șase ani de de- 
presie și o boală de deficiență imunitară. Adăugaţi un dia- 
log interior zgomotos care să vă reamintească faptul că, în 
mod cert, ceva nu este în regulă cu propria persoană. 
Asortaţi o garnitură de cunoaștere interioară profundă cu 
privire la faptul că totul va fi bine dacă suferiți suficient de 
mult. Completaţi cu o mare pasiune pentru muzică și arte, 
coaceți la temperatură ridicată timp de patruzeci și trei de 
ani și presto! Îl aveţi pe Jeffrey, compozitor și producător 
al unei emisiuni de televiziune pentru copii care îi învaţă 
pe aceștia cum să se poarte frumos între ei. 

Sau ce-ar fi dacă ați gusta puțin din: 

Începeți cu doi părinți cu mari așteptări de la voi și 
cu nevoia de a vă controla fiecare mișcare. Adăugaţi o 
doză de neadaptare, doisprezece ani de eforturi pentru a 

deveni eleva perfectă, șaisprezece victorii uimitoare și șai- 
sprezece experienţe de goliciune profundă. Combinaţți cu 
două tentative de sinucidere și patru ocazii de a fi înge- 
nuncheată de viață. Presăraţi o pasiune pentru matema- 
tică și știință şi o tendinţă de a avea compasiune pentru 
problemele celorlalți. Asortaţi cu o credință în Dumne- 
zeu și amestecați-o cu dorința de realizare de sine. Puneți 
la rece timp de treizeci și trei de ani. O aveţi pe Pam, un 
medic psiholog pediatru, care tratează holistic. 


E destul de simplu de văzut felul în care atributele po- 
zitive contribuie la reţeta voastră unică. Recunoașteți, proba- 
bil, felul în care talentele voastre, aptitudinile native și visu- 
rile din copilărie v-au creat viaţa și au format persoana care 
ați devenit. Însă evenimentele traumatizante din viaţă - ex- 
perienţele care au lăsat răni sufleteşti - sunt o parte la fel de 
importantă pentru combinaţia care vă va ajuta să deveniți 
tot ce puteţi fi. Fiecare grijă, teamă, tragedie, obsesie, relație 
nereușită și incident umilitor conține indicii care vă conduc 
către Sinele vostru cel mai măreț. Amestecaţi-le - și vă vor 
propulsa spre contribuţia unică pe care o puteţi aduce în lu- 
me. Dacă acceptaţi toate ingredientele din propria rețetă și le 
permiteţi să facă parte din aluat, ceea ce va ieși din cuptor va 
fi tocmai persoana care sufletul vostru tânjește să fie. 


UTILIZAREA INGREDIENTELOR PERSONALE 


Majoritatea dintre noi suferă la nesfârșit din cauza păr- 
ților dureroase și nedorite ale rețetei personale, însă există 
unii oameni extraordinari care aleg să-și folosească suferința 
pentru a aduce o contribuţie în lume. Moartea unui copil re- 
prezintă unul dintre cele mai groaznice ingrediente pe care 
ar putea să-l aibă cineva în propria rețetă, dar ce se întâmplă 
dacă este un plan Divin de a utiliza această experienţă pen- 
tru a salva viețile a mii de alți copii? John Walsh, gazda emi- 
siunii America's Most Wanted, a făcut acest lucru. După ce 

fiul lui de șase ani a fost ucis, John a devenit un avocat al 
drepturilor victimelor și a atras atenţia asupra unui subiect 
care fusese timp de mulți ani îngropat în întuneric. Nepu- 
tând să permită faptul că moartea fiului său a fost în zadar, 
John și-a transformat mânia în acțiune și a inițiat un pro- 
gram național vizând încarcerarea a zeci de mii de criminali 
și violatori. El ar fi putut la fel de ușor să-și permită să se cu- 
funde în suferință ani de zile, însă, în schimb, a ales să o folo- 
sească pentru a aduce o contribuţie lumii în care trăiește. 

Identificat ca fiind unul dintre cei mai grav abuzaţi co- 
pii din statul California, Dave Pelzer a fost bătut cu brutali- 
tate și înfometat de către mama sa alcoolică, lipsită de afec- 
țiune și extrem de instabilă din punct de vedere psihic. Prin 
curajul, forța și capacitatea sa de a ierta, Dave și-a transfor- 
mat rănile în înțelepciune și a scris o carte captivantă despre 
povestea vieții lui, care a atins vieţile a milioane de oameni. 
Lucrarea sa, Copilul fâră nume, a fost publicată timp de trei 
ani în New York Times, devenind astfel un best-seller și 
fiind nominalizată la Premiul Pulitzer. Chiar dacă puţini 
dintre noi ar alege, în mod conștient, un abuz fizic și emo- 
țional ca parte a rețetei personale, trebuie să-i mulțumim lui 
Dumnezeu că Dave a decis să-și utilizeze experienţele pen- 
tru a crea schimbări majore în vieţile altora. 

Când avea doar nouăsprezece luni, Helen Keller a or- 
bit și a asurzit după o febră care i-a fost aproape fatală. Ridi- 
cându-se deasupra ignoranței acelor timpuri și a propriei 
frustrări, Helen era hotărâtă să interacționeze cu lumea utili- 
zându-și celelalte trei simţuri care i-au mai rămas. A deve- 
nit o scriitoare talentată și pasionată, autoare a treisprezece 
cărți. Călătorind în toată lumea pentru a sprijini persoanele 
cu handicap și pe cei dezavantajaţi de soartă, aproape că a 
distrus, de una singură, vechile mituri legate de orbire. 

Imaginaţi-vă ce multe i-ar fi lipsit lumii, dacă Helen 
Keller ar fi făcut alegerea de a se cufunda în autocompăti- 
mire, respingând ingredientele propriei rețete. 

Viktor Frankl a fost întemnițat în timpul celui de-al doi- 
lea război mondial la Auschwitz, pe o perioadă de cinci ani. 
După ce mama, tatăl și soția sa gravidă au fost uciși de na- 
ziști, Frankl s-a agăţat de ceea ce el numește „suprema liber- 
tate omenească, aceea de a-ți alege atitudinea în orice circum- 
stanţă dată”. Acceptarea factorului devastator al morții celor 
dragi l-a inspirat pe Frankl să scrie Omul în căutarea unui 
sens”, o carte recunoscută ca fiind printre cele mai influente 
lucrări ale literaturii umaniste. 

Trebuie să ne examinăm întregul trecut - inclusiv trau- 
mele, handicapurile, eșecurile și circumstanţele de viață - și 
să spunem: + mulțumesc Tie, Doamne, că mi-ai dat toate 
astea”, întrucât ele au fost croite pentru a ne ajuta să ne ofe- 
rim propria contribuție. 

Gândiţi-vă doar. De ce unele întâmplări v-au rănit atât 
de profund, când pentru ceilalți membri ai familiei nici mă- 
car nu au contat? Luaţi în considerare că aveați nevoie de în- 
țelepciunea pe care acel incident o făcea accesibilă. 

Poate că acea durere oferea o lecţie importantă pe care 
ați fi ignorat-o, dacă nu ar fi fost atât de dură. Poate că a tre- 
buit să vă nașteți cu un handicap, pentru a demonstra inde- 
structibilitatea spiritului. Poate că a trebuit să treceţi prin ex- 
perienţa pierderii unui copil, pentru a putea salva alte mii. 
Poate că a trebuit să consumați droguri, alcool și să vă adân- 
ciți în disprețul de sine, înainte de a vă putea face curaj pen- 
tru a vă asuma responsabilitatea propriei vieți. 

Toate traumele și problemele noastre emoționale 
există tocmai pentru a ne ajuta să ne dezvăluim Sinele supe- 
rior. Multe dintre cele mai importante ingrediente se ascund 
după un văl de durere. Această suferinţă este codificată cu 
informația și înțelepciunea de care avem nevoie pentru a ne 
activa darurile unice. l 

Nimeni nu-i poate învăța pe alții ceea ce sunteți voi în 
stare și nu este capabil-să ofere perspectiva voastră unică. 
Până când nu conștientizați perfecțiunea tuturor ingredien- 

telor, veți încerca în permanenţă să vă schimbaţi, reparaţi și 
vindecaţi povestea și nu o veţi utiliza în scopul Divin pentru 
care a fost creată. 


DUREREA PRODUSĂ DE DETESTAREA 
PROPRIEI REŢETE 


Mulţi dintre noi ne petrecem o mare parte din viaţă ju- 
decându-ne ingredientele din reţetă, în așa fel încât cele din 
interiorul nostru să pară greșite. Spunem: „Am prea multe 
ouă”, sau „Nu este destul zahăr”, sau „Dacă aș fi avut mai 
multe condimente ...“ Cu alte cuvinte, respingem unele as- 
pecte din noi înșine, în timp ce acceptăm altele. 

Prietenei mele, Shirley, i s-a spus dintotdeauna că are 
o gură mare. Mereu avea probleme la școală pentru că vor- 
bea prea mult și se simțea respinsă în cercul ei de prieteni, 
deoarece nu era prea interesant să ai atâtea opinii. Până și 
familia ei era jenată de sinceritatea sa şi o atenționau adesea 
să se stăpânească. Shirley și-a petrecut peste douăzeci de ani 
din viaţă detestându-și ingredientul din rețeta ei și a încercat 
de multe ori, fără rezultat, să scape de acesta. 

Într-o zi, la cursul ei preferat de sociologie de la facul- 
tate, Shirley a început să peroreze, ca de obicei, cu multă þa- 
siune. După oră, profesorul a luat-o deoparte și i-a spus: 
„Vorbești atât de mult! Te-ai gândit vreodată să faci o carie- 
ră la radio? Ai putea fi plătită ca să vorbești toată ziua!” Din- 
tr-o dată, mintea guralivei Shirley s-a luminat și a constatat 
că acest ingredient oferea un dar imens despre care a consi- 
derat întotdeauna că este un blestem. Shirley a creat apoi o 
emisiune radio care a câștigat premii, iar în prezent se bucu- 
ră de o carieră de moderator radio foarte apreciată. 

Nu este prea simplu de văzut perfecțiunea rănilor și a 
lipsurilor noastre, însă trebuie să știm că nu există accidente. 
Voi - și mă refer la voi toți - sunteți Divini. Poate că nu expri- 
maţi Divinul în forma voastră actuală, dar vă asigur că, odată 

ce vă transformați rănile emoționale, le veţi distinge perfecți- 
unea. Luaţi ca exemplu bălegarul de cal. Dacă v-aţi plimba la 
țară și ați descoperi o grămadă de bălegar în cale, probabil că 
v-aţi strâmba și v-aţi întoarce. Însă, pentru un grădinar 
interesat să cultive cei mai mari și mai frumoși trandafiri, sau 
să adauge o culoare frumoasă la ardeii lui, acea grămadă de 
bălegar ar fi aur curat. Ceea ce majoritatea dintre noi spunem 
că este gunoi, grădinarul afirmă că reprezintă un potenţial 
adevărat, deoarece îl recunoaște doar ca ingredientul de care 
are nevoie pentru a-și îmbunătăți grădina. 

Detestarea oricărei părți din propria rețetă garantează 
că vom avea parte de experiențe dureroase în viața noastră. 
Ce se aseamănă se adună. Durerea noastră nerezolvată și dis- 
prețul de sine vor atrage oameni și întâmplări care ne vor re- 
flecta înapoi felul în care considerăm că suntem. Sub forma 
accidentelor, a relațiilor abuzive, a ruinei financiare sau a sluj- 
belor nepotrivite, vom găsi mereu modalități de a ne autope- 
depsi, întrucât avem convingerea fixă că nu suntem cine tre- 
buie să fim sau că ceea ce ni se întâmplă este greșit. Atunci 
când nu putem vedea Divinul din rețetă, suntem sortiți unei 
vieți de mânie, dezamăgire și dorință. Traumele noastre, ră- 
nile, dezamăgirile și suferința dețin daruri, însă vor rămâne 
cocoloașe neprelucrate ale aluatului nostru până când nu vor 
fi integrate. Atunci când extragem înțelepciunea din aceste 
experiențe, descoperim ingredientele unice pentru rețetă. De- 

“ținem toate calitățile, aptitudinile, înțelepciunea, perfecțiu- 
nea, imperfecțiunea și mijloacele de care avem nevoie pentru 
a produce și oferi darul pe care numai noi îl avem. 

În limbaj metaforic, acest proces ține de adunarea, cer- 
nerea, amestecarea și adăugarea ingredientelor pe care le 
avem deja, pentru a face cel mai bun desert posibil. Vorbind 
în termeni universali, este legat de acceptarea și integrarea 
fiecărei părți care a contribuit la realizarea noastră, așa cum 
suntem în prezent, astfel încât să putem oferi lumii creația 
noastră unică. Acceptarea de sine la cel mai profund nivel și 

dăruirea rețetei noastre unice Universului reprezintă cel mai 
mare ospăț al spiritului omenesc. 

Dramele noastre sunt o parte indestructibilă a ceea ce 
suntem. Indiferent de ceea ce făptuim, sau cât de mult încer- 
căm, nu putem scăpa de acestea. Unica alegere pe care tre- 
buie să o facem este dacă le vom folosi noi, sau le vom lăsa să 
ne folosească. În ceea ce mă privește, am ales să-mi utilizez 
povestea vieții pentru a scrie cărți, a-i inspira pe ceilalți și a-mi 
câștiga existența. Poate că acesta a fost planul măreț pentru 
mine: să sufăr enorm până la douăzeci și șase de ani și apoi să 
învăţ din trecutul meu, să-mi vindec durerea și să mă întorc și 
să-i ajut pe alții să-și depășească suferinţa. 

Astăzi, sunt recunoscătoare pentru durerea mea, știind 
că, dacă nu ar fi fost, nu aș fi putut preda vreodată ceea ce îi 
învăţ pe alții. Îi mulțumesc lui Dumnezeu pentru gunoiul și 
traumele din trecutul meu; fără acestea, jumătate din paginile 
cărților mele ar fi goale. 

Priviți-vă atât reţeta, cât și povestea și vedeți ceea ce nu 
acceptați și nu binecuvântați. Acesta este un loc bun în care 
să începeți. Până când nu veţi înțelege necesitatea de a deține 
întregul a ceea ce sunteți, nu veți putea extrage pietrele pre- 
țioase din fiecare experienţă de viaţă, iar povestea personală 
va continua să vă folosească, să vă acopere și să vă facă să vă 
sirnțiți neînsemnați. Însă în clipa în care conștientizaţi valoa- 
rea părților pe care le detestați, cât și pe cea a acelora de care 
sunteți mulțumiți, în momentul în care recunoașteți că acel 
eveniment dureros reprezintă ingredientul perfect pentru a 
vă completa reţeta, veți fi martorul magiei transformării. 

Veţi binecuvânta ceea ce ați considerat în trecut că este 
un blestem. 

Veţi privi cum neplăcutul devine sfânt. Țineți minte, 
vă puteți petrece următorii patruzeci de ani încercând să 
scoateţi unele ingrediente din aluatul vostru - sau doar să-l 
amestecați și să permiteți ca traumele, victoriile, supărările și 
bucuriile să se îmbine într-un amestec numit „tu”. 

PAȘI ACTIVI PENTRU VINDECARE 


Uitaţi-vă în urmă la viața voastră, amintindu-vă expe- 
rienţele care v-au modelat cel mai puternic ființa care sunteți 
în prezent. Scrieți o listă cu victoriile importante, eșecurile, 
bucuriile, supărările și dezamăgirile care au făcut ca viața 
voastră să fie diferită de a altora. 

Faceţi o listă cu aspectele din ființa sau din viața pro- 
prie pe care le-aţi acceptat cu dificultate - părțile din rețetă 
de care ați încercat să scăpați. 

Poate v-aţi împotrivit mult faptului că nu aveţi aptitu- 
dini atletice sau percepției că sunteți mai puțin atrăgători 
decât ceilalți. 

V-aţi simțit trădați sau învinși din cauza unui handi- 
cap, a pierderii unei relaţii sau de bani ori a unei traume care 
s-a petrecut cu mulți ani în urmă? 

Întocmiţi o listă cu toate ingredientele din rețeta pro- 
prie care considerați că nu au nici o valoare sau care au 
reprezentat o nemulțumire. 


Contemplare 


Fiecare aspect al meu Și al viii mele 
contribule cu un ingredtent esential, 
care inil permite să-mi indeplinesc 
scopul Divita”. 

Capltolul 3 


EXPLORAREA POVEȘTII TALE 
MINUNATE 
ȘI MISTERIOASE 


Fiecare dintre noi are o poveste unică. Precum o am- 
prentă digitală, ne deosebește de cei din jur. În cadrul expe- 
riențelor trăite se află gravată acumularea tuturor lucrurilor 
care ne-au marcat viaţa. 

Fiecare persoană, eveniment, circumstanţă și situație 
care ne-au atins ne lasă o urmă adâncă în psihic, Fie că viața 
ne-a fost atinsă de un părinte autoritar, o boală a copilăriei, 
un profesor care ne-a inspirat, sau de un adult neglijent, fie- 
care dintre aceste episoade ne rămân, devenind o parte inte- 
grală a identităţii proprii. Concluziile pe care le tragem în le- 
gătură cu aceste evenimente, cât și semnificațiile pe care le 
atribuim ni se impregnează în psihic, creându-ne subiectul 
dramelor personale. 

Doresc să mă asigur că înţelegeți că povestea voastră 
nu este rea. De fapt, reprezintă, probabil, cel mai valoros lu- 
cru pe care îl deţineţi. Însă, chiar dacă nu conţine o latură 
sumbră, este limitatoare, deoarece vă restrânge existenţa, li- 
mitând-o la o părticică nesemnificativă a naturii voastre ome- 
nești și nu vă permite să accesaţi Sinele superior. 

Dar, de îndată ce vă recunoașteți povestea, vă împăcați 
cu aceasta și îi extrageți ingredientele esențiale, puteți ieși 
din micimea gândurilor inferioare și să pășiți către îndepli- 
nirea celor mai înalte visuri la care năzuiți. 

DESLUȘIREA POVEȘTII VOASTRE 


Poveștile noastre sunt formate din amestecul de senti- 
mente, credinţe și concluzii pe care le-am acumulat și le-am 
purtat după noi toată viața. Experiențele trăite atârnă greu, 
deoarece sălășluiesc în cadrul ego-urilor proprii, care au 
aproape întotdeauna o tentă serioasă. Rareori sunt pline de 
lumină, iubire și de zbenguiala veselă a unui copil care se 
joacă, iar cel mai des se concentrează asupra negativului. În- 
treaga bază a poveștilor noastre există în spaţiul a ceea ce ar 
fi trebuit să fie, sau ar fi putut să fie. Experiențele ne sunt 
presărate cu durere, pierdere și regret, în plus fiind poleite 
cu speranţă, dorinţă și fantezie. Dramele locuiesc în memo- 
ria trecutului și în fantezia viitorului. Fiecare gând negativ 
cu privire la trecut care ne intră în minte trăiește în cadrul 
poveștilor proprii, la fel cum se întâmplă cu toate senti- 
mentele de pierdere și de lipsă de speranţă. Fanteziile legate 
de „Când se va întâmpla asta”, sau „Când îmi voi atinge, în 
sfârșit, scopul", coexistă în istorisirile în cauză. 

Rareori întâmplările trăite apar în momentul prezent, 
atunci când ne mulțumim, pur și simplu, cu ceea ce există. 
Precum umbrele, poveștile proprii ne urmăresc oriunde mer- 
gem, ascunzând adevărul despre cine suntem. Nu se află 
niciodată departe, însă pot fi văzute numai atunci când sunt 
examinate în lumina zilei. 

Recent, am îndrumat un atelier de weekend ca parte a 
Programului de consiliere integrativă pe care îl predau. În a 
doua noapte a atelierului, am decis să organizăm o petrecere 
în pijama. Şaizeci de persoane s-au îmbrăcat în pijamaua 
preferată și s-au pregătit pentru o seară amuzantă de „spus 
povești”. Eu purtam pijamaua mea preferată de culoarea 
mandarinei, în tirnp ce alții au venit în flanele, cămăși de 
noapte și haine de casă. Unii bărbaţi au ales ca vestimentaţie 
sumară tricouri largi și pantaloni scurți cu imprimeuri dră- 
guțe. Având în vedere că scopul era să ne concentrăm asu- 

pra deslușirii și a împărtășirii dramelor personale, mi-am 
dorit să creez o atmosferă plăcută, care să inspire, pentru a 
compensa seriozitatea pe care majoritatea dintre noi o ata- 
șează poveștilor proprii. Le luăm prea în serios, le-am expli- 
cat, deoarece credem că reprezintă adevărul. 

Scopul petrecerii în pijama era de a explora și de a ex- 
pune atât poveștile, cât și convingerile umbrei noastre, care 
fac ca poveștile din trecut să persiste. Le-am cerut tuturor să-și 
închidă ochii și să încerce să-și amintească un moment în care 
au fost mici, înaintea vârstei de cinci sau șase ani, când s-au 
simţit pierduţi, singuri, trişti sau speriați - o anumită perioa- 
dă în care s-a întâmplat ceva care le-a zguduit realitatea. 

Le-am mai solicitat să observe fiecare episod care le ve- 
nea în minte și le-am explicat că acest incident, chiar dacă ei 
nu-i înțeleg semnificația, păstrează un indiciu al temei dra- 
mei personale. 

Am împărtășit cu grupul ce mi-a venit în minte prima 
oară când am făcut acest exercițiu. Incidentul care mi-a apă- 
rut era o scenă din fața casei în care am trăit când aveam trei 
ani. Puteam vedea mulți oameni care alergau de colo-colo, 
uitându-se după tufișuri şi vorbind încet unii cu alții. Stăteam 
lângă casă, ascunsă într-un colț de lângă perete. Cineva toc- 
mai jefuise un magazin din cartier, iar poliția credea că omul 
a fugit prin curtea noastră. Întreaga mea familie și vecinii 
căutau indicii pentru a ajuta la capturarea acestui hoț. Stă- 
team deoparte, speriată și separată de grup. Nimeni nu părea 
să mă observe. Simțeam că sunt prinsă într-o lume în care nu 
aveam nici un rol. Tot ce puteam vedea prin ochii mei de co- 
pil de trei ani era un grup de adulți căreia nu-i păsa unde mă 
aflam, sau ceea ce făceam. 

Fără să-mi dau seama, în acea zi am luat o decizie im- 
portantă care avea să-mi modifice pentru totdeauna felul în 
care mă percepeam pe mine și pe alții. Am făcut ca acest inci- 
dent să însemne că nimeni nu ține la mine. Şi, ca orice om 
bun, trebuia să inventez ceva care să explice motivul pentru 

care nimeni nu-mi dădea atenție. Am decis să consider că nu 
eram destul de importantă pentru a le merita atenţia - deoa- 
rece, la urma urmei, dacă aș fi fost, familia și rudele m-ar fi 
observat și le-ar fi păsat de faptul că mă simţeam singură și 
ignorată. Desigur, aș fi ales oricare dintre interpretările pe 
care le atribuisem, însă odată ce am ajuns în interiorul po- 
veștii mele, a trebuit să aleg explicația care avea să-mi ia cea 
mai multă putere. S-a dovedit, bineînţeles, că „nimănui nu-i 
pasă de mine” este una dintre convingerile esenţiale ale um- 
brei mele și tema centrală în povestea personală. Chiar și 
după treizeci de ani, când mă gândesc la acest moment încă 
îmi amintesc că mă simţeam total exclusă și singură. 

După ce am împărtășit povestea, grupul a înțeles ce 
trebuia să facă pe parcursul serii. Fiecare s-a angajat să-și 
descopere drama vieţii, istorisirea care definește cine sunt ei 
și care îi ține închiși în interiorul capsulei realităților indivi- 
duale. Ne-am împărțit în grupuri mai mici, adunându-ne în 
cercuri strânse și am început. 

Peter, un bărbat calm, de vreo treizeci de ani, a decis să 
fie primul din grupul nostru care să povestească. Stătea în fa- 
ta noastră, cu ochi lipsiți de expresie. I-am cerut să închidă 
ochii și să-și amintească un incident din trecutul său. După 
câteva momente, Peter a început să descrie un episod în care 
avea șase ani. Mama lui intrase în camera sa în timp ce se juca 
împreună cu cel mai bun prieten al lui, John. Furioasă, aceas- 
ta i-a mustrat pe băieți că și-au lăsat bicicletele pe veranda din 
față. Deoarece Peter nu i-a răspuns, ea a devenit și mai mâni- 
oasă și a început să țipe, plesnindu-l, spunându-i că nu era 
bun de nimic și că și-ar fi dorit să nu-l fi născut. Peter a fost 
traumatizat. A rămas nemișcat, înecându-se cu propriile la- 
crimi. În acea zi, el a decis că vorbele și acțiunile mamei lui 
arătau că era un băiat rău și că nu merita să fie în viaţă. 

Umilirea resimțită în urma acelei întâmplări se vedea 
încă pe faţa lui, după douăzeci și nouă de ani. Reieșea evi- 
dent din nivelul emoțiilor lui Peter și dinclaritatea cu care și- 

a amintit acel eveniment, că atinsese una dintre convinge- 
rile fundamentale ale umbrei: „Nu sunt bun de nimic”. Îm- 
preună cu grupul, el a început să caute felul în care această 
temă a fost țesută în celelalte evenimente din viață. 

Într-un timp foarte scurt, Peter a istorisit multe alte 
întâmplări în care mama sa abuzivă și arogantă i-a confirmat 
credința că era, în realitate, „bun de nimic”. Ne-a povestit 
toate modalitățile prin care fusese dominat de ea, faptul că 
nu avea putere să-și ia apărarea și modul în care, ca rezultat, 
nu a reușit niciodată să-și ia apărarea în fața femeilor cu care 
a interacționat în viață. 

Peter a întâlnit întotdeauna femei care îi reaminteau că 
nu era destul de bun pentru a fi cu ele. Îndurerat, ne-a relatat 
cum acestea au profitat mereu de el și cât de lipsit de putere 
se simţea ori de câte ori se afla în prezența unei femei pe care 
o iubea. Ne-a spus cum se străduia să demonstreze întot- 
deauna că era un om capabil, încercând din răsputeri să nu 
fie el însuși în relațiile sale personale, ci folositor și de ajutor. 
Însă, a adăugat, părea întotdeauna să dea greș. Povestea lui 
confirma, în continuare, că mama lui avea dreptate și că el 
este, de fapt, un om „bun de nimic”. 


tik 


Elizabeth, o fată timidă și cea mai tânără din grupul 
nostru, a așteptat tăcută să-i vină rândul și a vorbit doar du- 
pă ce am asigurat-o din nou că totul era în regulă. Cu voce 
stinsă, Elizabeth ne-a spus că era unică la părinţi, că tatăl și 
mama sa aveau studii superioare și că și-au pus întotdeauna 
speranţe foarte mari în ea. Spre marea dezamăgire a părinți- 
lor ei, Elizabeth nu s-a descurcat niciodată bine la școală. Pâ- 
nă și cei mai buni meditatori nu au reușit s-o ajute să-și mă- 
rească notele, iar la vârsta de șaptesprezece ani a primit ves- 
tea zdrobitoare că nu fusese acceptată la universitatea pe ca- 
re părinții o aleseră pentru ea. 

Elizabeth a ales ca acest incident să însemne că „ceva 
nu este în regulă cu mine”, iar această convingere a umbrei a 
devenit tema poveștii vieţii ei. S-a simțit ca o ratată și s-a 
resemnat cu gândul că viaţa ei va fi mereu lipsită de valoare. 
Având în vedere că s-a decis deja că nu este suficient de deș- 
teaptă pentru a câștiga aprobarea părinților, a optat să nu mai 
meargă la facultate și și-a concentrat toată atenția asupra că- 
sătoriei și întemeierii unei familii. 

Însă, după trei ani în care a încercat să rămână însărci- 
nată, doctorii i-au spus că nu putea face copii. S-a confruntat, 
din nou, cu sentimentul copleșitor că „ceva nu era în regulă 
cu ea” și că își dezamăgea soțul, familia și pe ea însăși. 


xN 
Poveștile au continuat. Cu cât auzeam mai multe, cu 


atât devenea mai limpede că fiecare dintre noi trăia conform 
credințelor umbrei și care deveniseră tema experiențelor 
noastre. Ne petreceam timpul creând întâmplări și situații 
care ne permiteau să ne realizăm temele dramelor. Nu conta 
câtă durere înconjura povestea, sau ce decideam să însemne 
întâmplările din viață; un singur lucru era valabil pentru toți: 
povestea avea întotdeauna o desfășurare dramatică, repeti- 
tivă și foarte personală. Temele principale, chiar dacă puțin 
diferite, evidenţiau lait-motivul: „Ceva nu e bine Ja mine. Nu 
sunt destul de bun. Viaţa mea nu contează”. Refrenul co- 
mun era: „biehu/ de mine, bietul de mine, bietul de mine”. 

Pe măsură ce înaintam, am început să extragem con- 
vingerile umbrei care se infiltraseră în poveștile personale. 
Până în acea noapte, majoritatea oamenilor care se afla acolo 
a considerat că aceste certitudini reprezentau adevărul și nu 
ceea ce erau în realitate: convingeri ale umbrei care deveni- 
seră subiectul principal al dramelor lor. 

Le-am explicat că fiecare are multe astfel de convin- 
geri, însă doar una va ocupa locul central în drama perso- 

nală, cum ar fi tema lui Peter: „Nu sunt bun de nimic”, sau 
a timidei Elizabeth: „Ceva nu este în regulă cu mine”. 

În ultimii zece ani, am îndrumat mii de oameni prin 
Procesul Umbrei, în ateliere trasformaționale de trei zile. Am 
descoperit că există trei mari credinţe ale umbrei, împărtă- 
șite de aproape fiecare ființă omenească - și anume: 


Nu sunt destul de bun(ă). 
Nu am nici o importanță. 
Ceva nu este în regulă cu mine. 


Totodată, am mai aflat că există nenumărate variațiuni 
ale acestor convingeri. În timp ce citiți lista de mai jos cu cer- 
titudini ale umbrei, vedeți dacă sunteți capabili să identifi- 
cați convingerea esențială care este tema poveștii voastre. 


Nimeni nu mă place. 

Nu mă integrez nicăieri. 

Ceva este în neregulă cu mine. 
Sunt prea prost (proastă). 
Sunt incompetent(ă). 

Nu mă dorește nimeni. 

Nu ofer suficient. 

Sunt călcat(ă) în picioare. 

Nu am nimic special. 

Sunt nevrednic(ă). 

Nu merit nimic. 

Sunt nepotrivit(ă). 

Sunt incompetent(ă). 

Nu sunt important(ă). 

N-am valoare. 

Viața mea nu creează nici o schimbare în jur. 
Sunt un nimeni. 

Sunt rănit(ă). 

Sunt un nenorocit (0 nenorocită). 
Sunt o greșeală. 

Sunt rău (rea). 

Nu sunt în regulă. 

Sunt incomplet(ă). 

Am defecte. 

Nu merit să fiu iubit(ă). 

Sunt un ratat (o ratată). 
Nimănui nu-i pasă de mine. 

Nu pot avea încredere în nimeni. 


Atunci când credințele umbrei sunt declanșate, acestea 
ne potenţează poveștile, demonstrându-ne cât de „exacte“ și 
de „adevărate” sunt dramele pe care le trăim. Fiecare gând 
pe care îl avem ne declanșează un răspuns emoţional în corp, 
iar atunci când trăim în cadrul poveștii, avem acces la o gamă 
foarte redusă de trăiri. Există doar sentimentele experienţelor 
trăite: resemnare, lipsă, resentiment, victirnizare, singurătate, 
mânie, vină, rușine, disperare, deznădejde, tristețe, frică, ge- 
lozie, invidie, regret, autocompătimire și dispreț de sine. 
Povestindu-ne dramele în acea seară, fiecare dintre noi a con- 
statat cum aceste emoții ne-au însoțit mereu. 

În siguranța oferită de petrecerea în pijama, a fost sim- 
plu să înțelegem cât de mici am ales să fim. Cu toate că exista 
și o parte bună în poveștile grupului nostru de șaizeci de oa- 
meni, foarte puține dintre ele sugerau: „Uitați-vă la mine 
priviți-mă cât sunt de minunat!”, sau „lată ce ființă umană 
extraordinară am ajuns să fiu!” 

Puţine experienţe erau călăuzite de iubire, compasiune 
sau de mulțumire. Cu toate că mulți dintre cei din grup reali- 
zaseră lucruri minunate și erau foarte bine priviți în domeni- 
ile lor de activitate, poveștile nu se refereau la măreție și pu- 
tere - ci, mai degrabă, la frica unui copil care începuse să 
crească într-o minciună a ceea ce este și a ceea ce poate face. 

În acea noapte nu a ieșit la suprafață decât sentimentul 
de disperare - tot ceea ce ne lipsea sau ne dispăruse din 
viaţă. Mesajul pe care fiecare dintre noi îl transmitea se axa 
pe conjuncția „dacă dacă aș fi avut altfel de părinți, iubiţi, 
prieteni, un corp, un creier sau un noroc diferit - dacă aș fi 
avut o educaţie mai bună, sau o familie care să mă sprijine 
mai mult - am fi fost oamenii care am vrut să fim. 

Cu toții puteam observa cum renunțasem la măreție și 
la putere într-un anumit domeniu al vieții, pentru a rămâne 
închiși în cadrul poveștii proprii. 

Cu toții puteam vedea anumite sfere din viaţă în care 
dramele își jucaseră rolul. Unele dintre povești gravitau în ju- 
rul carierei; altele montau drama pe scena relațiilor, a fami- 
liei sau a finanțelor. Unele drame apăreau în stările emoțio- 
nale ale corpului fizic, iar deseori ne acopereau două sau trei 
domenii din viață. Însă ideea care a reieșit în acea noapte fan- 
tastică a fost că, la un moment dat, am ieșit din lumea posi- 
bilității infinite și am pășit în cea a propriei realități limitate. 
Din acest loc au început pentru noi neajunsurile și limitările. 

Mulţi oameni puteau identifica problema avută în co- 
pilărie, însă întâmpinau dificultăți în observarea impactului 
pe care acea poveste o avea asupra lor, în prezent. 

Puţini au spus că viețile le erau complet lipsite de con- 
flict: povestea lor arăta că nu aveau nici o dramă, nici un con- 
flict. Donna, un medic psiholog, a spus că are o căsnicie mi- 
nunată, doi copii și o activitate înfloritoare, fiind uimită de 
felul în care întreaga idee a poveștii avea legătură cu ea. Am 
rugat-o să-mi povestească mai multe despre persoana sa. Ea 
mi-a zis: „Am avut doi părinţi extraordinari, o copilărie feri- 
cită și totul este bine în prezent. De fapt, am fost întotdeauna 
o stâncă în familia mea, cea la care vine toată lumea pentru a 
se îmbărbăta. Am reprezentat mereu vocea cumpătării”. 

În acea clipă, ochii noștri s-au întâlnit, iar Donna și-a 
auzit propriile cuvinte. Erau, mai mult sau mai puțin, exact 
aceleași pe care le rostise de mii de ori înainte, pentru a-și 
descrie viaţa. li ieșeau în mod automat pe gură. Uimită, 
Donna a înțeles că descoperise, fără intenție, tema poveștii ei: 
„Totul este bine”. Indiferent de ceea ce se întâmpla în viața 
sa, putea mereu să afișeze un zâmbet pe față, să se ridice și să 
se autoconvingă că totul era perfect. 

Este important să înțelegem că nu toate experienţele 
sunt triste, traumatizante sau dureroase. Tema unora inclu- 

de varianta „Totul este minunat”, sau „E bine, mulțumesc”. 
Insă până și acele povești „fericite“ rămân fără combustibil și 
prezintă limitări greoaie. Pentru Donna, faptul că trăia în ca- 
drul ipostazei „Totul este bine” o împiedica să-și asume orice 
risc care ar fi putut să o facă sa vadă că viaţa nu se dovedește 
întotdeauna perfectă sau fericită. Povestea ei o ținea închisă 
într-o realitate sigură, dar limitată. Cu toate că trăia în iluzia 
fericirii, și-a sacrificat calitățile de a fi curajoasă, cu spirit de 
aventură sau chiar de a păși strâmb, iar această himeră o îm- 
piedica să-și examineze dorințele cele mai profunde. 


REFRENUL POVEȘTII PERSONALE 


„Cum putem să ne dăm seama că trăim în interiorul 
poveștilor noastre?” „Cum le putem auzi?” Acestea erau 
întrebările la care fiecare dorea să cunoască răspunsul. O ca- 
le sigură de a afla dacă ne trăim povestea, este de a analiza 
calitatea gândurilor și a dialogului interior pe care le avem 
frecvent. Mulţi oameni își petrec o mare parte din viaţă fiind 
în altă parte decât în locul în care se găsesc în momentul pre- 
zent. Atunci când se află la serviciu, se gândesc că și-ar dori 
să fie acasă. Atunci când sunt acasă, mintea le zboară la va- 
canță. Când se plimbă cu copiii lor în parc, își imaginează că 
vizionează emisiunea preferată de la televizor. Corpurile lor 
sunt prezente, însă mințile le zburdă în altă parte. Mi-am pe- 
trecut primii treizeci de ani din viaţă, fiind în altă parte decât 
cea în care mă găseam. Trăiam pentru fanteziile din minte, 
visând la ceea ce m-ar putea face să mă simt mai bine, încer- 
când mereu să ofer finale fericite aspectelor din viaţă care nu 
erau deloc vesele. Cel puțin douăzeci de ani am visat la 
bărbatul visurilor mele și la felul în care, în momentul în care 
îl voi întâlni, voi fi în paradis. 

Privirea îh viitor este un semn clar că ne aflăm adânc îhră- 
dăcinați h povestea noastră. Când nu visam la viitor, îmi 
petreceam timpul gândindu-mă la trecut: la tot ce s-a întâm- 

plat rău, la tot ce ar fi trebuit să se petreacă altfel. Puteam sta 
o săptămână retrăind o ceartă pe care am avut-o cu cineva 
într-un magazin, referitoare la cine era primul la rând. Când 
te afli în interiorul poveștii personale, calitatea gândurilor 
avute poate varia de la frică și morbiditate - cum ar fi grija 
pentru accidente stupide sau tragedii improbabile - la trivi- 
alitate și absurditate, ca de exemplu obsesia legată de un 
nasture lipsă de la bluză sau de câinele vecinului care își face 
nevoile pe peluza voastră. 

Atunci când ne aflăm îh povestea personală, niclodată un 
gând nu vine o singură dată. Nu ne gândim că: „Mi-as dori să 
am parte de o relație minunată“ şi lăsăm lucrurile să fie așa. 
Din contră, gândim în felul următor: „OF sper ca el să apară 
repede. Sper să nu aibă o fostă soție. Mi-aș dori fie blând și 
iubitor și să-mi cumpere un inel. Sper să nu râgâie, sau să-mi 
împută baia”. Putem visa că stăm pe o plajă din Hawaii, 
arătând mai bine decât în ultimii zece ani și făcând dragoste 
pasional. Apoi ne spunem în gând: „Nădăjduiesc să nu mă 
rănească și să nu fie ca ultimul nemernic mincinos”. Şi când 
ne gândim la ultimul ticălos cu care am avut o relație, 
începem imediat să ne amintim cât de rău am fost trataţi și 
cât de bine am fi dus-o, dacă nu ne-am fi întâlnit cu acea per- 
soană. În cadrul poveștilor, retrăim aceleași gânduri mereu 
- viitor, trecut, viitor, trecut, viitor, trecut, trecut, trecut ... 
povestea tot continuă la nesfârșit. Nu obosește niciodată. 
Atunci când ne complacem în micimea experienţelor indi- 
viduale, adeseori devine atât de dureros, încât unicul mod 
prin care mintea poate face față suferinței este visatul cu 
ochii deschiși, sau trăirea în trecut. 


ÎNTÂLNIRE CU CEEA CE DEFINEȘTE CUTIA UMBREI 
Toate aceste dialoguri lăuntrice ajung în interiorul a 


ceea ce eu numesc Cutia Umbrei, recipientul care păstrează 
nesfârșitul dialog intern ce trăiește în mintea noastră. 

Imaginaţi-vă cel mai zgomotos casetofon sau CD play- 
er care v-a de-ranjat liniștea în timp ce vă aflați pe plajă, iar 
apoi plasați tot acest vacarm în mintea voastră. Acest lucru vă 
va da o idee despre zgomotul Cutiei Umbrei. Această casetă 
este plină cu fiecare gând pe care l-ați reprimat vreodată - 
toate judecăţi-le, momentele în care ați avut obligatoriu drep- 
tate, toate rănile emoționale neprelucrate și toate convinge- 
rile umbrei voastre. Dialogul interior negativ seamănă cu o 
indigestie psihică. Până când nu vă digerați toate reflecțiile și 
sentimentele inconștiente care trăiesc în interiorul psihicului, 
veți continua să locuiţi în zgomotul și disconfortul creat de 
Cutia Umbrei. Opriți-vă pentru o clipă și ascultați-vă ideile 
din minte. Apoi permiteţi-i atenţiei să se concentreze asupra 
unui proiect neterminat, sau a unei relații nepotrivite. Pe ur- 
mă, ascultați din nou. După toate acestea, ar trebui să vă fie 
limpede ce anume reprezintă Cutia Umbrei. 

Aceste recipiente dăinuie în cadrul poveștilor persona- 
le și ne însoțesc oriunde mergem. Ne șoptesc în permanenţă 
care ne sunt defectele, dezamăgirile și lipsurile. Cutiile Um- 
brei ne înștiințează cu privire la felul în care gândim despre 
noi înșine, atâta vreme cât ne aflăm în interiorul poveștii. În 
timp ce intuiţia încearcă cu disperare să ne capteze atenţia, 
cel mai adesea îi întoarcem spatele, acordându-ne încrederea 
Cutiei Umbrei - acea voce cunoscută, care găsește o mare 
plăcere în a ne reaminti câre ne sunt eșecurile, lipsurile și li- 
mitările autoimpuse. 

Cu câţiva ani în urmă, am ţinut o conferință în fața 
unui auditoriu compus din o sută de oameni, în sala de bal 
a unui mare hotel. Când am început, fiecare se așezase deja 
confortabil în sală. Apoi, dintr-o dată, s-a declanșat alarma 
de incendiu. S-a auzit o voce puternică prin difuzoare, cu un 
mesaj înregistrat care se repeta: „Vă vorbește pompierul-șef. 
Alarma de incendiu a fost declanșată. Vă rugăm să ieșiți prin 
ușa cea mai apropiată de voi. Trebuie să evacuați clădirea 
imediat. Această înregistrare nu se va opri, până când nu pă- 


48 


SECRETUL UMBREI 


răsiți clădirea”. Întrucât era a treia oară când se declanșase 
alarma în acea zi, nimeni nu s-a îngrijorat prea mult. Sala de 
bal se afla la parter și eram siguri că putem ieși dacă era vor- 
ba, într-adevăr, de un incendiu. 

Mai aveam patruzeci și cinci de minute și am decis să 
ne adunăm mai aproape într-o parte a sălii, astfel încât să-mi 
pot încheia conferința. Deoarece mesajul șefului de pompieri 
se tot repeta, trebuia să vorbesc mai tare, astfel încât toată lu- 
mea să mă poată auzi. Chiar dacă îi interesa mai mult ceea 
ce spuneam și nu ce repeta mesajul înregistrat, acesta le-a 
distras totuși atenția. Apoi mi-a venit ideea că această înre- 
gistrare era un exemplu splendid pentru dialogurile interne 
care ne torturează. Am întrebat grupul: „CâH dintre voi ar 
alege să asculte această casetă toată ziua, pentru tot restul vi- 
efii voastre? Câţi dintre voi ar achiziționa un mic aparat care 
să le repete acest mesaj și câți l-aţi asculta în timp ce lucraţi, 
vă întâlniți cu alți oameni, sau când vizionați un film? L-ar 
cumpăra vreunul dintre voi în mod voit, purtându-l oriunde 
merge, ținând la el ca la propria viață?” 

Desigur, toți au răspuns negativ. 

Am rămas tăcută câteva minute, astfel încât publicul să 
mai asculte o dată mesajul repetat. Apoi, uitându-mă pro- 
fund în ochii lor, am întrebat: „ Câţi dintre voi petrec mai mult . 
de o oră pe zi, ascultând flecăreala internă care se tot repetă 
în capul vostru?” Toți tăceau, înțelegând ceea ce rostisem. 
Fiecare putea vedea că-și irosea în fiecare zi o mare parte din 
energia valoroasă prin ascultarea casetei repetitive din minte, 
afirmând: „N-a fost bine. Nici prea inteligent. N-ar fi trebuit să 
zIc aceasta. Despre ce vorbește oare? De ce nu opresc Înregis- 
trarea acum?”. S-ar putea să se gândească: „N-am plătit atâția 
bani pentru a veni la o conferință și să ascult toată ziua această 
alarmă. Mi-aș dori să treacă, pur și simplu, la subiect”. Sau 
este posibil să te trezești lângă soțul tău și să auzi în mintea ta: 
„De ce nu se spală pe dinţi înainte să-și bea cafeaua? Dacă ar 
câștiga și el mai mulți bani, n-ar mai trebui să muncesc atât 

de mult”. Probabil că din Cutia Umbrei voastre ies constatări 
precum: „Nimănui nu-i pasă de ceea ce gândesc. Sunt atât de 
singur(â), nimeni nu vrea să-mi ofere prietenia”. Sau poate 
nu v-aţi terminat la timp un proiect, iar Cutia Umbrei vă rea- 
mintește cu grijă: „Uite ce-ai făcut de data asta. Ai dat-o în ba- 
ră, ești exact ca tatăl tău“. Dar faptul cel mai trist este că, indi- 
ferent de câte ori ați auzit toate acestea înainte, încă le mai as- 
cultați, în continuu, luând foarte în serios acea voce. 

Câţi dintre voi ați petrecut mii de ore analizându-vă 
acest dialog din minte? Poate aţi evitat chiar să mergeţi la o 
petrecere sau să vă distrați în alt fel, tocmai pentru a sta aca- 
să și a asculta ceea ce se află în această Cutie. Mulţi dintre voi 
nu ați avansat în carieră, bazându-vă acțiunile numai pe me- 
sajele primite de la draga voastră Cutiuţă a Umbrei. Cineva 
mi-a sugerat să inventez o Cutie a Umbrei - pentru doar 
14,95 de dolari, vă voi programa dialogul intern, astfel încât 
să-l puteţi asculta în fiecare zi. O puteţi purta cu voi oriunde 
mergeţi, sau folosi pe post de ceas cu alarmă. Pur și simplu, 
îi dați drumul dimineaţa și vă zice: „Bună dimineața. 
Dumnezeule, arăţi îngrozitor astăzi!” În felul acesta nu tre- 
buie s-o spuneți voi. Cutia Umbrei vă va aminti: „Nu fi se va 
întâmpla nimic important. Nu ai calitățile necesare. Nu va fi 
niciodată mai bine. Poți să rămâi în pat azi, că oricum nu te 
observă nimeni“. Poate că te gândești la o mărire de salariu, 
însă Cutia Umbrei va striga: „N-o să [i se întâmple niciodată! 
Nu e corect. Ei nu te apreciază cu adevărat. Viaţa e grea. Ce 
stii tu? Eşti un ratat. N-ai să reușești niciodată”. Sau: „Bietul 
de mine, de ce nu pot lua și eu o pauză? Poate că voi câștiga 
la loterie săptâmâna asta și voi fi fericit”. Ori toate merg bine 
și simpaticul vostru tovarăș intervine: „Dacă devii prea bun, 
atunci oamenii n-o să te mai placă. Nu le poţi avea pe toate. 
Nu te întinde mai mult decât îţi este plapuma”. 

Am fost bucuroasă că am avut această experienţă cu 
alarma de incendiu, întrucât cei mai mulți oameni nu înțeleg 
că dialogul lor interior este ca o casetă proastă care se tot re- 

petă în mod inconștient, fără schimbare. Majoritatea dintre 
noi alegem să ascultăm acea voce în fiecare zi. Unii se con- 
centrează atât de intens, încât nici măcar nu aud ce le zic cei 
din jur. Cutia Umbrei vorbește cu certitudine și dacă începeți 
să o ignorați, vă va spune: „Nu, ascultă! Este important. Ni- 
meni nu'te place. Nu, chiar așa, nimeni nu te place”. Sau: 
„N-ai să ajungi niciodată nimic. Serios, ești doar un ratat”. În 
acest fel vă absoarbe Cutia Umbrei. De fiecare dată când ac- 
ceptați ideile Cutiei Umbrei, le acceptaţi și pe cele ale po- 
veștii voastre. 

Pentru a înţelege natura repetitivă a acestor gânduri, 
ar fi bine să vă înregistrați dialogul interior timp de o lună 
de zile. Apoi, puteți privi în urmă și spune: „Ah, am mai au- 
zit conversaţia asta! Uite, pe 4 februarie 1999, și pe 14 aprilie 
1995, 1984, 1981... am ascultat-o de patruzeci și două de ori 
în acest an, de șaizeci și patru de ori anul trecut...“ Câte ore 
credeți că petreceți pe zi audiind-o, analizând-o, tocmindu- 
vă cu această cutie? Este ca un labirint. Credeţi că sunt niște 
prăjiturele la capătul acelui tunel. Aveţi impresia că, dacă as- 
cultați suficient de mult, o să primiţi vreun fel de recompen- 
să. Dar aceasta este marea minciună. Nu există prăjiturele la 
capătul tunelului și nu veți fi recompensaţi dacă ascultați su- 
ficient de mult. Cu toate acestea, Cutia Umbrei voastre acțio- 
nează pe post de alarmă. Înregistrarea alarmei redă urmă- 
toarea frază: „Aceasta este o înregistrare. Trăiești în interlo- 
rul poveștii numite Tu. Dacă vrei să oprești această alarmă, 
trebuie să faci pasul uriaș în afara poveștii tale. De îndată ce 
te vei afla în afară, această înregistrare se va opri în mod au- 
tomat. Îţi mulțumesc că ai ascultat. O zi bună”, 

După ce alarma de incendiu de la hotel a fost oprită, 
am râs de Cutiile Umbrei care fuseseră scoase din întuneri- 
cul conștiințelor noastre și oferite sub forma unui bufet 
imens de dialoguri interioare, pentru a fi privite de întregul 
grup. Cu toții puteam observa cât de mult ne protejam 
Cutiile Umbrei, ca și cum expunerea gândirii negative con- 

stituia un fel de înaltă trădare. Mulți au considerat că dia- 
logul lor interior este unic și special. Nimeni nu a îndrăznit 
să admită cât de asemănătoare erau mesajele din Cutia Um- 
brelor lor, cu ale acelora care le stăteau în preajmă. Cu toții 
ne-am petrecut o bună parte din viaţă încercând să ne re- 
ducem la tăcere conversațiile lăuntrice și ne-am dat seama că 
nu am reușit să facem acest lucru. Ne-am străduit să ne îm- 
păcăm cu ele, să ne tocmim și să le manipulăm. Unii am în- 
cercat orice ca să le reprimăm și să le sedăm - pentru a le în- 
chide și a ne putea bucura, în sfârșit, de viaţă, ieșind în afara 
poveștilor nesfârșite și previzibile. 

Aţi petrecut ani de zile încercând să modificaţi, să re- 
creaţi, să corectaţi, să ajustați și să vă reparați povestea, fără 
să conștientizați că aveţi și altă alegere. Intenția mea este să 
vă ofer o altă opțiune, una care se bazează pe cunoașterea că 
nu sunteți poveștile voastre - oricare dintre ele. Chiar dacă 
aveți multe astfel de povești, nenumărate convingeri ale 
umbrei și o Cutie a Umbrei prea vorbăreață, toate acestea 
sunt înzestrate cu mari daruri - create pentru a vă scoate din 
povestea proprie și a vă orienta spre expresia cea mai înaltă 
a ceea ce puteți fi. Harurile există cu scopul să învățați și apoi 
să vă oferiţi lumii contribuția voastră unică. Vă asigur că 
viața pe care v-o doriți se află dincolo de ceea ce cunoașteți 
- şi mult deasupra limitărilor poveștii voastre. 


PAȘI ACTIVI PENTRU VINDECARE 


1. Scrieţi-vă povestea vieții, cu toate detaliile dramatice 
pe care le conține. Puneţi accentul pe ceea ce nu a funcționat 
și ce s-ar fi întâmplat, ar fi trebuit sau ar fi fost mai bine să 
aibă loc. Permiteţi-vă libertatea de a fi complet sinceri în le- 
gătură cu eșecurile, pierderile, dezamăgirile și regretele 
voastre - cât și cu speranţele, dorinţele și visurile. Daţi o voce 
gândurilor, sentimentelor și credințelor care trăiesc în inte- 
riorul acestei povești. 

2. Analizaţi-vă drama personală și încercați să deslușiți 
o temă anume. Există vreun tipar de bază care s-a repetat în 
permanenţă pe parcursul vieții voastre? Ajungeți de multe 
ori să vă simțiți excluși, abandonați, tră dați, nerespectaţi, ne- 
rernarcaţi sau că se profită de pe urma voastră? Care este 
caracterul specific al poveștii „bietul de mine”? 


3. Pentru a descoperi convingerile umbrei care vă con- 
duc drama personală, întocmiți o listă cu concluziile pe care 
vi le-aţi format din lecțiile vieții și semnificațiile atribuite ace- 
lor evenimente. Citiţi povestea personală pe care ați scris-o - 
apoi, pe măsură ce reflectați asupra fiecărei întâmplări semni- 
ficative din viaţă, întrebaţi-vă: „Ce am decis că înseamnă pen- 
tru mine toate acestea?” Vă poate fi de folos să parcurgeți lista 
convingerilor umbrei prezentată mai devreme în acest capitol. 
Încercaţi să descoperiți cele trei credințe principale ale umbrei. 
Acest lucru vă va ajuta să identificați terna poveștii. 


4. Dedicaţi câteva pagini din jurnalul personal pentru 
a scrie dialogul interior repetitiv existent în Cutia Umbrei. 
Observaţi, fără să judecaţi, conversaţia purtată în cadrul po- 
veștii voastre. 


Contemplare 


Admi dl mal profund este CI an O povest 
- sd mi md linda ea? 

Capltolul 4 


MOTIVUL PENTRU CARE TE AGĂȚI 
DE 
POVESTEA TA 


Frica noastră de schimbare, de a păși în sfera unor noi 
realități, este atât de adâncă, încât ne agățăm cu disperare de 
lumea pe care o cunoaștem. Adeseori confundăm familiari- 
tatea cu siguranța. Confortul perceput a ceea ce este familiar 
ne face să trăim iluzia propriilor povești. Însă întrebarea asu- 
pra căreia ar trebui să medităm este: „Suntem cu adevărat în 
Siguranță, în cadrul acestor povești?” În loc să riscăm, ne 
agățăm de ceea ce avem și ne opunem incertitudinii necu- 
noscutului. Am citit cândva o poveste despre o femeie care 
a înotat de-a lungul unui lac, ținând o piatră în mână. Când 
această femeie s-a apropiat de mijlocul lacului, a început să 
se scufunde din cauza greutăţii pietrei. „Aruncă piatra!”, i- 
au strigat niște oameni care priveau de pe mal. Însă femeia a 
continuat să înoate, dispărând din când în când sub apă. 
„Aruncă piatra!”, strigau mai puternic cei care priveau. Fe- 
meia a ajuns în centrul lacului și părea că nu mai are putere. 
Din nou, oamenii o îndemnau: „Aruncă piatra!” În clipa în 
care femeia a dispărut sub apă pentru ultima oară, au auzit- 
o spunând: „Nu pot. Este a mea”. 

Majoritatea dintre noi am petrecut prea mult timp îm- 
potrivindu-ne dramelor și nu am căutat înțelepciunea din 
fiecare dintre aspectele, credinţele și circumstanţele nedori- 
te. Împotrivirea ne închide în interiorul durerii emoționale a 


54 


SECRETUL UMBREI 


unei situații, în realitatea pe care vrem cel mai mult să o 
schimbăm. Rezistenţa apare din dorinţa ca situația și circum- 
stanţele din prezent să fie diferite. Până și cea mai mică nă- 
zuinţă ca lucrurile să se schimbe poate crea stări multiple de 
împotrivire interioară. Fie că ne opunem întregii povești sau 
doar unei anumite părți, această rezistență ne creează deze- 
chilibre lăuntrice. Acţionează pe post de lipici, atașându-ne 
chiar de sentimentele și credințele de care vrem cel mai mult 
să scăpăm. Deși pare o acțiune inversă, primul lucru pe care 
trebuie să-l facem pentru a ne vindeca este să acceptăm tot ce 
am respins. În ultimii șapte ani, în apropare cincizeci de ora- 
șe diferite, am repetat aceste cuvinte: Persistă ceea ce respin- 
geți. Dacă interpretaţi această frază cu inima, veți avea pute- 
rea de a face schimbări permanente și sănătoase în toate do- 
meniile existenţiale. Chiar dacă îi învăţ mereu pe ceilalți să 
se accepte în totalitate, majoritatea oamenilor continuă să-și 
urască unele aspecte din viață. Nu contează ipostazele des- 
pre care este vorba - relaţiile, părinţii, felul în care arată tru- 
pul sau veniturile - deoarece împotrivirea și vindecarea nu 
se împacă. Așadar, în cazul în care alegeţi să respingeți ceva 
în viață - dacă judecați, urâţi sau disprețuiți acel aspect - vă 
garantez că problema va persista. 

potrivirea ne neagă liniștea interioară și finalul feri- 
cit pe care ni-l dorim. Este motivul pentru care rămânem me- 
reu la fel. A ne opune în a păși mai departe și în a ne înfrun- 
ta problemele reprezintă cauza comportamentelor noastre 
repetitive. Respingerea a ceea ce este ne golește de energie 
vitală și ne blochează fluxul natural al evoluției. 


COSTUL ÎMPOTRIVIRII 
Împotrivirea noastră este declanșată ori de câte ori con- 
slderăm că ceva nu este îh regulă cu nol heine, cu cellalți și cu 


lumea îh care trălm. Credinţa interioară care ne fixează împo- 
trivirea spune „N-ar trebui ca lucrurile să arate așa”. Ne 

cheltuim apoi toată energia străduindu-ne să ne modificăm 
realitatea circumstanțelor. Când țin conferinţe, îmi place să-i 
întreb pe oameni: „Câţi dintre voi aţi petrecut mai mult de o 
mie de ore încercând să-i schimbaţi pe oamenii din jurul 
vostru, întâmplările din trecut sau vreo trăsătură care nu vă 
place - fie că e vorba de frică, egoism, kilogramele în plus 
sau contul bancar?“ Toată lumea, fără excepție, ridică mâna. 
Majoritatea dintre noi consideră că, dacă ne opunem condi- 
țiilor nedorite din viață suficient de mult sau de puternic, 
acestea vor dispărea. 

Vă potspunecu siguranţă un singur lucru: respingerea 
a ceea ce este nu va face ca problemele să dispară. Vă poate. 
afunda mai mult în negare și în povestea voastră, însă nu va 
schimba ceea ce vi s-a întâmplat, nu vă va ajuta să slăbiți zece 
kilograme și nu vă va face să vă aprecieze fostul soț. 

Când am studiat karate, profesorul meu m-a învățat 
că, uneori, cea mai bună cale de urmat într-o situație com- 
promițătoare este de a renunța să mai opui rezistență. De 
exemplu, dacă un atacator mă prinde de braţ, în loc să-l în- 
cordez și să mă trag înapoi, trebuie să mă îndrept către ad- 
versar și să-mi relaxez complet brațul. Încercarea de a mă în- 
depărta de atacator declanșează în interiorul său un răspuns 
natural de a mă prinde și mai strâns. Așadar, pentru a putea 
scăpa de acesta, trebuie în primul rând să mă predau în fața 
strânsorii sale. În momentul în care nu mai opun rezistență 
și mă relaxez, strânsoarea oponentului meu va slăbi în mod 
firesc, oferindu-mi ocazia de a scăpa de sub influența sa. 
Reacţia noastră inițială este întotdeauna de a ne împotrivi 
oricărei amenințări percepute. 

Cu toate acestea, reușim să fim puternici și să ne acce- 
săm forța interioară și puterea fizică, doar atunci când 
respirăm profund, ne relaxăm și ne abandonăm experienţei. 

Pentru a ne transcende suferința, trebule să ne depășim 
instinctul de a ține strâns și, totodată, să ne predăm alterna- 
tivel de a nu mal opune rezistență. Orice dorim să schimbăm, 

lucrurile de care ne este frică, care ne supără sau refuzăm să 
le acceptăm, ne vor menține legaţi de trecut, atașați de po- 
veștile noastre și de credințele umbrei care le conduc. 

Abandonarea în fața a ceea ce este ne cere să ne în- 
muiem inimile, să renunțăm la așteptările care subzistă în 
poveștile noastre și să acceptăm orice ne prezintă viața. Re- 
nunțarea în fața tuturor ingredientelor care ne alcătuiesc 
viaţa ne invită să ne ascultăm cu urechi sincere mesajul mai 
adânc al durerii, fără să fim opriți de concluziile obișnuite 
emise de Cutia Umbrei. Numai atunci când vom accepta 
faptul că ne agățăm de confortul poveștilor noastre, vom pu- 
tea renunţa la a mai opune rezistenţă și vom dobândi înţe- 
lepciunea provenită din experienţele de viață. 

Doar prin luarea unei noi decizii de a ne folosi povești- 
le ca să ne iubim pe noi înșine, mai degrabă decât să ne pe- 
depsim prin intermediul lor, vom reuși să ne eliberăm pen- 
tru a le utiliza în scopul în care au fost create. Vă promit că, 
dacă nu mai opuneți rezistenţă, dacă vă daţi demisia din po- 
ziția de Director General al Universului și renunțați la rolul 
principal al dramei voastre, viața vi se va simplifica și veți 
reuși să vă auziți chemarea profundă a sufletului. 


NU VA VENI NIMENI 


Nu există un moment mai bun de a începe procesul de 
a vă vedea povestea așa cum este în realitate, cu toate limită- 
rile și promisiunile sale, decât cel din prezent. Nimeni nu 
poate face acest lucru în locul vostru. Nu va veni nimeni să vă 
salveze. Pentru mine, totul s-a schimbat din clipa în care am 
înțeles acest lucru. Timp de ani de zile am tot încercat să-mi 
îmbunătățesc viața, însă nu am reușit niciodată să ajung la 
rezultatele dorite. Apoi, într-o zi, aflându-mă pe podeaua băii 
din apartament, compătimindu-mă, m-a străfulgerat o lumi- 
nă și am conștientizat un adevăr profund, care mi-a schimbat 
viața: nu va veni nimeni. Puteam continua să sufăr, să mă 

chinui, încercând să-mi înfrumusețez povestea, să o fac 
amuzantă și ușoară, exact așa cum mi-o doream, sau să mă 
ridic de jos, să mă maturizez și să pricep că nu va sosi ni- 
meni să mă salveze. Într-un moment de grație, mi-am dat 
seama că am așteptat toată viața ca mama, tatăl meu sau băr- 
batul viselor mele să vină să mă ridice de jos și să-mi spună 
că totul este în regulă, că existența mea este perfectă, că pu- 
team avea tot ce-mi doream și să-mi promită că, din acel 
moment, vom avea un trai de basm. 
Fără să conștientizăm, majoritatea dintre noi așteptăm 
ca o persoană anume, sau un fapt oarecare să ne salveze. 
ă vă repet, nu va veni nimeni - nu vor sosi în fugă mama, 
tatăl vostru și nici prințul de pe calul alb. Chiar dacă cei mai 
mulți dintre noi considerăm că va apărea cineva și ne va 
salva, dacă așteptăm suficient de mult, adevărul trist este că 
nu poate păși nimeni pe cale, în locul nostru. În cazul în care 
sunteţi suficient de curajoși pentru a renunţa la speranţa că 
va veni cineva să vă salveze, veţi face un pas important către 
asumarea responsabilității pentru viața și fericirea voastră. 


CUPRINȘI DE DEZNĂDEJDE 


Cei mai mulți dintre noi petrec mult timp amăgindu- 
se să creadă vechea poveste că „într-o zi îmi voi îndeplini 
visurile” şi sperăm că viețile ni se vor îmbunătăți. Chiar dacă 
avem nevoie de speranţă în perioade de mare suferință, este 
important să facem diferența între speranţa autentică și fan- 
tezie. De multe ori ne păcălim singuri că vom ajunge unde- 
va, când, de fapt, stăm pe loc. Speranţa, gândirea pozitivă și 
fanteziile plăcute se pot transforma, cu ușurință, în negare. 
Nădejdea mea m-a împiedicat să-mi asum responsabilitatea 
pentru propriile sentimente și să mă ocup de problemele ca- 
re apăreau. În loc să-mi petrec timpul analizând opțiunile și 
învățând din lecțiile care îmi erau prezentate, stăteam ore în- 
tregi visând cu ochii deschiși - sperând că într-o zi, în mod 

miraculos, totul va fi bine. În loc să înfrunt realitatea și dure- 
rea de a recunoaște că avusesem încă o relație eșuată, m-am 
cufundat în negare, sau, dacă preferați acronimele, NEGARE 
(Nici nu-mi dau seama că mint)“. Nădejdea mea mi-a acope- 
rit ochii și mi-a astupat urechile, reușind doar să amâne ine- 
vitabilul. Realitatea se dovedește a fi de multe ori dureroasă. 

Marele paradox și ironia situaţiei este că, dacă suntem 
dispuși să renunțăm la credința că ne putem schimba, repara 
și transforma poveștile, ori la a simți deznădejdea de a nu mai 
ști cine suntem, vom descoperi, din nou, speranţa. 

Am descoperit de multe ori în activitatea mea că oa- 
menii ar dori mai degrabă să se agațe de o fărâmă de spe- 
ranţă decât să facă față realității. Frica de a înfrunta pierde- 
rea sau durerea ne ține legați de poveștile noastre și ne face 
să repetăm lucrurile din trecut. Unii oameni își găsesc nădej- 
dea în cărți, casete și conferințe. Chiar dacă acest tip de inspi- 
rație poate fi de multe ori folositor, dacă îl folosim pentru a 
ne motiva circumstanțele prezente, va deveni încă o pagină 
din povestea personală. 

Cu câțiva ani în urmă, am lucrat cu Margaret, o femeie 
bogată care, la o primă impresie, părea să aibă totul. Călăto- 
rea peste tot în lume, vizita locuri de recreere și meditație și 
avea posibilitatea de a-și permite cele mai bune sfaturi. 

Margaret mergea din atelier în atelier, sperând că, prin 
timpul petrecut cu oamenii pe care îi considera importanţi, 
va primi recunoașterea după care tânjea. Însă, în interior, co- 
pleșită de nesiguranţă, se simţea neremarcată și lipsită de 
importanță. Un incident aparent neînsemnat, cum ar fi fap- 
tul că nu a sunat-o cineva, îi crea o adevărată obsesie, zile 
întregi. Margaret își cheltuia o mare parte din energie cău- 
tând ceva care să o facă să se simtă că aparţine unui loc. 

În timpul celei de-a treia ședințe, am remarcat că Mar- 
garet devenise tot mai slăbită: corpul ei era obosit și părea 


* în limba engleză, DENIAL - Dont Even Notice I Am Lying. N.T. 

aproape că delirează. l-am sugerat să se detașeze de toate 
grupurile și oamenii de care se agăța în speranța că va apar- 
ține cuiva într-o zi. Știind că ceea ce căuta putea fi găsit doar 
în interiorul ei, am sfătuit-o să renunţe la dependenţa de ide- 
ea că face totul singură și să-și îndrepte atenţia către interior. 
Dar Margaret nu putea face asta. Era prea îngrozită de gân- 
dul de a fi singură, de a se lipsi de toate aceste aspecte care îi 
distrăgeau atenția și îi promiteau recunoașterea și aparte- 
nența. A continuat în tiparul obișnuit de comportament, 
agățându-se de speranţa că, într-o zi, va fi recompensată. 

Margaret citea carte după carte, căutând o filozofie ca- 
re să-i justifice acțiunile, adunând dovezi care să-i sprijine in- 
tenția de a rămâne la fel. Ori de câte ori vorbeam cu ea des- 
pre tiparul autodistructiv pe care îl arăta, îmi cita un frag- 
ment din ultima lucrare citită: „Debbie, tocmai am citit o car- 
te în care se spune că facem cu toţii tot ce ne stă în putere. Și 
eu procedez la fel”. 

Margaret era foarte creativă în a inventa modalități de 
justificare a comportamentului ei. Într-o zi, a venit să-mi 
spună că a fost jignită și abuzată verbal de către familia ei. 
Când am întrebat-o ce avea de gând să facă în legătură cu 
acest fapt, mi-a răspuns: „ Totul e perfect exact așa cum este”. 
Am privit cum Margaret își continua aventura dureroasă, 
agățându-se mereu de afirmaţiile care îi promiteau speranţa. 
Era mult mai angajată pe calea justificării decât pe cea a 
explorării problemelor fundamentale care o deranjau. 

Am rugat-o să întocmească o listă cu toate expresiile și 
mesajele pe care le folosea pentru a evita înfruntarea realită- 
ți. Era o persoană care citise orice carte de autovindecare 
ajunsă pe lista best-seller-urilor și care fusese la fiecare semi- 
nar ce oferea promisiunea fericirii. 

căutările ei, adunase o colecție impresionantă de 
aforisme care nu o lăsau să simtă deznădejdea situației în ca- 
re se afla. lată unele dintre perlele de înţelepciune cu care 
obișnuia să-și hrănească speranţa: „Întotdeauna este htu- 

neric înaintea răsăritulul de soare”, „Ceea ce nu mă uclde mă va 
face mal puternică”, „Fără durere, nu al cum să câștig!” „Există 
un motiv pentru toate”, „Dumnezeu nu-mi dă mal mult decât pot 
duce”, „Totul este doar un proces în desfășurare”, „Se pot h- 
tâmpla miracole”, Universul lucrează prin mine”, „Abandonează- 
te și lasă-te îh vola lul Dumnezeu”, Totul este o Iluzie”, „Va trece 
și asta”, „Intotdeauna există cineva care o duce mal rău decât 
mine”, „Fă ceea ce îți place și banii vor venl de la sine”, „Lucrurile 
se îndreaptă îtotdeauna spre bine”, „Ceea ce este, este — și 
ceea nu este, nu este”, „Există întotdeauna o speranță”, „Bucu- 
ria adevărată se află îh călătorie, și nu în destinație”, „Aurul se 
ascunde îh întuneric”, „Timpul vindecă toate rănile”, „Astăzi este 
prima zi din viața mea”. 

Toată această înțelepciune pe care Margaret a adu- 
nat-o în ani întregi de căutări devenise încă o parte a poveștii 
ei, o altă încercare care nu a dat roade. Chiar dacă au trecut 
trei ani în care am lucrat împreună, când mă întâlnesc cu ea 
prin oraș, încă se mai scuză într-un mod poetic, explicându- 
mi de ce lucrurile nu ies așa cum își dorește și de ce rămâne 
blocată. Deoarece nu este dispusă să înfrunte problemele 
fundamentale care o fac dependentă de unii oameni și de 
unele organizaţii, Margaret rămâne înțepenită în aceleași ti- 
pare repetitive pe care le cunoaște atât de bine. S-a convins 
pe ea însăși că acesta este felul în care Dumnezeu vrea să fie 
viața ei și că, dacă Universul ar dori ca ea să aibă mai mul- 
te, ușile s-ar deschide ca prin minune. În loc să mediteze în 
sine și să întrebe: „Oare este ceva din mine care face ca ace- 
leași lucruri să se tot repete?“, Margaret continuă să se agațe 
cu disperare de speranţă, lăsându-i pe toți din jur să se ocupe 
de deznădejdea ei. 

V-am relatat povestea ei ca avertisment. Dacă ați ră- 
mas închistaţi într-o situație neplăcută sau într-o relație care 
vă ia din putere, mai mult de un an, nu permiteţi ca povestea 
voastră să vă convingă să gândiţi că: „Totul se va termina cu 
bine”. Deoarece și asta e, până la urmă, doar o poveste. 

Mulţi dintre noi am căzut în capcana de a încerca să ne 
reparăm poveștile. Unii dintre noi am petrecut ani din viață 
și prea multă energie pentru a rescrie subiectul și a alege din 
nou personajele dramelor personale, sperând să ne trans- 
formăm modul de trai și să scăpăm de Cutia Umbrei. Însă, 
indiferent de cât de mult încercăm să le reparăm, ajungem 
întotdeauna să ne lovim de lirnitările menținute de dramele 
personale. Chiar dacă micile îmbunătăţiri ne vor ajuta să 
arătăm și să ne simțim mai bine, acele momente de bucurie 
sunt scurte. Dacă nu luăm decizia conștientă de a păși în afa- 
ra limitărilor poveștilor noastre, senzația temporară de liber- 
tate pe care o simțim după citirea unei cărți care ne-a inspi- 
rat, va fi înlocuită de disperare. Până când nu înțelegem că 
miezul problemei este credința greșită că suntem povestea 
noastră, chiar și cel mai mare ajutor este sortit eșecului. 

Recent, la cursurile mele am întâlnit o tânără frumoa- 
să. Am remarcat imediat mersul săltăreț al Carolinei și per- 
sonalitatea ei veselă. În toate pauzele s-a plimbat pe lângă 
mine, așteptând să-mi capteze atenţia și trimițându-mi un 
zâmbet larg și frumos. Însă, în a doua zi a întâlnirii noastre, 
zâmbetul ei a început să se șteargă încet, fiind înlocuit de o 
expresie tristă, de frică și de disperare. În cele din urmă, s-a 
apropiat de mine, întrebându-mă dacă putem discuta pen- 
tru câteva minute. Mai întâi a vrut să-mi știe părerea dacă 
acest seminar o poate ajuta cu adevărat și a început să sus- 
pine, în timp ce-mi povestea câte încercări a făcut pentru a 
descoperi pacea de lungă durată. Încercase să mențină o ati- 
tudine pozitivă, iar când acest lucru a eșuat, a început să facă 
terapie. Fusese la multe seminare de autodezvoltare, citise 
sute de cărți de autovindecare și ascultase nenumărate case- 
te audio, care să o motiveze. Dar era distrusă că, după atâția 
ani în care a încercat să se vindece, undeva, la marginea 
conștiinței sale, încă simțea o mare tristețe . 


62 


SECRETUL UMBREI 


Am rugat-o să-și închidă ochii și să-mi descrie cea mai 
dureroasă întâmplare din viața sa. Ea mi-a spus că atunci 
când avea cinci ani, tatăl său a venit acasă, l-a luat pe fratele 
ei mai mare și a plecat. Nu i-a mai văzut timp de zece ani. Am 
întrebat-o cum a tratat durerea acelei traume, iar ea mi-a răs- 
puns că mama sa i-a zis să gândească pozitiv și să zâmbească. 
Până la vârsta de cincisprezece ani, Caroline experimentase 
atâta durere, încât începuse să exploreze orice abordare - de 
la exerciţii fizice, la practici spirituale - care să-i aline suferin- 
ţa. Căuta o vindecare rapidă, orice fel de motivaţie sau T 
rație de care se putea agăța timp de o zi sau o săptămână. In- 
să alinarea nu dura mult timp; într-un final, aluneca din nou 
în deznădejdea poveștii ei. I-am sugerat să folosească acest 
weekend pentru a-și plânge pierderea fratelui și a tatălui. S-a 
uitat la mine, fără interes: „Adică, să intru în durere?” 

În acea seară, în drum spre casă, m-am gândit la toți 
anii pe care fiecare dintre noi îi petrecem în încercarea de a ne 
schimba poveștile, de a ne preface că traumele sau urmnilirile 
noastre nu au avut loc și de a ascunde durerea din trecut. Am 
chibzuit la cantitatea uriașă de energie pe care o cheltuim 
fiecare dintre noi, străduindu-ne să modificăm felul în care 
gândim, ne simțim sau ne comportăm - sperând că, într-o zi, 
dacă muncim suficient de mult, viețile ni se vor transforma și 
vom fi, în sfârșit, fericiți. 

De fiecare dată când am condus un seminar, am avut 
privilegiul de a sta în fața unora dintre cei mai extraordinari 
oameni de pe planetă. 

Aceștia sunt oameni care au lucrat mult cu viețile lor. 
Unii au studiat cu cei mai mari maeștri spirituali contempo- 
rani; alții au lucrat cu terapeuțţi și învățători înţelepţi pentru 
a-și vindeca trecutul și a aduce o contribuţie în lumea în care 
trăiesc. Cu toate acestea, au încă senzaţia că trebuie să cu- 
noască mai mult, să dobândească mai multă înțelepciune, 
înainte de a fi întregi. Vieţile le sunt conduse de o luptă inte- 
rioară care îi face să caute încontinuu o viață mai bună și mai 

semnificativă. De-a lungul anilor, am tot întrebat de ce nici 
unul dintre ei nu pare să găsească ceea ce caută. De ce, cu 
toată cunoașterea, cu toată înţelepciunea pe care le avem, 
încă ne dorim mai mult? De ce se întâmplă lucruri rele unor 
oameni atât de buni? De ce bucuria permanentă e atât de 
greu de obținut? De ce visurile noastre par să se îndepărteze 
atât de mult? Unii dintre noi ne-am adâncit în datorii, în 
încercarea de a răspunde la aceste întrebări. 

La una dintre întâlnin, am enumerat toate metodele, 
tehnicile și abordările pe care le-am folosit în încercarea de a 
ne schimba pe noi înșine și poveștile noastre. Lista era imen- 
să. Am fost la acupunctori, hipnoterapeuţi și la nenumărați 
terapeuți. Am lucrat cu furia noastră, cu copilul interior și cu 
criticul lăuntric, iar când aceste metode au eșuat, am probat 
dansul extatic. Am încercat ca prin vizualizări, afirmații, in- 
cantații și meditații să ieșim din propria suferință. Am cerut 
sfaturile nutriționiștilor, instructorilor, profesorilor de yoga și 
al învăţătorilor, iar când nu am obținut ce ne-am dorit, le-am 
cerut medicilor noștri să ne prescrie calmante. Ne-am cură- 
tat chakrele, am inhalat uleiuri esențiale și am aprins lumâ- 
nări parfumate, pentru a ne liniști mintea. 

Unii dintre noi ne-am îmbăiat în apă echilibrată din 
punct de vedere energetic, ascultând o muzică armonioasă. 
Am ars bețișoare parfumate aduse special din India, ne-am 
pus magneţi sub perne, am purtat amulete la gât și inele care 
să indice starea în care ne aflăm. Ne-am citit viitorul în cărți 
de tarot și am încercat să ne dedicăm timpul pentru a-i ajuta 
pe aceia care par să o ducă mai rău. Unii dintre noi au încer- 
cat să-și găsească un soț bogat, sau o soție tânără și drăguță. 

Lista noastră a continuat și, chiar dacă am râs cu toții, 
majoritatea am rămas în prezenţa și durerea poveștii care nu 
poate fi reparată. i 

Iar întrebarea care a apărut era simplă: 

Eastă vreo speranță? 


SECRETUL UMBREI 
A PĂȘI DINCOLO DE CUNOSCUT 


Cu toții ne dorim să ne reparăm poveștile. Tânjim să 
ne întoarcem la starea naturală a întregului, la locul în care 
știm că suntem imensitatea universului, și nu micimea dra- 
melor personale. În încercarea noastră de a descoperi utopia, 
tărâmul păcii și al împlinirii, ne creăm relații, facem afaceri 
și participăm la seminare. Petrecem sute de ore citind, studi- 
ind și acumulând cunoaștere, în speranța că ne va purta în 
starea naturală de graţie. Însă chiar și atunci când dobândi- 
rea de noi cunoștințe nu ne ajută, continuăm să căutăm. 
Adânc în interiorul nostru, știm că ne putem întoarce la în- 
treg. La urma urmei, dacă am fi crezut cu adevărat că este 
imposibil, nu ne-am fi petrecut atâta vreme din viață, încer- 
când să ajungem acolo; ne-am mulțumi, în schimb, cu drama 
repetitivă pe care o cunoaștem foarte bine. Însă majoritatea 
dintre noi nu se mulțumește cu atât. Această dorință pro- 
fundă ne impulsionează să ne găsim drumul spre casă. Ne 
face să căutăm, până când ne trezim la imensitatea sinelui 
nostru, aflat dincolo de povestea proprie. 

Atunci când suntem pregătiți să rămânem conștienți în 
interiorul acestei dorințe, trebuie să ne confruntăm cu cel 
mai profund adevăr: mințile nu ne pot purta acolo unde Inimile 
tânjesc să ajungă. Gândurile ne îndeamnă să aflăm răspun- 
suri, dar cele pe care le descoperim reprezintă adeseori exact 
ceea ce ne împiedică să ne găsim adevărul mai profund. 

De exemplu, experții societății contemporane știu mai 
multe despre alimentație și sănătate decât înainte, însă po- 
pulaţia continuă să sufere de probleme de sănătate și de gre- 
utate. Cunoașterea a ceea ce trebuie să mâncăm și de cât 
exercițiu fizic avem nevoie nu ne va oferi motivaţia de a ne 
hrăni sănătos și de a face sport. 

Cu toate acestea, dacă ne conectăm la sacralitatea și în- 
tregimea ființei interioare și simțim cum este să fii sănătos și 
puternic, ne vom dori în mod natural să ne alegem dieta po- 

trivită și să ne îngrijim cât de bine putem. Prietenul meu, 
Patrick, spune: „A cunoaște calea nu înseamnă neapărat că 
pășești pe ea”. Cunoașterea este recompensa pe care o prim- 
im, trăiește în mintea noastră; starea de A FI dăinuie în inimă. 
Pentru a fi acel „tu” care dorești, trebuie să renunți la acel 
„tu” pe care-l cunoști. De fapt, renunți la tot ceea ce cunoști. 

Sunt uimită în permanenţă de bărbații și femeile care 
vin la seminariile mele și pot recita, la propriu, textele unora 
dintre cele mai importante cărți spirituale ale timpurilor 
noastre. Totuși, sunt foarte conștienți, chiar și cu toată aceas- 
tă cunoaștere și înțelepciune, că încă le lipsește ceva. 


FRICA DE A RENUNȚA 


Faptul că nu putem renunța la ceea ce cunoaștem este 
principalul motiv pentru care rămânem blocați în poveștile noas- 
tre. În calitate de oameni, vrem cu disperare să credem că 
ştim cine suntem. Însă, gândirea că ştim cine suntem și din 
ce suntem formaţi este tocmai ceea ce ne ține închiși în po- 
vestea personală. Gândurile ne sunt limitate; se manifestă în 
cadrul identităţii pe care ne-o atribuim. 

Fiecare dintre noi are un ego care dorește neapărat să 
cunoască, dar nu doar de dragul cunoașterii; vrea să ştie, ast- 
fel încât să se simtă superior față de ceilalți. Așa fac toate 
ființele omenești. Nu este rău, nici greșit. Este doar ceea ce 
este. Nu vă petreceți timpul, încercând să scăpaţi de ego-ul 
vostru; nu puteți. 

Exact așa cum nu puteți scăpa de povestea voastră. 
Ego-urile sunt aspecte esenţiale ale reţetei voastre divine, pe 
care le vom explora mai târziu. Pentru moment, trebuie să 
recunoașteți cine conduce spectacolul şi care sunt motivele 
care vă stimulează mereu viața. 

Nevoia de cunoaștere, de a controla, de a avea drepta- 
te și de a fi cineva, sunt elementele care ne țin închiși în inte- 
riorul poveștilor. Este un răspuns natural de a încerca să re- 

parăm ceva care nu funcționează, iar dacă nu o putem face, 
următorul impuls va fi de a scăpa de acel ceva. Dar indife- 
rent cum procedăm, nu putem repara sau scăpa de poveștile 
noastre. 

Dacă am reuși să facem acest lucru, nu am descoperi 
niciodată cine suntem la cel mai profund nivel. În cazul în 
care vom câștiga jocul de a ne repara povestea, vom pierde 
partida mai mare de a ne cunoaște pe noi înșine, deoarece 
am putea alege să trăim în cadrul acesteia, convingându-ne 
că nu este, de fapt, vorba de o poveste, ci că ne reprezintă pe 
noi. Dacă facem acest lucru, vom pierde ocazia de a con- 
tribui cu propria piesă la marele joc de puzzle al vieţii. 

E ca și cum am câștiga bătălia, dar am pierde războiul. 
Ceea ce gândim că vom primi în cazul în care ne vom repara 
poveștile, nu se compară cu ce vom câștiga în momentul în 
care pășim în afara lor, către deplinătatea a ceea ce suntem 
cu adevărat. 

Ne este frică să renunțăm la povești, chiar și atunci 
când nu ne mai folosesc, din cauza fricii că, în lipsa lor, nu 
vom mai ști cine suntem. „Cine aș fi fâră povestea mea?”, ne 
întrebăm. „Mi-e teamă că nu mă voi recunoaște”. 

Eu zic să ne bucurăm că nu ne vom recunoaște! Este 
atât de interesant să nu știi cine ești. Sinele pe care-l cunoști 
este o parte limitată - o fărâmă - a ceea ce sunteți cu adevă- 
rat. Seamănă cu o imagine unică dintr-un caleidoscop imens, 
plin cu mii de culori. Aţi crezut că sunteți o singură repre- 
zentare pe un fundal de sticlă roșie, când, în realitate, repre- 
zentați mii de nuanţe strălucitoare care se întrepătrund și 
dansează împreună, pentru a crea imagini magice. 

De fiecare dată când întoarceţi caleidoscopul într-o po- 
ziție diferită, o lume complet nouă vi se deschide în faţă. Mo- 
dificându-vă atenţia, puteți vedea lucruri pe care nu le-aţi 
observat înainte. 

Perspectiva pe care o aveți despre voi înșivă nu este 
decât o imagine limitată a adevăratei voastre naturi. 

1. Creați un mediu liniștit, fără lucruri care să vă dis- 
tragă atenţia. Luaţi-vă jurnalul și scrieți liber răspunsul la ur- 
mătoarele întrebări: 

- Cine aș fi, fără povestea mea? 

- Ce anume cred că voi pierde, dacă renunţ la aceasta? 


2. Faceţi o listă cu toate lucrurile pe care le-aţi făcut în 
încercarea de a repara, sau de a scăpa de poveste. 


3. Întocmiți o listă cu toate modalităţile în care v-a apă- 
rut sentimentul de împotrivire, pe parcursul vieții. Ce com- 
portamente, emoții și convingeri care vă împiedică să accep- 
taţi ceea ce este în prezent, mai păstraţi încă? 


4. Alcătuiţi o listă cu toate mijloacele prin care vă folo- 
siți de speranța pentru a evita înfruntarea realității. Dacă nu 
ar exista nădejdea unui miracol care s-ar putea întâmpla, ce 
schimbări ați face astăzi în viața voastră? 


Contemplare 


„Pot renunja, in deplină siguranfa, 
43 povestea mea”. 


SECRETUL UMBREI 


Capitolul 5 


REVENDICAREA PROPRIEI PUTERI 


Dacă aș putea schimba doar una dintre problemele 
omenești, aș izbăvi toată lumea de suferința de nesuportat 
dea fi victimă. Problema la această dorință este că nu am pu- 
terea de a elibera pe nimeni de nimic, inclusiv de starea de a 
fi o victimă. Numai voi vă puteţi elibera pe voi înșivă. Orice 
persoană pe care am întâlnit-o are o poveste despre cum a 
fost cândva victimizată. Mulţi dăm vina pe părinții noștri, în 
timp ce alţii îi învinuiesc pe profesori, pe foștii parteneri, pe 
liderii religioși, pe prieteni sau pe bunici. Mulţi considerăm 
că am fost trataţi rău la serviciu, că familia a profitat de noi, 
că am fost abandonați de către Dumnezeu, sau victimizați de 
viaţă în general. 

Povestea de a fi victimă ne spune că undeva pe par- 
cursul drumului ni s-a făcut un rău și că aceasta este cauza 
durerii. lată un scenariu care ne va limita și ne va lipsi de pu- 
terea personală, atât timp cât vom continua să credem în el. 
Mulţi am adunat dovezi serioase pentru a ne valida per- 
cepția că suntem o victimă a vieții. Iar aceasta este, cu sigu- 
ranţă, una dintre modalitățile prin care ne putem privi exis- 
tenţa. Dacă o privim din perspectiva că nu suntem co-cre- 
atorii propriei realități, atunci ni s-a creat o nedreptate. Însă, 
dacă ne schimbăm viziunea, descoperim o realitate mai pu- 
ternică și mai amplă care ne spune că suntem co-creatorii 
existenţei noastre. Prin această nouă perspectivă, putem ac- 
cepta tot ce ni s-a întâmplat ca fiind exact ceea ce am avut ne- 
voie pentru a înflori la adevăratul nostru potenţial și a merge 
mai departe în viață. 

Conștiința de victimă este înfricoșătoare, deoarece 
atunci când ne aflăm în sfera acesteia, nu știm întotdeauna că 
ne găsim acolo. Aceeași conștiință cu aură de sacrificiu con- 
stituie o parte atât de importantă a poveștii, încât nici nu ne 
dăm seama cât de profund ne afectează viețile. Chiar dacă nu 
ne simțim ca niște victime în lumea exterioară, mulți am de- 
venit victimele propriului abuz. În loc să proiectăm vina asu- 
pra celorlalți, o îndreptăm asupra noastră. Unii dintre noi 
credem că suntem oameni mai buni dacă ne pedepsim decât 
să-i învinuirm pe cei din jurul nostru. Dacă preferăm să dăm 
vina pe noi înșine, probabil că avem sentimentul că suntem 
mai buni decât cei care dau vina pe alții. Însă, în orice caz, noi 
suntem victimele: fie ale altcuiva, fie ale propriei persoane. 
ambele cazuri rămânem neputincioşi, iar când ne simțim ast- 
fel, ne cufundăm mai adânc în povestea noastră. Ce mai ale- 
gere! Fie ne lovește altcineva, fie ne pocnim noi înșine. În am- 
bele variante vom fi răniți. În ambele cazuri vom pierde. 


COSTUL VINEI 


Atâta timp cât vom dori să obținem ceva de la poveștile 
noastre, nu vom reuși vreodată să ieșim din sfera lor. Fără să 
ne dăm seama măcar, majoritatea dintre noi ne simțim foarte 
bine atunci când dăm vina pe ceilalți. Există o satisfacție inte- 
rioară ce provine din arătarea cu degetul și din atribuirea vi- 
nei. Unii dintre noi am intra în mormânt învinuindu-i pe al- 
ţii pentru condiţiile în care trăim. Facem orice pentru a evita 
să ne asumăm responsabilitatea rolului din drama noastră. 
Dar a considera că ceilalți greșesc și a nu renunța la durerea 
din trecut ne fac să ne condamnăm la o viață de limitări și de 
nefericire. Şi, atâta vreme cât dăm vina pe alții pentru ceea ce 
ni se întâmplă, nu avem libertate, deoarece resentimentele 
ne țin legaţi de acei oameni și de'acele circumstanţe care nu 
ne plac. Atâta timp cât vom purta acea sămânță a resenti- 
mentului în inimă, va trebui să ne creăm un fel de durere, 

dramă sau de nemulțumire în viață pentru a menţine jocul 
vinei. Mulţi dintre noi și-au luat un adevărat angajament in- 
terior de a spune: „Uite ce mi-ai făcut!” 

Indiferent cât de mult ne luptăm în lumea exterioară 
pentru a ne face vieţile minunate, acest angajament interior 
de a-i face pe ceilalți vinovaţi va învinge, în cele din urmă. Ne 
va dirija comportamentul și ne va crea experienţa care să ne 
demonstreze că avem dreptate: că ni s-a creat o nedreptate și 
că, într-un fel, acea inechitate ne-a deteriorat capacitatea de a 
ne manifesta rezultatele dorite. Atâta vreme cât suntem ho- 
tărâți să fim victimele altei persoane, va trebui să găsim o cale 
de a ne autosabota, pentru a ne justifica resentimentele. 

Singura ieșire din această capcană este să vă asumaţi 
responsabilitatea. La un nivel mai profund, evităm să ne lu- 
ăm întreaga răspundere pentru întâmplările din viață. Fa- 
cem acest lucru deoarece, prin asumarea responsabilități, 
simțim adesea că absolvim de vină pe cineva care ne-a rănit. 

ă, în realitate, asumarea responsabilități este unica 
modalitate prin care ne putem absolvi noi înșine de acea 
vină. Dacă o persoană ne victimizează - dar, de fapt, suntem 
cea mai puternică ființă omenească ce a trăit vreodată - am 
renunța în mod firesc să blamăm acea persoană și nu va mai 
trebui, sau nu vom mai simți nevoia să-i reproșăm pentru 
ceea ce ne-a făcut. De fapt, vom constata că aptitudinile pe 
care ni le-am dezvoltat, ca și durerea acută, au fost părți nece- 
sare ale procesului prin care am trecut. 

Când mă aflam în vizită la un prieten, am întâlnit-o pe 
Jerry, o femeie atrăgătoare trecută de cincizeci de ani. Vor- 
bind, am aflat că Jerry este un consilier financiar de succes. 
Când am întrebat-o ce persoană, sau ce întâmplare au contri- 
buit la succesul ei, Jerry s-a uitat direct în ochii mei și a pre- 
cizat „Mama mea alcoolică”. Uimită de răspunsul primit, 
am întrebat-o mai departe: „Ce te-a învățat mama ta alcooli- 
că despre managementul financiar?” Jerry mi-a relatat că, 
după ce tatăl i-a părăsit pe când era adolescentă, mama ei a 

devenit foarte iresponsabilă în privinţa banilor, cheltuind 
adesea tot venitul familiei pe câteva seri destrăbălate prin 
oraș. Pentru a se asigura că ea și fratele ei mai mic vor avea 
rechizite pentru școală, haine de îmbrăcat și mâncare, Jerry 
a pus mâna pe pensia mamei și a folosit banii ca să cumpere 
cele de trebuinţă familiei. „Se pare că te-ai priceput dintot- 
deauna în planificări financiare”, i-am spus eu. „Deloc, mi-a 
răspuns ea. Când eram mai mică, tot ceea ce îmi doream era 
să mă căsătoresc cu un bărbat care să mă întrețină ca să pot 
sta acasă și să cresc familia. Nu voiam să am nimic de-a face 
cu gestionarea banilor. Apoi, când am divorţat de soțul meu, 
am fost nevoită să-mi câștig singură existența. | 

Confruntându-mă cu situația de a începe o nouă cari- 
eră atât de târziu în viață, am început să caut ce aptitudini și 
talente aveam - și care să folosească altora. De abia atunci 
mi-am dat seama că mă pricepeam la gestionarea banilor și 
aceasta datorită copilăriei mele lipsite de stabilitate finan- 
ciară, în care mi-am dezvoltat acele aptitudini. Am hotărât 
să mă întorc la școală pentru a-mi lua o diplomă în contabili- 
tate și am înțeles, dintr-o dată, că mama mea mă învățase 
foarte multe. Ceva s-a modificat în interiorul meu, în mo- 
mentul în care am avut această revelație. Am reușit să elibe- 
rez mânia pe care o nutrisem pentru ea și nu am mai învi- 
nuit-o pentru faptul că era iresponsabilă cu banii. 

Când am renunțat, în sfârșit, să o învinuiesc, am între- 
zărit foarte limpede direcţia pe care viața mea a dorit să o 
aibă. Din acea clipă, mi-a devenit clar că nu trebuia să sufăr 
și că îmi puteam oferi darurile vieții, în timp ce culegeam 
avantajele succesului obținut”. 


A VĂ IERTA PĂRINȚII 
Asumarea responsabilității este un proces care vine de 


multe ori în straturi. Am cunoscut oameni care au ajuns la 
concluzia dureroasă că încă își mai învinuiau părinții pentru 

neajunsurile din viață chiar și după doisprezece ani de tera- 
pie şi nenumărate seminarii de transformare. Ca să nu regre- 
te că au irosit atât timp și bani, au adoptat o abordare spiri- 
tuală care le spunea că trebuie să-și asume răspunderea pen- 
tru propria realitate. În loc să-și exploreze cele mai profunde 
resentimente avute împotriva părinţilor, ei au încercat să-și 
îmbunătățească poveștile prin afirmații de genul: „Părinții 
au făcut tot ce au putut la nivelul de conștiență pe care îl 
aveau. Își purtau propria povară grea. Nu este corect să dăm 
vina pe ei”. Chiar dacă aceste afirmaţii pot fi adevărate, pen- 
tru cei aflaţi în aceste situaţii este important să-și facă timp 
pentru a vindeca problemele din trecut, descoperind binecu- 
vântările oferite de aceste întâmplări - și nu doar să inventeze 
noi povești pe seama lor. 

În lumea spirituală, asumarea responsabilități a deve- 
nit o nouă formă de autoabuz; rămânem încă închiși în starea 
de victimă oferită de povestea noastră. Este alt lucru prin care 
ne pedepsim singuri, ne învinovățim și care ne face să fim ne- 
putincioși. Reprezintă încă o formă subtilă de victimizare. Ne 
transformă furia exterioară în neliniște interioară. 

Asumarea adevăratei responsabilități constituie un 
proces şi e unica modalitate de a ieși din postura de victimă. 
Presupune să recunoaștem că suntem co-creatorii dramelor 
pe care le-am trăit. Asumarea responsabilității ne cere să ex- 
tragem înțelepciunea din experienţele de viață și să desco- 
perim darurile pe care le au de oferit — exact așa cum a făcut 
Jerry - și să învăţăm lecţiile dureroase din fiecare experienţă. 
Responsabilitatea este destinația supremă, însă dacă avem 
resentimente profunde, trebuie să le găsim și să le tratăm. 
Altfel, vor continua să ne otrăvească psihicul, să ne saboteze 
valoarea de sine și să ne distugă viaţa visurilor noastre. 

Există multe straturi de vindecare în abordarea relaţiei 
cu părinţii noștri. Ne putem simți bine într-un moment, însă 
apoi se întâmplă ceva și descoperim alt nivel de durere. Dar 
dacă nu prosperăm în viață, însemnă că încă mai purtăm du- 

pă noi reproșul: „Uite ce mi-ai făcut” în ceea ce-i privește pe 
părinții noștri. Resentimentele se înrădăcinează foarte adânc 
în conștiință. Poate dura o viață să scăpăm de acestea. Însă 
dacă nu le recunoaștem, nu vom face niciodată progresul 
dorit. Dacă suntem mereu blocați sau închistaţi și nu putem 
găsi satisfacție în viaţă, înseamnă că încă avem resentimente. 
E posibil să recunoaștem că, în realitate, ne negăm măreția, 
astfel încât să ne putem justifica vina. Odată ce ne-am iertat 
părinții pentru defectele și lipsurile lor, cel mai mare dar pe 
care-l putem oferi este cel de a trăi o viaţă extraordinară, de 
a străluci cât mai mult posibil. Dar dacă tot mai vrem să ne 
învinuim părinții sau pe cei care ne-au îngrijit, în mod in- 
conștient ne vom răzbuna pe ei, trăind o viaţă nefericită. 

De mică, Lori visa să devină actriță. Profesorii ei i-au 
remarcat talentul de a se exprima și au încurajat-o să urmeze 
o carieră pe scenă. Mama sa însă nu era de acord. Fiind o fe- 
meie orgolioasă și cu un caracter rigid, aceasta își dorea ca 
Lori să meargă la facultate și să-și facă o carieră respectabilă și 
responsabilă, la fel ca frații ei mai mari. După ce a stat și s-a 
gândit, Lori a ignorat părerile rigide ale mamei și a decis să 
nu dea examen la facultate. Însă și-a detestat întotdeauna 
mama, pentru că nu a încurajat-o să-și urmeze pasiunea. 

Un an mai târziu, când Lori a făcut nouăsprezece ani, 
a rămas însărcinată, nefiind căsătorită, Era în anul 1964, lo- 
cuia într-un oraș conservator din vest, iar Lori s-a gândit că 
cel mai bun lucru pe care îl putea face era să se căsătorească. 
Din cauza educaţiei pe care o primise, pentru ea era impor- 
tant să se simtă ca o femeie demnă decât să îndure rușinea 
de a fi o mamă necăsătorită care crește un copil de una sin- 
gură. Așadar, Lori a ales să se căsătorească cu un bărbat pe 
care nu îl iubea, știind că până la urmă va avea să-și crească 
singură copilul. S-a dovedit că a avut dreptate. La doar câte- 
va luni după ce s-a născut fiul său, Joshua, soțul a plecat de 
acasă. Apoi, când Joshua a împlinit șase luni, mama ei i-a tri- 
mis un fragment dintr-un ziar care anunţa că se căutau actori 

pentru o nouă piesă de teatru a cărei trupă urmă să vină în 
oraș. În piesă era nevoie de o actriță principală de douăzeci 
de ani, iar mama ei i-a sugerat să încerce să obțină rolul. Lori 
a fost uimită de încurajarea neașteptată și a început să-și 
amintească de toate momentele în care mama ei a descura- 
jat-o, împiedicând-o să-și urmeze visul și în care a discredi- 
tat-o pentru că își dorea să devină actriță. „Să te ia naiba!”, a 
tipat Lori, în timp ce rupea ziarul. În acea clipă, Lori a dat 
vina pe mama ei, luând decizia de a nu mai juca vreodată - 
și pecetluindu-și, astfel, soarta. 

Vina și resentimentul sunt emoțiile toxice care ne țin 
închiși în micimea poveștii noastre și sunt tesute în dramele 
personale, într-o conversație de fond care ar putea suna ast- 
fel: „Uite ce mi-ai făcut Mi-ai distrus viața. Sunt un nimeni, : 
exact ca tine“; sau „Niciodată nu voi face nimic - exact așa 
cum mi-ai spus”. Îi facem pe alții responsabili de propriile 
lipsuri și apoi încercăm să demonstrăm că am fost, în reali- 
tate, tratați nedrept. 

Povestea „bietul de mine” devine dovada, arătând că 
nu am fost tratați cum trebuie, că am fost neglijați sau abu- 
zați. Şi, ori de câte ori nu reuşim să facem ce ne propunem, 
avem alibiul perfect. Începem să spunem: „Dacă nu aș fi avut 
un tată atât de furios, o prietenă neseroasă, o mamă alco- 
olică, sau nu aș fi fost violată, răpită, bătută, ignorată, aban- 
donată, batiocorită, n-aș fi ajuns în halul ăsta!” Apoi, folosim 
fiecare eșec, fiecare dezamăgire, fiecare relație nereușită sau 
afacere proastă, pentru a ne întări convingerea că am fost vic- 
time. Ne sabotăm mereu eforturile de a avea succes, tocrnai 
pentru a ne putea menţine resentimentele și a ne păstra nea- 
tinsă povestea. Eșecurile sau nefericirea ne demonstrează că 
avem dreptate și că cei pe care dăm vina, greșesc. 

Este forte important să începem să identificăm oame- 
nii din viața noastră pe care îi învinuim pentru că nu ne-am 
îndeplinit visurile. Probabil că este vorba de mama, de tata, 
de tatăl vitreg, de măicuţele și preoții care ne-au crescut, sau 

de rabinul, guru, doctorul ori educatoarea. Am putea să o 
învinuim pe sora noastră: dacă nu mi-ar fi făcut cutare lucru 
când aveam șase ani, nu aș fi ajuns în halul acesta. Poate 
bătăușii care ne batjocoreau la școală sunt cei care ne-au 
făcut să ne simțim excluși. Oamenii pe care_dăm vina_ne_ 
oferă o scuză extraordinară pentru autosahntajul nostru. Îi 
pedepsim inconștient, prin faptul că nu avem succes sau nu 
suntem fericiți. Spunem - verbal, sau non-verbal: „ ite, 
chiar sunt un ratat. Chiar m-ai rănit”. 

La un seminar, am întâlnit-o pe Sunny, o scriitoare în 
devenire. Pe măsură ce vorbea, Sunny mi-a povestit că din 
clipa în care s-a născut, a simţit că nu făcea niciodată nimic 
care să fie suficient de bine pentru tatăl ei. Aceasta era tema 
poveștii sale. Ea era a treia fiică și a fost crescută într-un sat 
și învățată de către tatăl ei să lucreze la fermă, ajutând la în- 
grijirea vitelor. Sunny era o fetiță sensibilă, care avea în mod 
natural grijă de alte lucruri, însă nu-și dorea să devină fer- 
mieră. Mi-a relatat cum obișnuia să fugă cu lacrimi în ochi de 
la fermă când i se cerea să bage un medicament pe gâtul unei 
vaci sau când vedea coarnele unui vițel. A rămas mereu cu 
senzaţia că este lipsită de valoare în ochii tatălui ei. Nu era 
băieţelul care credea ea că tatăl și-ar fi dorit să fie. 

Am aflat apoi că, timp de ani de zile, Sunny și-a dorit 
să scrie o carte despre lecţiile pe care le învață femeile una de 
la alta. Când am întrebat-o ce anume o împiedică să-și încea- 
pă proiectul, a precizat: „Simt în interior că va fi un best-sel- 
ler național, iar în momentul în care tatăl meu mă va vedea 
în emisiunile de televiziune și va citi numele meu tipărit în 
ziare, se va duce duminica dimineaţă la biserică și le va spu- 
ne oamenilor: Ja uitaţi ce a făcut fetița mea. Nu-mi doresc să 
am un asemenea succes, încât să-și revendice o parte din glo- 
ria mea ca fiind a lui”. Sunny și-a irosit ani din viață fără să- 
și îndeplinească dorința inimii, numai pentru a-l lipsi pe ta- 
tăl său de plăcerea de a se lăuda cu ea. 

La sfârșitul weekend-ului, Sunny a înțeles câtă putere 

i-a dat tatălui ei și că, dacă n-ar fi existat dezaprobarea lui, nu 
și-ar fi dorit niciodată să scrie. Sunt convinsă că, în ziua în 
care ea se va decide să-și îndeplinească visul, îi va mulțumi 
lui Dumnezeu că tatăl său nu a fost disponibil din punct de 
vedere emoțional - deoarece această lipsă de intimitate cu el 
i-a oferit acest vis. Îi va mulțumi lui Dumnezeu pentru fiecare 
lucru care i s-a întâmplat - inclusiv pentru faptul că el, cu 
toate defectele sale, i-a fost tată. Ea are o alegere: să aibă 
resentimente pentru tot restul vieții, privându-l pe tatăl ei de 
dreptul de a fi mândru de ea. Însă dacă-l lipsea pe el de suc- 
cesul său, totodată făcea același lucru pentru ea însăși. Și ast- 
fel, nu-i oferea lumii ceea ce avea de spus. 

Cei mai mulți dintre noi am avut aceleași resentimente, 
întreaga viață. Dacă vrem, le putem păstra până la vârsta de 
optzeci și doi de ani. Poate că ne simțim bine când dăm vina 
pe mama, tatăl, pe surorile și frații noștri. Uneori, ne simțim 
bine când arătăm cu degetul spre ceilalți. Este o modalitate 
prin care ne îndepărtăm tensiunea de pe umeri. „ Tu ești cau- 
za” sună mai bine decât „Bu sunt cauza”. Însă întrebarea pe 
care trebuie să ne-o punem în prezent este: „Timp de câți ani 
mi-am învinuit mama sau tatăl? De câte ori am repetat ace- 
leași comportamente nesănătoase, în încercarea de a mă răz- 
buna? Cât timp mai vreau să fac același lucru? Ce am sacri- 
ficat prin păstrarea resentimentelor mele?” 

Dacă nu creăm tot ce ne dorim în viață, probabil că 
dăm vina pe cineva sau pe ceva. Dacă nu ne îndeplinirn toa- 
te dorinţele, înseamnă că, pe undeva, ne sabotăm singuri. 
Suntem, în continuare, mai fideli ideii de a nu avea tot decât 
de a fi fericiți. Dacă începem să ne îndeplinim fiecare dorin- 
tă, nu va mai fi nimeni pe care să-l învinuim și vom fi liberi 
să ne trăim viaţa visurilor noastre fără acea legătură din tre- 
cut. Când renunţăm la dreptul de a fi o victimă, vom înțelege 
că am avut părinții desăvârșiţi, care ne-au învăţat lecţiile 
perfecte. Nu-i vom mai urî, indiferent de cât de mult ne-au 
jignit sau au greșit față de noi. 

Eliberați de micimea stării de victimă, ne vom înălța în 
toată puterea și gloria noastră și vom fi recunoscători pentru 
fiece întâmplare - atât întunecată, cât și luminoasă. 


CARE ESTE SCUZA TA? 


Ori de câte ori îi învinuim pe ceilalți, îi folosim drept 
scuză pentru faptul că nu ne trăim viețile din plin. În calitate 
de ființe omenești, suntem maeștrii în inventarea motivări- 
lor, în scopul de a ne justifica starea în care ne găsim. La fel 
cum un leopard se pierde în decorul junglei, dezvinovățirile 
ni se camuflează sub formă de adevăr, se ascund și ne şop- 
tesc ușor în ureche ori de câte ori încercăm să ne depășim li- 
mitele poveștii. Partea tristă este că noi considerăm că aces- 
te justificări reprezintă adevărul și nu simple scuze. Pentru a 
ne putea elibera de poveștile noastre, trebuie să fim dispuși 
să scoatem la suprafață motivările care fac poveștile să per- 
siste. Cu mult discernământ, ar fi necesar să ne privim dra- 
mele zilnice, să ne analizărn lista de motive și alibiuri și să în- 
trebăm: „Este acesta adevărul, sau doar o scuză?” 

Pentru a ne putea începe procesul important de de- 
mascare a realității curente, trebuie să recunoaștem scuzele 
care ne țin pe loc și ne împiedică să manifestăm tot ce ne do- 
rim în viață. Dezvinovățirile acționează pe post de recipiente 
invizibile care ne înconjoară, fixând granițele până unde pu- 
tem merge sau cât suntem capabili să dobândim. De aseme- 
nea, justifică starea în care ne aflăm, în timp ce ne fac să cre- 
dem că nu putem merge prea departe pentru a obține impo- 
sibilul. Imaginați-vă că ați fi înconjurați de un geam de sticlă 
transparentă. Ori de câte ori vrem să trecem dincolo de 
această graniţă invizibilă, ne lovim de sticlă și ajungem îna- 
poi în locul de unde am pomit. La fel se întâmplă atunci 
când credem în scuzele noastre. Fără să ne dăm seama, con- 
tinuăm să ajungem înapoi de unde am început, deoarece 
limitele au fost deja stabilite, programate adânc în mintea 
noastră și doar urmează instrucțiunile, ca orice sistem bun 

de funcționare. Motivările ne țin blocați în realitatea curentă 
și perpetuează ciclul continuu al nemulțumirii. 

Scuzele pot lua multe forme: 

„Nu o să mi se întâmple niciodată mie”. „Nu le pot 
avea pe toate”. „Nu sunt suficient de bun(ă), de în vârstă, de 
inteligent(â)”. Sau ce părere aveți de: „Sunt prea în vârstă, 
prea prost(proastă), prea gras(ă), prea obosit(â), prea (com- 
pletaţi cu ce credeți de cuviință)”. Recunoașteţi afirmațiile: 
„Sunt blocat(â). Nu mă descurc” sau „Nu știu cum să fac”? 
„Sunt prea leneș(â). Nu am destulă energie. Amân mereu”. 
Ori „Se va întâmpla când va vrea Domnul, nu eu”. Poate că 
scuza voastră este: „Am nevoie de mai multă educaţie, mai 
multă informaţie sau mai mult ajutor”. „Nu sunt pregătit(ă), 
voi continua mâine, nu voi fi niciodată pregătit(ă)”. „Dacă aș 
fi avut o copilărie diferită ... Ce bine ar fi fost dacă aș fi avut 
un exemplu mai bun. E vina lui, e vina ei, numai de s-ar 
schimba. Nu am calitățile necesare. Altcineva ar fi mai bun în 
locul meu”. Vă sunt cunoscute? Ce ziceți de: „Am nevoie de 
ajutor”. „Dacă spun ceea ce gândesc, nimeni nu o să mă mai 
placă” sau „Dacă îmi îndeplinesc cele mai mari dorințe, ră- 
mân singur(â). N-am făcut destule?“ Cum sună aceste scuze? 

Dramele personale - durerea, lamentările și nemulțu- 
mirea - devin adeseori scuza pentru faptul că nu ne manifes- 
tăm Sinele magnific. Dramele ne ocupă atât de mult spațiu 
în viață, încât majoritatea dintre noi nu ne-am recunoaște în 
lipsa lor. Pentru a renunţa la aceste întâmplări tragice şi a pă- 
și dincolo de perspectivele limitate, trebuie să vedem ce câș- 
tigăm dacă nu renunțăm la ele. 

O metodă rapidă prin care puteţi vedea dacă inventați 
vreo scuză este de a vă pune următoarele întrebări: 


1. Este acesta adevărul, sau doar o scuză pe care am 
auzit-o înainte? 

2. (Numiţi o persoană pe care o admiraţi și o respec- 
tar) Ea ar spune că este adevăr, sau doar o scuză? 

3. Sunt responsabil(ă) pentru această alegere, sau îi fac 
pe alţii (Dumnezeu sau viața) responsabili? 

Punându-vă aceste întrebări, veţi descoperi dacă justi- 
ficați starea în care vă aflați în prezent prin inventarea unei 
scuze. Să vă dau un exemplu. Una dintre scuzele mele prefe- 
rate a fost că eram prea ocupată pentru a mă distra și a mă re- 
laxa. Mă trezeam întotdeauna lamentându-mă, invocând po- 
vestea dramatică despre cât de mult aveam de lucru. Apoi, 
într-o zi, prietena mea, Danielle, m-a întrebat: „Debbie, cine 
îți face programul?” Chiar dacă ştiam că îmi alcătuiam pro- 
priul program, aveam o mie de scuze pentru faptul că eram 
atât de ocupată: „E vina editorului. A surorii mele. Colabora- 
torii mei sunt de vină. Au nevoie de mine”. Toate aceste mo- 
tivări mă făceau să mă simt lipsită de putere și o mare victi- 
mă. Desigur, le acceptasem ca fiind adevărate. Apoi m-am 
oprit şi mi-am pus întrebarea: „Este acesta adevărul sau o 
scuză pe care am auzit-o înainte?” După aceea m-am gândit 
la prietena mea, Cheryl, și m-am întrebat: „Ea ar spune că 
este adevăr, sau scuză?” Am știut imediat că Cheryl ar zice că 
nimeni în afară de mine nu se poate ocupa de bunăstarea 
mea și că îi foloseam pe alţii ca scuză pentru faptul că nu-mi 
asumar responsabilitatea în ceea ce privește timpul meu. 

Pe urmă, mi-am pus întrebarea: „Îi fac pe alții (Dum- 
nezeu, viața) responsabili pentru circumstanțele mele?” 
Răspunsul meu? „Categori, da”. De abia atunci am înțeles 
că toate motivele mele erau doar o formă de scuză care mă 
făceau să mă simt ca o victimă neputincioasă a propriei vieți. 
Mi-am dat seama că, dacă îmi doream să am parte de mai 
multă distracție și de timp liber, nu trebuia decât să încetez să 
mai inventez scuze și să-mi asum responsabilitatea pentru 
propriile alegeri. Şi așa am și făcut. 

Recent, în timp ce țineam o conferinţă pe tema scuze- 
lor, am avut altă ocazie de a analiza unde inventam justifi- 
cări în viață. Eram sigură că eliminasem aproape tot ce mă 
ținea pe loc și mă făcea să repet tipare cunoscute, însă am 

mai examinat o dată. Apoi, la o săptămână de la această ana- 
liză, am început să simt simptomele unei răceli sau guturai, 
care par să fie întotdeauna la fel la în cazul meu - un gât care 
ustură și un corp obosit. Cunoșteam prea bine acele senzații. 
Răceam mai tot timpul, ceea ce mă scotea din ritm și să mă 
ținea la pat câteva zile. Uneori, încercam să o opresc, 
hrănindu-mi corpul cu orice supliment vitaminic cunoscut, 
iar alteori, pur și simplu, mă predam și îmi permiteam să fiu 
bolnavă. În mijlocul regimului meu obișnuit de consum de 
vitamină C, am avut o revelaţie surprinzătoare: răceala era o 
scuză. Am fost uluită. Dintr-o dată am putut constata că, de 
fiecare dată când simțeam nevoie de odihnă - ori de câte ori 
aveam prea multe de făcut - răceam. 

Aceasta îmi era justificarea, motivul, alibiul - modalita- 
tea de a-i anunţa pe toți că nu sunt disponibilă și nu mai pu- 
team continua. Mai mult decât atât, această răceală semăna 
cu un panou pe care scria: „Să nu te aștepți la mai multe din 
partea mea”. Privind înapoi la copilăria mea, am putut ob- 
serva că aveam un tipar al îmbolnăvirilor și că, în felul aces- 
ta, primeam mai multă atenţie din partea părinților. 

M-am dus la culcare în acea seară, fiind uimită de ceea 
ce descoperisem, însă simțind în continuare simptomele cu- 
noscute ale răcelii. În timp ce stăteam în pat, am întocmit o 
listă cu toate lucrurile pe care le-aș putea face pentru mine ca 
să nu mă îmbolnăvesc. Am închis ochii și m-am relaxat câte- 
va minute pentru a putea pătrunde în interiorul meu, iar ast- 
fel am descoperit cu ușurință răspunsurile: trebuia doar să 
mă asigur că am suficient timp pentru mine însămi în fiecare 
săptămână. Înţelepciunea interioară mi-a spus că era optim 
să-mi programez cel puţin o oră pe zi doar pentru rugăciune 
și meditație - iar, în plus, să-mi stabilesc o zi pe lună, o „Zi 
Debbie”, în care să fac lucruri menite să-mi alimenteze starea 
de bine. Am remarcat că, atunci când nu mai folosesc scuzele 
și, în schimb, îmi urmez călăuzirea interioară, rămân sănătoa- 
să și puternică. 


81 


Debbie Ford 


Mai simt că răcesc din când în când, însă în momentul 
în care conștientizez că aceasta e doar o scuză ca să-mi ofer 
puțină grijă, pot alege să-mi fac timp pentru a-mi acorda 
atenția de care am nevoie, chiar dacă faptul în sine presupu- 
ne să-mi anulez planurile și să-i dezamăgesc pe unii. Renun- 
tarea la scuze ne propulsează spre conștiința puternică de 
asumare a responsabilității pentru propriile vieți. 

Când ne asumăm responsabilitatea, intrăm în puterea 
deplină a naturii noastre omenești. Lăsăm în urmă limitele 
fixate de poveștile noastre și trecem dincolo de convingerile 
umbrei, acele credinţe care ne spun: „Nu poţi”. Accesăm cu- 
noașterea că ne putem co-crea dorinţele și visurile. Asuma- 
rea responsabilității a tot ceea ce suntem este cel mai mare 
dar pe care ni-l putem oferi, deoarece ne face să fim întregi. 
Ne potențează și ne sprijină pe măsură ce ne îndreptăm către 
potenţialul deplin. 

Inchideți-vă « ochii și respirați profund, meditând asu- 
pra acestui gând: În această clipă, dețin puterea î înnăscută de 
a-mi schimba direcția vieții. Vă simţiți puternici sau slabi? 

Nu este nimic mai incitant pentru noi, decât cunoaș- 
terea că avem puterea de a schimba. Putem alege felul în 
care vedem lumea, fie că suntem inspirați de posibilitatea de 
a fi co-creatorii fiecărui eveniment din viață, fie că rămânem 
victima credințelor umbrei noastre, care ne golesc de putere, 
spunându-ne că nu merităm să avem totul. 

Chiar dacă ați trăit în interiorul poveștii că viața s-a 
răzbunat pe voi, atunci când veți putea afirma: „Eu sunt cau- 
za”, veţi avea puterea de a opri sau de a face totul altfel. 

Vocea puterii spune: „Eu sunt cauza. Eu am creat to- 
tul. Eu sunt responsabil pentru tot. Eu pot schimba”. Glasul 
neputinței zice: „Nu pot face nimic. Ei sunt de vină. Nu-mi 
pot reveni”. 

În fiecare moment din viaţă aveţi prilejul de alege în ce 
lume veți trăi. Aceasta este ocazia de a vă defini lumea. 

Putemic ........ Neputincios ....... Voi alegeți. 

1. Întocmiţi o listă cu toate domeniile din viață în care 
experimentați limitare ori frustrare şau în care nu primiți tot 
ceea ce vă doriți. Închideți ochii, respirați profund, din ini- 
mă, și daţi-vă voie să fiți complet sinceri. Cu ochii încă închiși, 
meditați asupra următoarelor întrebări - iar apoi notați-vă în 
jurnal orice gând vă apare în minte. 

- Pe cine dau vina pentru starea în care se află viața 
mea în prezent? 

- Pe cine mă răzbun, de fiecare dată când nu-mi mani- 
fest întregul potenţial? 

- Ce comportamente, dependențe sau tipare autodis- 
tructive folosesc pentru a demonstra că am fost rănit sau rău 
tratat? 

- Ce recompensă primesc dacă îi fac pe alții să fie res- 
ponsabili de realitatea mea? Ce primesc, în schimbul negării 
și al evitării răspunderii? 

2. Pe altă foaie de hârtie, faceți o listă cu toate scuzele 
pe care le folosiți pentru a explica motivul pentru care nu vă 
îndepliniți dorinţa inimii. Când terminați, citiți cu voce tare 
lista de motivări. Apoi închideţi ochii și pătrundeți în inte- 
riorul vostru. Respiraţi profund și puneţi-vă următoarele în- 
trebări, notând după aceea gândurile care vă vin. 

- Timp de câți ani am folosit aceste scuze? 

- Ce nevoie îmi îndeplinesc aceste justificări? 

- Dacă renunţ la scuze, la ce fel de sentimente și expe- 
rienţe aș avea acces și care nu-mi sunt disponibile în prezent? 


Contemplare 


„Astăzi aleg să-l asum 
intreaga responsabilitate pentru propria realitate. 
57 îl place sd o fac: 

Capltolul 6 
PUTEREA PRELUCRĂRII 


Vom rămâne în sfera poveștii proprii până când vom 
extrage lecţiile și înțelepciunea de care avem nevoie, astfel 
încât să oferim lumii contribuția noastră unică. Este impor- 
tant să înţelegem că noi suntem cei care ne-am creat dramele 
- cu toată măreția și disperarea lor - în scopul de a învăța 
lecțiile necesare. Poveştile conţin întreaga înțelepciune de ca- 
re avem nevoie, pentru a deveni oamenii care dorim să fim. 
Lecţiile fiecăruia diferă. Așa cum spune atât de frumos 
Deepak Chopra: „Am trecut prin grădini diferite, am plâns 
la înmormântări diferite și am îngenuncheat la morminte di- 
ferite”. Fiecare a înregistrat alte succese și eşecuri și a avut 
lecţii distincte de învățat. Însă călăuzirea Divină ne-a folosit 
în fiecare existenţă a vieții, arătându-ne mai clar cine suntem 
și oferindu-ne exact ce avem nevoie pentru a ne îndeplini 
scopul unic. Poveștile din viaţa fiecăruia ne-au echipat cu un 
anumit set de aptitudini și cu o anume înțelepciune pe care 
trebuie să o aducem în lume. 

Pentru a trăi în afara poveștilor personale, trebuie să 
trecem cu îndrăzneală prin viețile noastre pline de drame și 
să începem procesul de acceptare și de iubire a tot ceea ce 
suntem și a ceea ce nu suntem. Trebuie să ne facem timp 
pentru a ne analiza fiecare capitol din viaţă, dezvăluind lo- 
curile în care suntem încă blocați, răniți sau incompleți. Tre- 
buie să ne luăm angajamentul de a renunţa la resentimente 
și la învinuirea celorlalți pentru starea în care se află viața 
noastră. Trebuie să fim dispuși să ne asumăm responsabili- 

tatea pentru circumstanţele curente și să dăm drumul la tot 
bagajul pe care încă îl mai purtăm din trecut. Trebuie să ne 
luăm angajamentul de a păși pe calea dramelor personale și 
de a ne împăca pentru totdeauna cu poveștile noastre. 


ÎNCETEAZĂ SĂ MAI CAUŢI MOMENTELE ÎN 
CARE TE SIMŢI BINE 


Milioane de oameni au cheltuit miliarde de dolari, în- 
cercând să dobândească un nivel mai profund de pace inte- 
rioară - cu orice preţ. Unii au reușit să se simtă mai bine în 
viaţă, curățându-și gândurile, dulapurile și relaţiile. Cu toate 
acestea, alții continuă să caute, străduindu-se cu disperare să 
TER răspunsul corect - cel care îi va elibera de suferință. 

ă nu este nici o cale de ieșire. Prin evitarea durerii, ne per- 
petuăm nesfârșitele drame și ne tragem trecutul după noi în 
fiecare zi. Este aproape imposibil de știut unde ne aflăm și ce 
facem, dacă trecutul se află chiar la marginea conștiinței, ur- 
mărindu-ne fiecare mișcare, reamintindu-ne eșecunle și trau- 
mele. Pentru a ne începe procesul de împăcare cu poveștile 
personale, trebuie să ne luăm angajamentul de a renunţa la 
toate comportamentele pe care le folosim pentru a ne aneste- 
zia durerea. Dacă privim îndeaproape acele atitudini și sun- 
tem dispuși să spunem adevărul, vom vedea că majoritatea 
dintre metodele de amorțire, oricum, nu funcționează prea 
bine. Pentru a ne vindeca, trebuie să încetăm să mai căutăm 
momentele în care ne simțim bine. Următoarea etapă vă va 
oferi o cale de ieșire din ciclul nesfârșit al nemulțumirii. Nu 
este parcursul cel ușor. Nici nu cred că există unul care să nu 
fie dificil. Însă vă promit că drumul direct către pace și mul- 
tumire de lungă durată este mult mai lesne de făcut, decât ca- 
lea întortocheată de încercări permanente, căutări și eşecuri. 

Atunci când simțim profund în interiorul nostru că ce- 
va nu este în regulă cu noi - că nu suntem suficient de buni 
sau de importanţi - viața seamănă cu un iad greu de îndurat. 

La fel se întâmplă și cu o viaţă în care visele se află întotdeau- 
na prea departe de noi. Deznădejdea, nemulțumirea și fân- 
tâna aparent nesfârșită a durerii ne ucid spiritele și ne separă 
de Sinele cel mai măreț. Nimic nu poate fi mai rău pentru 
spiritul omenesc. Nimic nu ne poate lua forţa vitală în afară 
de credința că avem lipsuri sau defecte sau că, la un nivel 
fundamental, nu ne putem schimba deloc. 


ACCEPTAREA ÎNTREGULUI 


Procesul de împăcare cu poveștile noastre ne cere să 
identifică, să înțelegem, să acceptăm și să îmbrățișăm tot ce 
a fost în trecut și care ne-a provocat durere. Procesul este ace- 
lași, indiferent dacă vrem să vindecăm un incident dureros, 
să integrăm o credinţă a umbrei sau să ajungem la o înțelege- 
re cu noi înșine. Fie că suferim de depresie, sănătate proastă, 
nemulțumire, o senzație de lipsă de importanţă, aroganță sau 
de lipsă de respect de sine, calea spre vindecare rămâne a- 
ceeași. Tratăm faptul că am fost crescuți de o mamă irascibilă, 
în același fel în care prelucrăm faptul că am fost abuzați sex- 
ual de vărul nostru. Tratăm dezamăgirea de a pierde o sluj- 
bă, la fel cum prelucrăm supărarea pe o persoană care ne-a 
frânt inima. Una poate fi mai dureroasă decât alta, poate lăsa 
urme mai adânci, însă calea spre vindecare este aceeași. 

Pe măsură ce ne continuăm călătoria interioară de îm- 
brățișare a poveștii și a tuturor ingredientelor, începem să ve- 
dem viața care ne așteaptă și ne va oferi darul Sinelui etern. 
Traumele și eșecurile, o dată ce sunt înțelese și prelucrate, ne 
vor purta în adâncul ființei, către esenţa noastră Divină. 


DESCOPERIREA DARULUI DIN INTERIORUL DURERII 
Cocoloașele din aluatul nostru reprezintă problemele 


care rămân chiar sub suprafața conștiinței. Aceste răni ne- 
vindecate sunt cele care ne împiedică să ne depășim limitele 

a ceea ce credem că suntem. Totodată, reprezintă ingredien- 
tul care ne ține povestea laolaltă. Aceste cocoloașe pot părea 
lipsite de însemnătate, însă sunt adeseori legate de probleme 
mult mai serioase. : 

De exemplu, pe la douăzeci de ani îmi doream foarte 
mult să am o constituție atletică. Îi admiram pe cei care jucau 
tenis, mergeau la schi și participau la alte evenimente spor- 
tive. Mulți dintre prietenii și membrii familiei mele erau 
mari atleți, însă eu avem o convingere a umbrei că eram prea 
slăbuţă și prea anemică pentru a participa la astfel de lucruri. 

Apoi m-am îndrăgostit de un bărbat pe nume Kevin, 
un jucător profesionist de tenis. Într-o zi, în timp ce vor- 
beam, Kevin m-a întrebat de ce nu jucam tenis la fel ca fratele 
și sora mea. Imediat am intrat în povestea mea, explicându-i 
cum n-am fost niciodată încurajată să joc tenis, deoarece nu 
aveam corpul adecvat. Mi s-a spus că nu sunt destul de pu- 
ternică sau suficient de coordonată și că, pentru mine, ar fi 
fost mai dificil să joc, întrucât eram stângace. Cu o privire 
ironică, Kevin m-a întrebat ce vârstă aveam când mi-au fost 
spuse toate acestea. Am încercat să-mi amintesc când am 
auait pentru prima oară acele cuvinte. Am văzut o imagine a 
unei fetițe de zece ani, care nu se simţea bine în corpul ei. 
Puteam simţi încă binecunoscuta senzație de nepotrivire și 
rușinea de a nu mă putea integra. Luptându-mă cu lacrimi- 
le, i-am împărtășit lui Kevin toate momentele când am stat 
pe banca de rezerve, crezând că nu aveam fizicul adecvat. 

Acele amintiri dureroase m-au urmărit ani de zile, fă- 
cându-mă să nu mai încerc sporturi noi sau să joc volei pe 
plajă. Kevin a ascultat cu atenţie și apoi, cu o privire cochetă, 
mi-a propus următorul lucru: „Se pare că acum ești în re- 
gulă. Ce-ai zice dacă am merge să jucăm puțin tenis?” Pri- 
mul meu impuls a fost de a refuza, însă, după câteva zile de 
încurajare, am ieșit cu el și am jucat pentru prima oară tenis. 
Spre marea mea surprindere, totul a venit firesc. Am înce- 
put să iau lecţii și joc tenis cu plăcere și la ora actuală. 

Prin înfruntarea acestui cocoloș din aluatul meu - rana 
emoțională care îmi spunea că aveam lipsuri - mi-am depășit 
limitările impuse de poveste. Acest incident unic a declanșat 
o mie de alte amintiri despre clipele în care mă simţeam prea 
slabă sau fragilă. Mi-am amintit de toate momentele în care 

mi-aş fi dorit să fiu mai mică de statură, mai grasă și mai pu- 
ternică. Înfruntarea acestei răni emoționale a dezvăluit toată 
durerea experimentată în calitate de tânără femeie care se 
simțea ca un „stâlp“. Am și plâns de durere pentru ceea ce 
consideram a fi cea mai umilitoare experienţă din viaţă: mă 
aflam la o petrecere din clasa a șaptea, purtam o rochie de 
catifea cusută de mătușa mea, Laura, când Todd Halpren, 
un băiat foarte simpatizat în școala mea, m-a tras pe scenă în 
timp ce solistul formaţiei tocmai cânta: „Cine-i fata aceea cu 
picioare slăbănoage?” Am fost copleșită de rușine și nu am 
mai vrut să pun piciorul în acea școală. 

Faptul că eram slabă reprezenta cel mai mare coșmar 
al meu. Ba chiar încercam să ascund acest lucru purtând 
două perechi de pantaloni. Petreceam ore întregi în fața o- 
glinzii, încercând fără succes să fac ca trupul meu să arate di- 
ferit. Ca să fiu sinceră, toată adolescența mea m-am văzut ca 
fiind Olive Oyle* cu păr mare. Şi da, chiar am avut păr mare 
timp de mulți ani, crezând că acest fapt îi va păcăli pe ceilalți 
că aș fi mai voluminoasă decât eram. Mulţi ani m-am tortu- 
rat, crezând că, dacă aș fi avut un corp diferit, m-aș fi inte- 
grat și totul ar fi fost bine. Pe măsură ce mi-am prelucrat 
acest cocoloș, am descoperit că toată durerea mea mi-a ofe- 
rit multe daruri. Întrucât a trebuit să devin creativă cu privi- 
re la găsirea stilului de haine potrivite cu statura mea, am în- 
vătat totul despre modă, stil și culoare. Incă de la treispre- 
zece ani am lucrat în magazine ce vindeau haine de damă, 
ajutându-le pe femei să-și creeze un stil care să le avantajeze 
silueta. Mă pricepeam destul de bine, deoarece știam cât este 
de dureros să ai un corp pe care nu ţi-l dorești. 


* Personaj din seria de desene animate Popeye Marinarul. N.T. 

Desfășurarea traumelor mele emoţionale mi-a permis 
să-mi dezvolt o nouă relație cu trupul meu. În loc să-l detest 
pentru că era slab, am reușit să îmbrățișez grația și agilitatea 
oaselor mele lungi și delicate. Acest ingredient din rețeta mea 
mi-a folosit pe durata întregii vieți adulte. Mi-a servit în mo- 
mentele în care am lucrat ca instructor media și în calitate de 
consilier de imagine. Chiar și astăzi, în programele mele în 
care îi instruiesc pe oameni cum să țină seminarii și să stea în 
faţa publicului, unul dintre darurile pe care le ofer este că-i 
ajut să se întoarcă la stilul lor natural, astfel încât aspectul 
propriu să nu transmită un mesaj greșit. 

Adevărul este că ne creăm o poveste în jurul fiecărui in- 
cident din viaţă. Luate în ansamblu, aceste experienţe ne fi- 
xează granițele interioare, care ne dictează apoi ce anume pu- 
tem sau nu putem face. Trebuie să observăm că fiecare mică 
dramă, fiecare cocoloș din aluat, își țese calea către poveștile 
mai mari din viața noastră. N-aș fi ghicit că sentimentele me- 
le cu privire la a incapacitatea mea de a juca tenis reprezentau 
doar vârful unui aisberg și că mă vor face să descopăr și să-mi 
vindec o problemă mai importantă, legată de corp. Acceptarea 
durerii din trecut mi-a permis să-mi depășesc limitele poveș- 
tii și mi-au oferit accesul la mai multă bucurie în viață. 


UNDE SE AFLĂ COCOLOAȘELE TALE? 


Rănile emoționale ne împiedică să facem saltul în afara 
poveştilor, deoarece durerea acționează ca un gard invizibil 
ce ne ține captivi în interior. Avem mii de experienţe diferite 
în viață, însă numai unele ne rămân în conștiință, repetându- 
se mereu în minte. Acestea reprezintă cocoloașele din alua- 
tul vostru care uneori sunt vizibile, alteori ascunse. Oricum 
ar fi, trebuie să le căutăm și să le integrăm. 

Faceţi o pauză, chiar în clipa în care citiți aceste rânduri 
și închideți ochii. Respiraţi profund și întrebaţi-vă: „Ce inci- 
dent sau întâmplare din: trecut îmi provoacă încă durere, 

mânie sau regrete?” Veţi primi un răspuns, iar când se va 
produce acest lucru, înseamnă că tocmai v-aţi descoperit 
unul dintre cocoloașele din aluat. Se poate să se fi întâmplat 
în urmă cu două zile sau cu douăzeci și doi de ani. Nu con- 
tează. Dacă doriți să fiți liberi să vă folosiți povestea și nu in- 
vers, trebuie să vă integrați toate aspectele dramei voastre. 
Cocoloașele din aluat nu sunt nimic altceva decât eve- 
nimente neprelucrate din trecut. Odată ce descoperim și ac- 
ceptăm din ce este constituit fiecare cocoloș, putem începe să 
integrăm toate ingredientele din rețetă. Procesul se petrece 
instantaneu atunci când descoperim darurile trecutului. Lec- 
țiile pe care trebuie să le învăţăm se află ascunse în întuneri- 
cul celor mai dureroase perioade. Integrarea ne cere să ne 
privim vieţile ca instrumente de învăţare și să onorăm tot ce 
ni s-a întâmplat. Odată ce constatăm că trecutul și tot ce a 
fost înainte ne sunt profesori și ghizi, vom ști că ne-am încor- 
porat toate ingredientele rețetei. Nu ne vom mai irosi timpul 
întrebându-ne de ce ni s-au întâmplat unele lucruri și nu ne 
vom mai împotrivi poveștilor. Integrarea înseamnă libertate. 
În sfârșit, ne vom putea opri - fără a mai încerca să reparăm, 
să schimbăm sau să ne îmbunătăţim povestea. În schimb, 
vom face un pas important în călătoria din afara acesteia. 


PRELUCRAREA COCOLOAȘELOR 


Când Allie avea opt ani și era în clasa a doua, mama ei 
a condus-o într-o zi la școală. Apoi, înainte să plece, a îmbră- 
țișat-o călduros și i-a spus că se va întoarce la ora două ca să 
o ia. După ore, Allie a mers în locul în care toate mămicile și 
toți tăticii veneau pentru a-și lua copiii acasă. Și-a găsit repe- 
de un loc și s-a așezat acolo nerăbdătoare, pregătită să se în- 
drepte spre casă după acea zi lungă de școală. A privit cum 
venea câte o mașină, se umplea de copii și pleca. După două- 
zeci de minute, toți prietenii ei plecaseră deja, iar ea a rămas 
singură. Nehotărâtă, se tot uita în direcția de unde ar fi tre- 

buit să vină mama sa. Dar nu o zărea. În clipa în care a ple- 
cat și ultima mașină, Allie s-a simțit pierdută și foarte înfrico- 
șată. Fiind sigură că mama ei uitase de ea și, neștiind ce să fa- 
că, a pornit-o singură spre casă. Simțindu-se rușinată că ma- 
ma sa a uitat să o ia, Allie și-a ridicat umerii și și-a lăsat capul 
în jos, în speranța ca nimeni cunoscut nu o va recunoaște. 

În acea zi, Allie a luat unele decizii care aveau să-i afec- 
teze tot restul vieții. A hotărât că nu făcuse ceva bine și aces- 
ta era motivul pentru care mama ei a uitat-o. Aceasta a deve- 
nit povestea micuţei Allie. Ea a făcut ca absența mamei ei să 
însemne că nu era importantă și că nu va fi iubită. La urma 
urmei, se gândea ea, dacă nu făcuse nimic rău și dacă ar fi 
fost importantă, mama ei nu ar fi uitat de ea în acea zi. A mai 
decis atunci că nu se putea baza pe oameni. La douăzeci de 
ani după această întâmplare, Allie încă mai simţea cum du- 
rerea îi sfâșia inima. Tocmai descoperise un cocoloș neprelu- 
crat din aluatul ei - unul care își spunea cuvântul în prezent, 
limitând-i gradul de intimitate pe care îl experimenta în re- 
laţiile personale și nivelul de responsabilitate pe care îl ac- 
cepta la locul de muncă. Își dorea foarte mult să înveţe lec- 
iile acestui incident dureros - mai ales darurile pe care i le- 
a adus - și să-și continue viața. 

Am rugat-o să facă o listă cu toate comportamentele 
care rezultau din concluziile făcute în acea zi - că nu avea 
importanţă și că fusese un copil rău. I-am mai cerut să scrie 
felurile în care acele concluzii i-au afectat viața într-un mod 
negativ. Lista întocmită de Allie arăta cam așa: 

- Întotdeauna trebuie să mă prefac pentru ca să fiu dră- 
gută cu oamenii și pentru a face orice pot ca să-i mulțumesc. 

- Întotdeauna merg cu turma, astfel încât să nu rămân 
pe dinafară. 

- Fac compromisuri pentru a-i satisface pe ceilalți. 

- Nu-mi pot lua apărarea și nu pot spune ceea ce gân- 
desc sau simt, deoarece în felul acesta aș putea fi exclusă. 

- Trebuie să-mi predau puterea altora. 

Apoi, am întrebat-o dacă este conștientă că încă o învi- 
nuiește pe mama ei pentru că a uita-o în acea zi. Chiar dacă 
avea o relație minunată cu mama sa, Allie și-a dat seama că 
mai nutrea resentimente după acest incident. A înțeles că o 
învinuia inconștient pe mama ei, ori de câte ori prezenta unul 
dintre comportamentele pe care le-a enumerat. Allie făcuse 
ani de terapie, lucrase cu ea însăși și a fost uluită să descopere 
că încă mai dădea vina pe mama ei. Am întrebat-o ce obținea 
dacă încă se mai agăța de acest incident. Mi-a răspuns încet: 
„Reușesc să cred că am dreptate cu privire la faptul că nu te 
poți baza cu adevărat pe cineva - și că nimeni nu-ți este 
alături, atunci când ai nevoie”. 

Următorul pas era ca Allie să se gândească la toate mo- 
mentele în care co-crease scenarii asemănătoare. La urma ur- 
mei, se alinase puțin, descoperindu-și adevărul propriei po- 
veşti. Ea a descoperit că în mai mult de cinci alte relații putea 
să demonstreze că nu era importantă și că oamenii o aban- 
donau, atunci când avea nevoie. Era o poveste cunoscută, pe 
care o știa chiar foarte bine. Allie jucase această poveste de 
nenumărate ori în viață - nu numai în relaţiile importante, ci 
și în lucruri mici, cum ar fi să-și permită să ignore o promo- 
vare și să-i lase pe alții să treacă în faţă, la coada de la maga- 
zin. De fiecare dată când era ignorată, nu numai că avea sa- 
tisfacția de a avea dreptate, dar totodată reușea din nou să o 
învinuiască pe mama ei pentru că nu a luat-o de la școală în 
acea zi. După douăzeci de ani, după ce și-a pierdut slujba și 
a mai avut încă o relație eșuată, Allie era pregătită să-și inte- 
greze acest incident. 

Am rugat-o să închidă ochii, să privească în interior și 
să se întrebe de ce avea nevoie pentru a se vindeca de efec- 
tele acestui incident. A spus că dorea ca mama ei să-i scrie o 
scrisoare în care să-și ceară scuze și să recunoască durerea pe 
care acțiunile ei au provocat-o. Allie știa că, poate, mama ei 
nu și-ar dori să facă acest lucru, dar tot a simțit nevoia să în- 
trebe. I-am spus că, dacă mama ei se opunea acestei idei, ar 

fi putut la fel de ușor să scrie ea însăși o scrisoare din pers- 

pectiva mamei. Allie a sunat-o și chiar dacă mama ei de abia 

și-a putut aminti întâmplarea, a fost mai mult decât dispusă 

să scrie scrisoarea, știind că va ajuta la vindecarea fiicei sale. 
lată ce a scris: 


Draga mea Allie, 
Aceasta este o scrisoare în care îmi cer scuze pen- 
tru întâmplarea despre care mi-ai povestit când am 
vorbit ultima oară. Cât de rânită ai fost când erai mică 
Și am promis să te iau de h școală, dar nu am venit! Imi 
pare atât de râu că a trebuit să ai această experienţă. 
Mi-aș dori să pot schimba trecutul, dar nu o pot face. 
Nu-mi pot imagina sentimentul de frică și de aban- 
donare pe care l-ai avut și cât de speriată ai fost. Când 
mi-ai împărtășit acest lucru, am putut auzi în vocea ta 
toată durerea și suferința pe care le-ai trăit. 
imi doresc să-ți spun că îmi pare foarte râu pen- 
tru acea experiență. Esti foarte importantă pentru mi- 
ne. Nu mi-am dorit niciodată să te rânesc. Mă bucur că 
mi-ai împărtășit această întâmplare, astfel încât să poa- 
tă fi vindecată. Sper ca această scrisoare să vindece o 
parte din durere și să te ajute să devii mai apropiată de 
oameni. Dacă mai pot face ceva pentru a te ajuta în 
acest proces, te rog să-mi spui. Te iubesc și îmi asum 
întreaga responsabilitate. Te rog să mă ierți. 
Te iubesc, 
Mami. 


Allie a citit aceste cuvinte și a plâns, într-o combinaţie 
de tristețe și bucurie: tristețea unei fetițe abandonate și sin- 
gure și bucuria unei femei mature care se vindecă de dure- 
rea suferită. 

După câteva zile, Allie era pregătită să facă următorul 
pas, cel de a extrage înțelepciunea pe care această traumă o 

avea de oferit. Din nou, am rugat-o să închidă ochii și să se 
gândească la ce a învăţat din această întâmplare. Mi-a spus 
că, din cauza acestui incident, a decis că nu mai vrea ca oa- 
menii să se simtă lipsiți de importanţă sau excluși. Așadar, a 
ajuns să fie o prietenă și un membru al familiei de încredere 
și pe care te poți baza. Uitându-se la mine, nu cu privirea 
unui copil rănit, ci cu siguranța unei femei mature, a zis: „„Da- 
că îți spun că voi fi acolo, voi fi, indiferent de ce se întâmplă. 
A fi alături de ceilalți este o prioritate în viața mea. Sunt aten- 
tă la nevoile celorlalți și încerc să le arăt întotdeauna cât sunt 
de importanţi pentru mine“. Am întrebat-o pe Allie apoi cum 
i-au folosit aceste lucruri în viață. Era ușor de observat felul 
în care căldura și grija ei au ajutat atât de mulți oameni și cum 
au împins-o să-și dorească să ajute, să înveţe și să aibă grijă 
de copii. Angajamentul faţă de alte persoane este unul dintre 
lucrurile pe care le admiră cel mai mult la ea. Remarcând 
aceste daruri, Allie putea aprecia înţelepciunea și valorile pe 
care le câștigase din trauma care a urmărit-o atât de mult 
timp. l-am explicat că sentimentul de a fi lipsită de importan- 
tă şi abandonată va mai apărea, pentru că făcuse parte din 
viața ei de atâta timp. Întrebarea era nu cum poate scăpa de 
aceste sentimente, ci cum poate fi bună și plină de compa- 
siune față de ea însăși, chiar și atunci când le simțea. Am asi- 
gurat-o că se poate iubi și accepta pe sine chiar și atunci când 
se simțea lipsită de importanţă și că va putea folosi durerea 
ca parte a reţetei ei. Amândouă am fost de acord că aceste ca- 
lități născute din suferința sa îi sunt esenţiale în viață. 


PROCESUL DE INTEGRARE - PAS CU PAS 


Există un anumit proces pe care l-am folosit cu Allie 
pentru a o ajuta să se transforme dintr-o fetiță victimizată 
într-o femeie cu un caracter puternic, conștientă de propriile 
daruri. Acest proces funcționează, indiferent care ar putea fi 
detaliile specifice ale poveștii cuiva. 

1. Descoperiţi problema sau rana emoțională care vă 
provoacă durere în prezent. Acest lucru se poate întâmpla în 
mai multe moduri, cum ar fi o relație dificilă, o problemă cu 
propriul corp sau financiară. Sau poate fi vorba de o experiență 
din trecut, care vă face să vă simțiți în continuare răniți, speriați 
sau victimizați. Odată ce ați identificat cocoloșul din aluat, 
începeți cu întrebarea: „Cum mă face acest lucru să mă simt?” 

2. Închideţi ochii și întrebaţi-vă: „Când m-am mai simțit la 
fel? De ce întâmplarea din trecut îmi dă această senzaţie?” Per- 
miteți unei scene din trecut să vă apară în conștiență Și ve- 
deți întâmplarea ce vă vine în minte, cât mai detaliat posibil. 

3. Puneţi-vă întrebarea: „Ce am decis ca acest eveni- 
ment să spună despre mine?” Semnificația pe care o atribuim 
întâmplărilor din viața noastră este sursa durerii emoționale, 
și nu întâmplarea în sine. Fiecare dintre noi interpretează 
evenimentele și circumstanţele diferit. Sensul atribuit expe- 
riențelor din viață va determina dacă vom folosi întâmplarea 
în scopul de a ne potenţa și a merge mai departe, sau pentru 
a ne lipsi de putere și a rămâne blocați. 

Vanessa și Emma sunt surori și erau micuțe atunci 
când tatăl lor le-a părăsit. Vanessa, sora cea mică, se bucura 
de toată atenția mamei și era mulțumită de pacea și liniștea 
din casă, lipsită de certurile părinților ei. Emma avea o per- 
spectivă complet diferită asupra situației. A făcut ca plecarea 
tatălui ei să însemne că nu merita să fie iubită și se simțea 
rușinată că nu avea o familie adevărată. Acest incident nu a 
apărut ca un cocoloș în aluatul Vanessei, însă a reprezentat 
unul uriaș în cel al Emmei. Când dezveliți decizia luată pen- 
tru voi înșivă, puteți descoperi că este o temă recurentă din 
povestea vieții voastre. 

3. Enumeraţi comportamentele și tiparele recurente ca- 
re au rezultat din această decizie. De exemplu, dacă aţi decis 
că nu meritați iubire sau că nu sunteți destul de buni, priviți 
la alte experienţe care v-au validat decizia. 

4. Descoperiţi pe cine învinuiți pentru decizia limitată pe 

care ați luat-o în legătură cu voi înșivă — și cine considerați că 
a greșit faţă de voi, cu privire la tot ce vi s-a întâmplat ca rezul- 
tat al acestei decizii. Chiar doriți să căutaţi toate modalită- 
tile, momentele și toate situaţiile în care puteți demonstra că 
aveți dreptate - și cealaltă persoană greșește. Pe cine vă răz- 
bunaţi, de fiecare dată când această temă se repetă și intrați 
în tipare de autodistrugere? 

5. Inchideţi ochii și întrebaţi-vă: „Ce trebuie să se întâmple 
pentru a mă vindeca după acest incident?” Există vreun ritual 
pe care îl puteți face care să vă ajute să prelucrați durerea din 
jurul acestei întâmplări? Trebuie să spuneți ceva ce ați dori 
să auziți de la altă persoană, pentru a vă putea simţi întregi? 
Scrisul este o metodă extraordinară de prelucrare a coco- 
loașelor - fie că scrieți liber pentru a vă exprima sentimen- 
tele, fie că scrieți efectiv o scrisoare, persoanei implicate. 

6. Descoperiti darurile pe care această întâmplare vi le- 
a oferit. Acesta este pasul final - și cel mai important - din 
acest proces. Faceţi o listă cu tot ce ați câștigat, tot ce ați în- 
văţat și tot ce știți în prezent datorită faptului că ați avut 
această experienţă. De exemplu, dacă ați fost dominați de că- 
tre părinții voştri, întreaga viaţă, și vi s-a spus că sunteți 
proști, poate că ați luat decizia de a învăța din greu, de a ex- 
cela la școală și de a face ceva important în viaţă. Dar după ce 
ați făcut toate aceste lucruri - în loc să vă bucurați de realizări 
- încă mai sunteți blocați prin faptul că vă detestați părinții. 
Pentru a descoperi darul acestei experienţe, trebuie să căutați 
fiecare idee și lecţie pozitivă pe care v-a adus-o acest incident. 
Puteţi întreba: „Ce înțelepciune pot aduce în lume - pe care 
n-aş fi avut-o, dacă toate acestea nu s-ar fi întâmplat?” Faptul 
că vi s-a spus de mici că sunteți proști, vă face să aveți multă 
compasiune pentru propriii copii. Vă poate împinge să stu- 
diați mai mult, să vă educați mai bine și să citiți foarte mult. 

Darurile pot apărea în multe feluri, iar pentru fiecare 
dintre noi, acestea vor fi diferite. Recunoașterea lor e un pas 
important în procesul de vindecare, deoarece până nu vom 

descoperi binecuvântările din fiecare întâmplare negativă 
din viaţă, acele experienţe vor continua să aibă control asu- 
pra noastră. Depășirea poveștilor proprii ne cere să extragem 
darurile, lecţiile și înțelepciunea din fiecare experiență care 
ne-a influenţat în mod dramatic. Odată ce acceptăm acele 
evenimente, vom reuși să ne îmbinăm toate aspectele într-un 
vas uriaș și să ne integrăm aceste ingrediente în conștiință. 

Acceptând atât durerea, cât și darurile oferite de aceste 
întâmplări, vedem felul în care viețile ne-au fost proiectate și 
modelate pentru scopul nostru unic. 

Numai atunci, contribuția ascunsă în interiorul drame- 
lor personale poate fi dezvăluită. 

Iată încă o poveste care arată felul în care funcționează 
acest proces. Pe măsură ce o citiți, încercaţi să deslușiți fieca- 
re pas individual al procesului. 

Natalie a venit să mă vadă în urma despărțirii de Jeff, 
un bărbat divorţat, foarte sensibil și iubitor, după ce au avut 
o relaţie de șase ani. Chiar dacă Jeff avea toate calitățile pe 
care și le dorea la un bărbat, Natalie a petrecut o bună parte 
din timp fiind furioasă și retrasă. Din motive pe care nu le 
cunoștea, indiferent de câte ori Jeff o reasigura că o iubește, 
se simţea întotdeauna mai puțin importantă pentru el decât 
fiul lui, Jesse. Ea mi-a spus că a petrecut mult timp fiind în 
competiție cu Jesse pentru a câștiga atenţia lui Jeff, iar de câte 
ori pierdea - ceea ce se întâmpla adesea - se comporta ca un 
copil rănit. De mult ori, Natalie alegea să se închidă în cam- 
era ei atunci când Jesse venea în vizită. Chiar și când acesta 
nu mai era cu ei, Natalie îi ascundea fotografiile, deoarece 
pentru ea era prea dureros să recunoască că Jeff își mai îm- 
părțea iubirea cu cineva. 

Ştiind că problema ei cu Jeff şi Jesse izvora dintr-o rană 
emoțională nevindecată din trecut, am rugat-o pe Natalie să 
închidă ochii și să privească înapoi la perioada în care a sim- 
țit că nu merită să primească iubirea pe care și-o dorea. 

Ea mi-a relatat că, atunci când avea unsprezece sau 

doisprezece ani, mama ei a avut o cădere nervoasă și a fost 
dusă la spital. Cât timp mama ei a lipsit, tatăl a copleșit-o cu 
daruri: haine, parfumuri și - cel mai important - atenția lui 
totală. Chiar dacă Natalie a fost cuprinsă de dor pentru ma- 
ma ei, s-a simţit întâia oară în viață cu adevărat îngrijită și 
specială pentru tatăl său. Când mama s-a întors acasă, cu do- 
uă luni mai târziu, Natalie nu a avut parte de reîntâlnirea 
fericită la care se aștepta. În schimb, mama sa a început să o 
întrebe de ce avea atâtea haine și parfumuri noi. Era, evi- 
dent, furioasă că tatăl ei îi oferise atâta atenţie în timp ce a 
lipsit. Brusc, Natalie a devenit conștientă că părinţii se certau 
din cauza sa și, în același timp, a simțit cum tatăl se îndepăr- 
tează, punând capăt legăturii apropiate pe care au creat-o. 
Natalie încă mai resimțea în viața sa prezenţa acestei dureri. 
Am întrebat-o ce semnifica pentru ea detașarea tatălui său. 
Mi-a răspuns că însemna că nu merita să fie iubită și că nu 
era suficient de importantă pentru a primi atenţia dorită. 

Am rugat-o apoi să facă o listă cu toate felurile în care 
această decizie i-a afectat viața în mod negativ. lată lista ei: 

- După ce am simțit îndepărtarea tatălui meu, am înce- 
put să mă îmbrac seducător, încercând cu disperare să atrag 
atenția. 

- Deveneam furioasă dacă bărbatul cu care aveam o 
relație dădea atenţie altei femei, indiferent dacă era vorba de 
mama, de sora lui, de chelneriţă sau de o prietenă veche. 

- Încă de când eram mică, am simțit întotdeauna do- 
rința de a-i controla pe bărbații din viața mea. Le făceam pro- 
gram și doream să știu unde se duc și cu cine se vor întâlni. 

- M-am umilit de multe ori, acţionând cu gelozie și fu- 
rie atunci când nu primeam atenţia dorită. 

- Eram atât de nesigură pe mine, încât am încheiat rela- 
ţii cu bărbaţi minunaţi, întrucât nu simțeam că sunt dispuși să 
mă transforme în cea mai importantă persoană din viața lor. 

Natalie a văzut cu ușurință cum doar acest incident și 
concluziile i-au afectat fiecare relație pe care a avut-o cu un 

bărbat. Apoi am rugat-o să închidă ochii și să vadă pe cine 
dădea vina pentru aceste comportamente. Într-o secundă, a 
spus: „Mama mea“. Natalie a fost surprinsă de acest răs- 
puns, deoarece simțise întotdeauna că-și învinuise tatăl pen- 
tru detașarea lui. Însă în acea clipă, a putut vedea că dădea 
vina pe mama ei, crezând că ea l-a forțat pe tatăl său să 
aleagă între ele. A mai înțeles că ori de câte ori era geloasă și 
sabota o relaţie, ea arăta cu degetul la mama ei și zicea: „Vezi 
ce mi-ai făcut? E numai vina ta”. 

Vărsând lacrimi de tristeţe, Natalie mi-a spus că mama 
ei a intrat în comă, cu câteva zile înainte de a muri. Într-o 
seară, chiar înainte ca să moară, s-a trezit și s-a uitat în jur. 
Natalie a alergat la ea, a luat-o de mână și i-a destăinuit: „Te 
iubesc, mami”. Atunci, mama ei a rostit ultimele vorbe pe 
care Natalie avea să le audă de la ea: „Chiar mă iubești?” 
Natalie a plâns în timp ce mi-a povestit că acele cuvinte au 
urmărit-o timp de douăzeci și cinci de ani. Am întrebat-o ce 
semnificau aceste vorbe pentru ea. Ea mi-a zis că a decis ca 
spusele mamei ei să aibă următoarea conotaţie: „Cui îi pasă?” 
Însă de această dată, reamintindu-și cuvintele ei, ea s-a decis 
pentru un alt înțeles al lor: „Cum de poți să mă mai iubeşti?” 

Am rugat-o pe Natalie să privească în interiorul ei și să 
vadă de ce are nevoie pentru a vindeca această experienţă și 
a integra acest cocoloș din aluatul ei, care i-a provocat atâta 
durere. Am încurajat-o să-și acorde cât timp are nevoie ca să 
scrie despre această întâmplare, pentru a invita și alte amin- 
tiri și sentimente să iasă la suprafaţă ca să fie vindecate. Du- 
pă câteva zile, când ne-am întâlnit, Natalie mi-a relatat că, 
într-o zi, în timp ce scria în jurnal, a conștientizat faptul că 
mama ei nu fusese o persoană răzbunătoare sau rea, ci o fe- 
meie rănită și foarte nesigură pe ea. Tatăl ei era un afemeiat 
care a înșelat-o de multe ori. Timp de douăzeci și cinci de ani, 
Natalie a făcut terapie, încercând să-și rezolve problemele cu 
tatăl ei, gândind că de iubirea lui avea atâta nevoie. Conti- 
nuase să repete aceeași situație din trecut, încercând în mod 

Jeff și a altor bărbați. 

Prin integrarea acestei experienţe, ea a înţeles că în tot 
acest timp avusese nevoie de iubirea mamei. Dintr-o dată, 
Natalie a privit gelozia acesteia într-o lumină nouă. Mama ei 
își dorea, pur și simplu, iubire și atenţie, exact ca și ea. Aceas- 
tă conștientizare a adus mai multe lacrimi, însă de această 
dată nu mai erau cele ale unei fetițe trădate de mama ei, ci 
lacrimi de adevărată compasiune și de înțelegere. Când am 
întrebat-o dacă se gândise la un ritual de vindecare, mi-a răs- 
puns că se petrecuse unul spontan, într-o zi în care se uita la 
fotografii vechi. Ritualul ei de vindecare era de a se uita la o 
poză cu mama ei în fiecare seară înainte de a merge la culcare 
și de a-și imagina că-și ține mama în brațe. Apoi, rostea cu- 
vintele pe care mama sa și-a dorit întotdeauna să le audă: 
„Da, te iubesc, mami. Ești importantă și meriți să fii iubită”. 
Luându-și angajamentul de a-și iubi și ierta mama, Natalie a 
putut accesa partea din ea însăși care îi putea fi mamă. 

Ultima parte a procesului se axa pe faptul ca Natalie să 
descopere darurile generate de ultimele cuvinte ale mamei și 
să primească înțelepciunea ascunsă după convingerea um- 
brei că nu merită să fie iubită. Darul cel mai important era că 
durerea din copilărie a constituit forța principală în decizia 
de a deveni un terapeut de familie și că problemele nerezol- 
vate cu părinții i-au oferit înțelegerea și compasiunea de care 
avea nevoie pentru a lucra cu oamenii. Problemele pe care 
le-a avut cu fiul lui Jeff i-au permis să devină un ghid pentru 
alte familii cu probleme, ajutându-le să creeze relații sănă- 
toase și eficiente. Astfel, cunoscând prea bine durerea de a 
nu avea parte de iubirea necondiționată a mamei, Natalie a 
devenit o expertă în a-i învăţa pe ceilalți cum să se îngri- 
jească singuri și să-și satisfacă propriile nevoi. 

wirk 


La început, procesul de integrare poate părea copleși- 

tor, deoarece majoritatea dintre noi avem multă durere ne- 
examinată din trecut. Însă am învățat prin urmărirea a mii 
de oameni care au urmat acest proces că, dacă suntem dis- 
puși să trecem la început prin experienţele cele mai trauma- 
tizante, celelalte probleme vor dispărea de la sine. Adeseori, 
vom descoperi că perioadele cele mai dureroase sunt legate 
de un singur eveniment major care ne-a făcut să luăm o deci- 
zie esențială în ceea ce ne privește, o hotărâre care ne-a for- 
mat povestea vieții noastre. În acel moment, noi am dat naș- 
tere credințelor de miez ale umbrei, care s-au repetat pe par- 
cursul întregii povești. 

Având în vedere că fiecare dintre noi are o contribuție 
unică, doar singuri ne putem descoperi comoara din inte- 
rior. Darul poate fi văzut doar atunci când suntem pregătiți 
- atunci când am îmbrățișat toate componentele din poveste 
personală; atunci când renunțăm la dreptul de a considera 
că alții greșesc și de a-i învinui pe ceilalți pentru starea în ca- 
re se află viețile noastre. 

Vindecarea rănilor din trecut este un proces sacru, un 
eveniment sfânt, momentul în care decidem să ieșim din 
dramă - micimea sinelor individuale - și ne vedem sacrali- 
tatea existenţei. Primind înțelepciunea rănilor emoționale, 
ne eliberăm de trecut și reușim să înțelegem ceva cu adevăra 
minunat - menirea noastră Divină din această viață. 


PAȘI ACTIVI PENTRU VINDECARE 


Exercițiul următor este foarte important pentru vinde- 
carea trecutului și descoperirea darurilor ascunse după în- 
tâmplările dureroase din viața noastră. Este important să fiți 
deosebit de atenți la acest proces. 

Rezervaţi-vă cel puțin jumătate de oră, fără să fiți între- 
rupți, și creaţi o atmosferă care să vă sprijine această lucrare 
interioară profundă. Să aveți alături jurnalul și ceva de scris. 
Țineţi minte, toate răspunsurile de care aveţi nevoie se află 

în interiorul vostru; trebuie doar să deveniți suficient de li- 
niștiți pentru a le auzi. 

Când sunteți pregătiți, respiraţi de cinci ori, rar și a- 
dânc, folosind respiraţia pentru a vă relaxa corpul și a vă li- 
niști mintea. Citiţi fiecare întrebare pe rând. Apoi închideți 
ochii și permiteți unui răspuns să apară din adâncul vostru. 
De îndată ce ați primit răspunsul la întrebare, deschideţi ochii 
și scrieți-l în jurnal, iar apoi treceţi la următoarea întrebare. 

1. Ce incident din prezentul sau trecutul meu îmi mai 
provoacă durere, mânie sau regrete? 

2. Cum mă face să mă simt această situație? 

3. Când am mai avut sentimente asemănătoare? De ce 
întâmplare din trecut îmi amintește? 

4. Ce am decis să însemne acest eveniment pentru 
mine? Ce am hotărât că este adevărat în legătură cu mine? 

5. Cum m-a afectat, în mod negativ, această decizie? 

6. Pe cine învinuiesc pentru decizia făcută și tot ce mi 
s-a întâmplat ca rezultat al acesteia? 

7. Ce trebuie să mi se întâmple pentru a vindeca acest 
incident? Este ceva ce trebuie să spun sau să fac pentru a mă 
simţi întreg /întreagă? 

8. Ce am câștigat, ce am învățat și ce știu în prezent da- 
torită faptului că am avut această experienţă? Ce înțelepciune 
pot oferi azi lumii ca rezultat a ceea ce am experimentat? 


Contemplare 


„Flare intamplare dureroasd dn vază 
mila Aus mari daruri, pe care 
k% descopdr cu usurinjd" 

Capltolul 7 


A CĂDEA LA PACE CU POVESTEA TA 


Pentru a ne elibera de limitele poveștilor personale, tre- 
buie să fim dispuși să renunțăm la confortul coconului de 
protecție autocreat. Am auzit cândva o poveste despre o fată 
tânără care a întrebat-o pe o femeie în vârstă și înţeleaptă: 
„Cum poate deveni cineva un fluture?” Cu o sclipire în ochi 
și un zâmbet larg, femeia în vârstă i-a răspuns: „Trebuie să-ți 
dorești atât de tare să zbori, încât să fii dispusă să renunți la 
a mai fi o omidă”. Ieșirea din coconul poveștii poate fi uneori 
un proces lent și dureros, însă în clipa în care ne detașăm, ne 
eliberăm sufletele și ne delectăm în bucuria libertății emoțio- 
nale și spirituale. Pentru a ieși din poveștile proprii, trebuie, 
pentru început, să învăţăm să le iubim, să le respectăm și să 
le prețuim pentru tot ce ne-au oferit. Trebuie să recunoaștem 
experiențele pe care ni le-au adus și înțelepciunea dăruită. 
Numai atunci vom reuși să ne împăcăm cu dramele persona- 
le și să le trecem granițele pentru a ne îndeplini dorinţele cele 
mai profunde. 

Sunt întotdeauna uimită de resentimentele pe care le 
avem unii împotriva altora. De ce continuăm să ne învinuim 
pentru întâmplări ce au avut loc în urmă cu zece, douăzeci 
sau treizeci de ani? De ce simțim că nu merităm deloc ierta- 
rea totală sau absolvirea pentru trimele comise în trecut? Ani 
de zile mi-am pus această întrebare. Am urmărit cum oame- 
nii se autosabotează în continuare, privându-se de tot ceea ce 
este cu adevărat important pentru ei și de ceea ce le-ar hrăni 
sufletul. Este posibil ca, la un anumit nivel, să încercăm în 

permanenţă să ne sinucidem - sau, dacă nu întru totul, cel 
puțin să ucidem partea întunecată din noi aspectele sau 
întâmplările de care ne este cea mai mare rușine? 

Puterea de distrugere a blamării și a dispreţului de sine 
poate fi observată în toată societatea contemporană. Starea de 
dependenţă, violenţa, abuzul și subestimarea ne impregnea- 
ză viețile. 


A TE IERTA PE TINE ÎNSUȚI 


Am petrecut ani întregi perfecționând procesul de au- 
tovindecare, lucrând întâi asupra mea, iar apoi fiind un ghid 
pentru ceilalți. Am ajuns să înţeleg că esența vindecării este 
iertarea de sine. Nu există nimic - chiar nimic - mai impor- 
tant în acțiunea de vindecare. 

Până când nu ne împăcăm și nu ne iertăm pe noi înșine 
pentru toate aspectele din viaţă și din experienţele trăite, 
vom continua să ne folosim trecutul ca să ne pedepsim și să 
ne sabotăm cele mai profunde visuri. Iertarea de sine se pe- 
trece atunci când ne permitem să fim vulnerabili și să simțim 
compasiune pentru luptele interioare. Atunci când putem să 
ne iertăm pe noi înșine, ajungem să înțelegem de ce suntem 
așa cum suntem, de ce credem ceea ce credem și de ce sim- 
tim ceea ce simțim. 

Prietenul meu, Sarano Kelly, autorul cărţii Jocu/, spu- 
ne: „Atunci când vei înțelege, lucrurile vor începe să se 
schimbe”. Atâta timp cât continuăm să ne pară rău pentru 
poveștile noastre - și până când nu facem tot ce ne stă în pu- 
tere ca să înțelegem de ce sunt cum sunt - vom fi în perma- 
nenţă atrași înapoi în limitările dramelor personale. 

Vom reuși să extragem toată înțelepciunea conținută 
în ansamblul întâmplărilor doar când ne acceptăm povestea 
și ne iertăm pe noi înșine, Numai atunci vom fi liberi să tră- 
im în afara limitărilor stabilite de convingerile umbrei și de 
poveștile noastre. 

Până când nu vom ajunge într-un spațiu al iertării de 
sine, nu ne vom putea manifesta Sinele mai înalt și trăi viața 
viselor noastre. Cum putem considera că merităm iubire, 
succes, abundență și sănătate perfectă atunci când poveştile 
ne reamintesc în permanenţă că avem defecte și că suntem 
lipsiți de importanță? Cum ne putem trezi în fiecare dimi- 
neață cerând ce este mai bun de la univers, atunci când ne 
pedepsim singuri pentru egoismul nostru și continuăm să 
ne simțim rău deoarece am eșuat în relațiile pe care le-am 
avut? Cum putem primi deschis grația Divină, știind că în 
trecut ne-am bătut fratele sau ne-am agresat sexual sora? 
Cum ne putem respecta pe noi înșine, știind că ne ignorăm 
în continuare chemările propriei voci interioare? Chestiunile 
nerezolvate sunt sursa vinei noastre. Layne și Paul Cutright 
spun în cartea lor, Direct din inimă: „Mintea vinovată se 
așteaptă să fie pedepsită. Vina vă va face să atrageți oamenii 
și/sau situațiile care să valideze gândurile culpabile nere- 
zolvate despre voi înșivă”. Vina noastră provine din faptul 
că nu ne ascultăm pe noi înșine, că facem alegeri care se îm- 
potrivesc credințelor noastre de miez, că-i dezamăgim pe cei 
dragi și că alegem comportamente pe care le considerăm a fi 
egoiste. Sursa vinei noastre este gândirea că am făcut ceva 
greșit sau rău. Ne temem și ne așteptăm că vom atrage pe- 
deapsa pe care credem că o merităm cu adevărat. 

Până când nu ne rezolvăm problemele din trecut, ne 
vom pedepsi pe noi înșine la nivel inconștient prin refuzarea 
iubirii, succesului și a abundenței pe care ni le dorim. 


A AJUNGE LA O STARE DE ÎMPĂCARE CU 
JUDECĂTORUL LĂUNTRIC 


Până când nu ne împăcăm cu judecătorul lăuntric, nu 


ne vom permite niciodată să simțim și să primim iertarea 
Divină. Judecătorul nostru interior știe care este diferența 

dintre corect și greșit. Imaginaţi-vă că exact sub suprafața 
conștiinței noastre se află o balanţă a dreptăţii care ne cu- 
noaște binele cel mai înalt. 

Îmi place să cred că această cunoaștere interioară este 
un set de balanţe karmice. Acestea știu când ne-am nedrep- 
tățit pe noi înșine ori pe alții, sau când suntem dezechilibrați. 

Balanţele karmice reprezintă cunoașterea interioară, 
simțul interior al integrității - partea din noi care știe ce este 
corect și ce este greșit. Acest judecător lăuntric ține balanțele 
interioare ale dreptăţii, ajutându-ne să ne respectăm integri- 
tatea spiritului omenesc. 

Cu toții am avut experiența de a depăși liniile cunoaș- 
terii interioare. Cu toții am auzit la un moment dat vocea in- 
tuiției și am decis să o ignorăm sau să o reducem la tăcere, 
astfel încât să putem rămâne în poveste noastră și să ne ocu- 
păm de planurile personale. 

Însă, ori de câte ori ne ignorăm intuiţia, de fiecare dată 
când nu ne ascultăm vocea interioară, de fiecare dată când ne 
urmăm capul, dar nu și inima, comitem, în realitate, o trădare 
a Sinelui nostru cel mai profund. 

Aceste trădări sunt ceea ce ne dezechilibrează balanțele 
karmice și ne țin captivi în propriile drame. Până când nu în- 
vățăm să respectăm sfințenia cunoașterii interioare și a intu- 
iției, vom crea durere și dramă pentru a fi călăuziți înapoi 
înspre direcția Sinelui superior. 

Imaginați-vă că în interiorul pachetului numit „tu” a 
fost pus un sistem de funcționare care să vă facă să rămâneți 
la expresia cea mai înaltă a sinelui vostru. Acest sistem de 
funcționare este ghidul vostru care vă anunţă când sunteţi pe 
calea aleasă, sau când vă îndepărtați de ea. Unica lui menire 
constă în a vă ajuta să vă manifestați Sinele vostru măreț. El 
este ghidul vostru personal; nu are altceva de făcut decât să 
vă îndeplinească misiunea personală și să vă sprijine în a vă 
materializa darurile. 

Cum se face că ne deconectăm de acest sistem de că- 

lăuzire? Cum ajungem să ne separăm de fluxul universal de 
inteligență care curge atât de natural prin noi? La un mo- 
ment dat în viaţă, tuturor ni s-a spus că sentimentele noastre 
nu sunt importante. Chiar am fost avertizați că dacă vom 
continua să ne ascultăm impulsurile și chemările, vom fi ex- 
cluși din familiile noastre, pedepsiți sau separați de cei dragi. 

Aceste mesaje amestecate ne creează confuzii și 
ajungem ca, în mod treptat, să ne îndoim de noi înșine și de 
propria cunoaștere interioară. În loc să avem încredere în 
adevărul personal, ne deconectăm inconștient de la sistemul 
intern de funcționare. Încet, pierdem legătura cu propriul 
simţ interior care ne ghidează să apreciem ceea ce este corect 
și greșit. Fără a mai fi conectaţi la lumina interioară care ne 
călăuzește, decidem să ne urmăm părinții sau pe alți oameni 
care par să se descurce bine în viaţă. 

Într-un final, ne renegăm cu totul vocea interioară, ast- 
fel încât să simțim că ne integrăm și ne adaptăm. 


AGRESAREA SINELUI 


Mulţi dintre noi se alarmează și intră în acțiune când 
observă violenţa din lume. Atunci când cineva este jefuit, 
violat sau abuzat, avem imediat un sentiment de nedreptate. 
Este mult mai dificil să vedem atacurile pe care noi înșine le 
îndreptăm împotriva noastră, deoarece suntem adeseori vio- 
lenți cu noi înșine, în moduri aparent neînsemnate. 

Ne agresăm pe noi înșine, atunci când nu ne ascultăm, 
nu avem încredere în instincte și nu cerem ceea ce vrem. Ne 
agresăm pe noi înșine, atunci când ne ignorăm visurile, când 
nu ne facem timp pentru a ne îngriji sau când nu facem ca 
viața interioară să fie o prioritate. Ne agresăm, ori de câte ori 
nu ne apreciem și nu ne recunoaștem propriile eforturi și de 
fiecare dată când ne negăm darurile speciale. Ne agresăm pe 
noi înșine, atunci când alegem să ne concentrăm mai mult pe 
defecte decât pe frumusețea pe care o avem. Ne agresăm, 


107 


Debbie Ford 


atunci când nu ne oferim alimentația după care flămânzim, 
atunci când facem alegeri greșite și atunci când refuzăm să 
ne iertăm pentru ceea ce am făcut. Ne agresăm pe noi înșine, 
în momentul în care nu ne oferim compasiune pentru greșe- 
lile făcute, când petrecem mai mult timp ascultând negativi- 
tatea Cutiei Umbrei, decât iubirea inimilor noastre. Ne agre- 
săm pe noi înșine, atunci când ne uităm la ceea ce este rău la 
persoana noastră și nu la ce este bun. Ne agresăm pe noi în- 
șine, atunci când nu facem ceea ce ne aduce bucurie. Ne 
agresăm pe noi înșine, prin faptul că ne considerăm mai mici 
decât suntem. Majoritatea atacurilor îndreptate împotriva 
noastră trec complet neobservate de conștiența noastră. Însă 
psihicul nostru este foarte conștient în momentul în care ne 
îndepărtăm de propriul sistem interior de călăuzire. 

Am ținut cândva un seminar în care i-am rugat pe oa- 
meni să enumere toate modalitățile prin care se trădează pe 
ei înșiși în fiecare domeniu din viața lor. 

Iată câteva dintre aspectele pe care le-au împărtășit: 


Ne agresăm corpul, atunci când: 

Mâncăm în exces. 

Mâncăm lucruri despre care știm că nu ne fac 
bine. 

Nu ne respectăm regimul de viaţă. 

Spunem că vom face exerciții fizice, dar nu ne 
ținem de cuvânt. 

Nu ne facem destul timp pentru odihnă și 
recreere. 

Ne autoabuzăm prin țigări, alcool sau droguri. 

Ne criticăm, atunci când ne privim în oglindă. 

Suntem mai atenți la defectele pe care le avem, 
decât la frumusețea noastră. 

Acceptăm să fim atât -de ocupați, încât să nu 
putem simţi semnalele trimise de corpul nostru. 

Ascultăm dialogurile interne de dispreț de sine. 

Ne agresăm pe noi înșine în relații, atunci când: 

Nu petrecem timp cu cei dragi. 

Rămânem în relații cu oameni care ne abuzează fizic 
sau emoțional. 

Facem cu prietenii - sau pentru ei - lucruri pe care nu 
dorim să le facem. 

Facem sex, atunci când nu-l dorim. 

Îi bârfim pe ceilalți. 

Nu ne arătăm sentimentele. 

Nu ne oferim intimitate, atunci când ne-o dorim. 

Nu respectăm înțelegerile și angajamentele cu ceilalți. 

Pretindem că ne plac unii oameni, atunci când nu este 
adevărat. 

Ne depășim limitele personale, sau ne compromitem 
integritatea. 

Facem ca nevoile altora să fie mai importante decât ale 
noastre. 


Ne agresăm siguranța financiară, atunci când: 

Cheltuim mai mult decât câștigăm. 

Ajungem să avem datorii pe cartea de credit. (Sau în 
altă parte) 

Minţim în legătură cu venitul nostru. 

Nu economisim bani. 

Nu ne dăm seama cât cheltuim. 

Furăm. 

Ne ignorăm datoriile. 

Nu ne plătim facturile la timp. 


Majoritatea dintre noi încercăm să ne transformăm 
chiar în timpul în care ne agresăm pe noi înșine. Credem că, 
dacă mai participăm la încă un seminar, mai citim încă o carte 
sau doar dacă gândim pozitiv, nu trebuie să ne ocupăm de 
toate felurile în care ne atacăm pe noi înșine. Putem citi mii 
de cărți de autovindecare, putem medita în fiecare zi și pu- 
tem sta la picioarele unui guru, însă dacă folosim înţelepciu- 

nea dobândită doar pentru a ne discredita și a ne desconside- 
ra valoarea, ne-am agresat pe noi înșine. 

De fiecare dată când ne uităm în oglindă și vedem doar 
o parte din cine suntem - ori de câte ori petrecem mai mult 
timp ascultându-ne Cutia Umbrei, dialogurile interne incon- 
știente, mai degrabă decât să ne recunoaștem măreția - am 
comis o încălcare a sinelui. Când ne vom opri? Când vom ve- 
dea că am devenit agresorii și că suntem singurii care putem 
curma violenţa interioară? 


AGRESĂRI SUBTILE 


Așa cum face cam în fiecare dimineață, Wendy se tre- 
zește cu hotărârea de a mănca sănătos. Ea și-a luat în mod 
special angajamentul interior de a nu se apropia de pâine și 
zahăr - două alimente care știa că nu-i fac bine. A reușit să-și 
respecte hotărârea luată pe tot parcursul dimineții și chiar la 
prânz. Însă, după-amiază, când colegii ei de serviciu au cum- 
părat produse de patiserie pentru a sărbători ziua de naștere 
a cuiva, Wendy, gândindu-se că nu ar fi politicos să refuze, a 
servit o prăjitură. Imediat a recunoscut acea senzație de slăbi- 
ciune pe care nu o putea suporta. Renunţând la tot, ea și-a ig- 
norat angajamentul luat și a pretins că ceea ce făcuse nu con- 
ta. S-a dus acasă simțindu-se greoaie, lipsită de viață și deco- 
nectată de sine. În acea seară, în timp ce medita, Wendy a 
conștientizat că acest mod de a trișa cu privire la regimul ei, 
era o modalitate prin care se agresa în permanenţă. 

Emily, o casnică având doi copii, și-a așezat copiii în 
pat, după o zi lungă și stresantă. „Ne vom distra mâine, pro- 
mit”, le-a șoptit ea în timp ce-i săruta de noapte bună. leșind 
din camera lor, s-a gândit la modalități prin care a doua zi să 
devină specială pentru toți trei. Și-a promis să nu se mai uite 
la serialul de televiziune preferat decât în cazul în care copiii 
ar fi decis să tragă un pui de somn și și-a luat angajamentul 
de a le oferi întreaga ei atenţie. Însă, a doua zi pe la ora două, 

când Zachary și Alice încă nu arătau vreun semn că și-ar dori 
să doarmă, Emily a început să devină nerăbdătoare. Angaja- 
mentul de a petrece o zi liniștită cu copiii ei a fost repede uitat 
și s-a trezit că se uita la serialul preferat, în timp copiii țipau 
prin cameră. Din acel moment, speranţele sale pentru acea zi 
s-au spulberat și toți trei erau nervoși. 

acea seară, deranjată fiind de rezultatul zilei, Emily 
a mers în interiorul ei și a întrebat: „Cum pot face ca ziua de 
mâine să fie mai bună pentru mine și pentru copii?” În acea 
clipă a luat legătura cu mânia care se clădea în interiorul său, 
de săptămâni întregi. Emily avea nevoie de mai mult timp 
pentru ea însăși. Propriul copil interior țipa după „timp pe- 
trecut cu mami”. Şi-a dat seama că îngrijirea celor doi copii 
în fiecare zi, fără să se gândească la propriile nevoi, era în si- 
ne o agresiune împotriva ei. Iar atunci când nu acționa cu in- 
tegritate față de ea însăși, avea tendinţa să-și reverse frustră- 
rile asupra copiilor. Femeia și-a dat seama că, pentru a se 
echilibra pe ea însăși și familia, trebuia să-și dedice un timp 
pentru persoana ei. I-a venit ideea creativă de a face schimb 
de îndatoriri de baby-sitting cu altă mamă casnică din carti- 
er. Odată ce și-a creat timpul de care avea nevoie, Emily a 
reușit să fie prezentă alături de copiii ei și să-și țină promisi- 
unile. Trăind cu integritate și respectându-și adevărul cel 
mai profund, ea a izbutit să facă o nouă alegere, una care a 
purtat-o în afara granițelor poveștii ei. 

Agresiunile noastre împotriva propriului sine se ca- 
muflează adeseori în moduri subtile. Chiar și în acest mo- 
ment, poate încercați să găsiți metode pentru a minimaliza 
această conversaţie. Verificaţi. Negaţi acest adevăr? Justifi- 
cați sau afirmați că nu sunteți așa? Cercetați. Căutați mai 
profund în următoarele zile și identificați unde anume vă 
agresați singuri. Sunteţi dispuși să examinați adâncimea 
abuzului pe care îl creați în fiecare zi? Continuaţi să vă agre- 
sați pe voi înșivă în numele poveștii personale? Este viața 
voastră; numai voi aveți capacitatea de a o schimba. Aceasta 

este șansa voastră de a săpa în adâncime. Puteţi privi în ur- 
mă și să vedeți cum ați rămas în coconul poveștii, ajungând 
doar la suprafaţa durerii, sau puteți să priviți în umnă și să 
vedeți că v-aţi pus la încercare, ați spus adevărul, v-aţi asu- 
mat responsabilitatea și ați acționat în conforinitate cu genul 
de persoană care vreți să fiți. 


ECHILIBRAREA BALANȚELOR KARMICE 


Corectarea agresărilor îndreptate împotriva noastră 
este cel mai mare act de respect pe care îl putem face pentru 
noi înșine și pentru ceilalți. Acest lucru ne reface integritatea 
și reprezintă un pas important dacă dorim să ne împăcăm cu 
poveștile noastre. Este important să ne întoarcem cu gândul 
în trecutul nostru, cu intenția de a transforma în bine ceea ce 
a fost rău - de a ne echilibra balanţele karmice. Acest lucru 
înseamnă să ne corectăm comportamentul față de persoa- 
nele pe care le-am rănit, minţit, înșelat sau trădat. 

Am știut că pentru a mă vindeca și pentru a a ajunge la 
o stare de împăcare cu viaţa, trebuia să îndepărtez tot haosul 
pe care îl cauzasem în interiorul meu, în relaţii și în Univers. 
Mi-am dorit atât de mult să pot sta în fața oglinzii și a altor 
oameni și să mă simt bine, nu numai în prezent, ci și atunci 
când mă gândeam la trecut. De-a lungul anilor, am supărat, 
dezamăgit și rănit mulți oameni. Am început să-mi curăț tre- 
cutul pentru prima oară într-un program în douăsprezece 
etape, în care am învățat că trebuia să-mi cer scuze de la cei 
pe care i-am rănit. La început, această idee m-a copleșit. Cum 
aș putea să fac vreodată așa ceva? Numai gândul că aș putea 
merge la cineva și să-i spun că am mințit sau am furat-o m-a 
făcut să tremur de rușine. Era ciudat: credem că nu mi-a 
păsat niciodată de ce spuneau alții, deoarece rareori aveam 
regrete, însă, găsindu-mă în faţa acestui proiect numit „cură- 
tarea trecutului”, eram copleșită de frică și de rușine. Lista 
mea de victime părea prea lungă pentru a fi abordată, dar, 

știind că nu voi putea să mă simt bine față de mine însămi 
până când nu-mi îndreptam greșelile, am cerut curajul de a fi 
sinceră cu cei pe care i-am rănit și pentru a-mi ispăși greșelile 
din trecut. Cel mai greu mi-a fost să-mi înfrunt foștii angajați 
și prietenii de familie, însă, persoană după persoană, am re- 
ușit să-mi cer scuze, să dau înapoi banii pe care îi datoram și 
să-mi asum responsabilitatea pentru cine am fost în trecut. 
Puțin câte puțin, respectul de sine a început să se reclădească 
și am început procesul miraculos de a mă simți bine în inte- 
riorul meu. Această acțiune mi-a permis să mă împac cu po- 
vestea mea. Fiecare corectare făcută a condus la slăbirea lan- 
țurilor care mă legau de drama trecutului. 

Dacă nu trăim o viață integră, vom încerca să ne cons- 
truim transformarea pe baza unei minciuni. Pentru a putea 
avea viața pe care o dorim, trebuie să ne clădim o fundație 
puternică deasupra căreia să construim ceea ce suntem și 
ceea ce susţinem că suntem. Ori de câte ori trăim în afara in- 
tegrității personale, ridicăm un zid între noi și ceilalți și între 
noi și viața visurilor noastre. În orice domeniu în care nu mai 
acționăm cu integritate, sau ne încălcăm propriile reguli, ne 
deconectăm de puterea noastră și de capacitatea de a crea 
ceea ce vrem. Cheryl Richardson, autoarea cărții Cei care re- 
modelează viața, spune: „Cu toții avem seturi diferite de re- 
guli interioare care ne creează integritatea personală. Majori- 
tatea oamenilor nu sunt conștienți de câtă energie este nevoie 
pentru a trăi în afara regulilor interioare. Atunci când ne re- 
facem integritatea, eliberăm cantități enorme de energie care 
ne pot folosi în viaţa de zi cu zi”. 

Problemele noastre de integritate nerezolvate se găsesc 
la rădăcina autoabuzului. Până când nu vom găsi echilibrul 
în lumea interioară, nu ne vom îndeplini dorinţele în lumea 
exterioară. Dispreţul de sine va atrage oameni și evenimente 
care să ne reflecte cele mai adânci sentimente pe care le avem 
despre noi înșine. 

Țineţi minte, lumea voastră exterioară reprezintă o 

reflectare a lumil interloare. Şi invers este adevărat: atunci 
când suntem aliniați în interiorul nostru, simțim că merităm 
să primirn tot ce ne dorim. Atragem oameni și întâmplări 
care se potrivesc cu îndeplinirea celor mai profunde dorinţe, 
deoarece, din nou, atunci când suntem echilibrați și ne sim- 
tim bine în legătură cu noi înșine, întreaga lume va reflecta 
sentimentele frumoase despre noi. 

Dacă nu ne curățăm problemele de integritate din ca- 
drul poveștilor, vom continua să simțim dialogul intern zgo- 
motos al Cutiei Umbrei. Până când nu vom avea integritate, 
nu vom simţi niciodată că merităm să trăim o viață minunată. 


REZOLVARE KARMICĂ 


Rezolvarea karmică este procesul de recăpătare a inte- 
grității. O obținem atunci când ne îndreptăm greșelile. Aceas- 
tă definitivare deschide calea spre depășirea poveștilor noas- 
tre şi ne oferă accesul la iubirea de sine pe care o merităm. 

Rezolvarea karmică reprezintă procesul de vindecare 
a relației noastre cu noi înșine, cu ceilalți și cu lumea. Trebuie 
să fim atenți să nu abordăm această sarcină prin întrebarea: 
„Care este minimumul de lucruri ce trebuie făcute pentru a 
scăpa?” sau „Ce anume îmi va îmbunătăți reputația în ochii 
celor implicați?” În schimb, dorim să căutăm acțiunea care 
să ne facă să ne recăpătăm integritatea. Trebuie să întrebăm: 
„Ce pot face pentru a-mi echilibra balanţele karmice?" Şi tre- 
buie să fim dispuși să auzim răspunsul care vine din interi- 
or. Vă promit că, dacă vă asumaţi proiectul de a vă recăpăta 
integritatea, veți primi mai multă iubire, pace și libertate in- 
terioară decât v-aţi imaginat vreodată. 

Atunci când balanţele karmice sunt echilibrate, ne des- 
chidem în mod natural la noi niveluri de respect de sine și 
valoare. Numai atunci vom simți că merităm să ne manifes- 
tăm dorinţele cele mai profunde și să ne bucurăm de abun- 
dența Universului. 

Atâta timp cât suntem copleșiți de sentimente de vină 
și de regret, vom rămâne orbi în fața măreției noastre. Jordan, 
un agent imobiliar de treizeci și cinci de ani, a crescut pe stra- 
dă și a învăţat de timpuriu cum să supraviețuiască pe cont 
propriu. Chiar dacă se îmbogăţise mai mult decât ar fi sperat 
vreodată, Jordan încă mai era obsedat de abuzurile comise în 
tinereţe și a încercat fără succes, timp de cincisprezece ani, să 
se împace cu trecutul. A participat la seminare și la tot felul 
de grupuri și a încercat să obțină iertarea, fiind extrem de 
generos cu prietenii și cu familia lui. El cunoștea toate cuvin- 
tele ce trebuiau spuse și mantrele potrivite de incantat pentru 
a se absolvi temporar de vină, însă, în mijlocul nopții, se sim- 
tea rău în legătură cu el însuși. Jordan poate fi descris ca un 
bărbat deștept, bine educat și care a citit mult, dar nu înţele- 
gea de ce nu-și putea depăși trecutul. Mesajul care îi eclipsa 
reușitele suna în felul următor: „Nu merit să le am pe toate”. 
Chiar dacă era foarte conștient de tema poveștii lui și a limi- 
tărilor acesteia, se străduia să trăiască în afara granițelor dra- 
mei personale. I-am sugerat să căutăm împreună pentru a ve- 
dea ce anume din trecutul lui îl face să se simtă atât de vino- 
vat. I-am explicat că mintea noastră poate uita greșelile făcu- 
te, însă inima își amintește întotdeauna. 

Chiar dacă dorea să se elibereze de vina lui, Jordan 
încă se mai opunea ideii că greșelile trecutului îi puteau afec- 
ta, într-un fel, prezentul. El considera că devenise o persoană 
bună, chiar dacă recunoștea că a fost arogant și neglijent în 
trecut. I-am explicat că până nu ne îndreptăm greșelile, vom 
continua să ne pedepsim pe noi înșine și vom atrage expe- 
rienţe care să ne oglindească sentimentele negative ascunse 
în interior. Cunoașterea lăuntrică ne cere să echilibrăm ceea 
ce am încălcat. I-am spus că până nu va putea să se uite în 
ochii fiecărei persoane pe care a rănit-o, în interiorul său va 
considera că nu este o persoană bună și nu va simți, așadar, 
niciodată că merită cu adevărat toată iubirea și iertarea și nu 
va fi liber să iasă din drama personală. 

Jordan a acceptat cu îndrăzneală să-și exploreze trecu- 
tul, cu intenția de a curăța tot ce rămăsese neterminat. L-am 
rugat să-și închidă ochii și să caute incidentul care încă nu 
era vindecat. Și-a amintit de o perioadă când avea optspre- 
zece ani și era chelner într-un restaurant din San Francisco. 
A lucrat acolo timp de cinci sau șase ani - luându-și timp 
liber atunci când trebuia să se concentreze asupra educației 
și întorcându-se atunci când avea nevoie de bani. Proprieta- 
rul restaurantului, un bărbat mai în vârstă pe nume Ted, s-a 
purtat întotdeauna frumos cu Jordan, dându-i voie să vină și 
să plece de câte ori dorea. Jordan a mărturisit că el și alții care 
lucrau la restaurant au găsit o metodă să fure bani prin fap- 
tul că nu introduceau cecurile clienților în casa de marcat. 
Uneori, Jordan și colegii lui de lucru se serveau din mânca- 
rea și băutura care aparținea restaurantului. Jordan, care 
trăia de pe-o zi pe alta la acea vreme, își justifica acţiunile, zi- 
cându-și că Ted era un dentist înstărit ce trăia într-o zonă de 
oameni bogaţi și mai avea încă două restaurante, și din aces- 
te motive nu va simți lipsa banilor. Mai folosea și scuza că 
fiecare coleg care lucra acolo făcea la fel. Insă, în prezent, re- 
memorându-și acest incident, Jordan putea remarca că se 
simțea, într-adevăr, groaznic pentru că a tratat atât de urât 
pe cineva care se purta întotdeauna frumos și deschis cu el. 

Atunci când l-am întrebat ce trebuia să facă pentru a-și 
corecta comportamentul, el mi-a spus că patronul restauran- 
tului murise probabil și nu știa ce să facă pentru a îndrepta 
ceea ce făcuse. Însă, în momentul în care l-a sunat pe ex-ma- 
nagerul restaurantului, a aflat că Ted era încă în viață și lo- 
cuia în Zona Golfului. Şi-a făcut curaj, a pus mâna pe telefon 
și l-a sunat pe Ted. La optzeci de ani, Ted a fost foarte bucu- 
ros să-l audă pe Jordan. A avut dintotdeauna un atașament 
pentru el și i-a păstrat un loc special în inima lui. După câte- 
va minute de conversație politicoasă, Jordan i-a spus lui Ted 
că în perioada în care a lucrat la restaurant a furat aproxima- 
tiv trei mii de dolari de la el și că l-a sunat pentru a-și cere 

iertare. În cel mai emoţionant moment al vieții lui, Jordan, cu 
lacrimi în ochi și cu o inimă deschisă, i-a mai zis lui Ted că 
dorea să-i trimită un cec pentru a-i restitui banii. 

Ted a izbucnit în plâns după ce a auzit confesiunea lui 
Jordan. Acesta din urmă a fost uimit să afle că restaurantele 
fostului patron au dat faliment și că pierduse toți banii și 
casa lui cea mare. Ted i-a povestit că s-a chinuit mult să obți- 
nă un împrumut pentru a-și putea plăti datoriile, însă fusese 
refuzat din cauza falimentelor. I-a spus că, în urmă cu cinci- 
sprezece ani, acești trei mii de dolari nu ar fi însemnat prea 
mult pentru el - dar, în prezent, banii sustrași reprezentau 
exact suma de care avea nevoie pentru a-și păstra aparta- 
mentul, În timp ce Jordan a scris cecul, a simţit că sunt banii 
cel mai bine cheltuiţi din viaţa sa. Se simţea bine în interior 
și extrem de recunoscător că putea da înapoi ceea ce a luat 
de la cineva. Nu mai trebuia să-și ascundă nelegiuirile din 
trecut. Pentru prima oară simţea că se poate uita în oglindă 
și că îi place omul pe care îl vede acolo. Știa că balanţele inte- 
rioare erau echilibrate și avea un nou sentiment de valoare și 
de respect de sine. 


tik 


Cori, o participantă la programul meu de consiliere, a 
avut dintotdeauna probleme financiare și ne-a împărtășit tu- 
turor că nu știa de ce nu reușea să atragă bani. Tema centrală 
a poveștii era că trebuia să fie atentă, căci altfel, oamenii ar fi 
profitat de ea. Știind că poate fi vorba de un dezechilibru 
karmic ce o împiedica să-și atingă scopurile, am rugat-o să 
facă o listă cu toate domeniile din viaţa ei în care nu avea inte- 
gritate financiară și să-și evalueze conștiința pentru orice inci- 
dente din trecut care o puteau împiedica să primească abun- 
dența de care avea nevoie. 

Primul lucru de pe lista lipsei de integritate era o în- 
tâmplare petrecută când avea doisprezece ani. Împreună cu 

prietena ei intrase într-un magazin și a furat genul de marfă 
care ar atrage o tânără fată - costume de baie, poșete, farduri 
și accesorii. Apoi s-au dus la casa prietenei ei, au înșirat mar- 
fa pe pat și au început să și-o împartă. Chiar dacă atunci era 
bucuroasă că a scăpat fără să fie prinsă, după paisprezece ani 
acest incident reprezenta o uriașă sursă de rușine. 

Întrucât şi-a luat angajamentul de a-și reface integri- 
tatea și de a înveța să se iubească pe ea însăși la cel mai pro- 
fund nivel, Cori știa că trebuia să corecteze greșelile din tre- 
cut. Prima sarcină de pe lista ei era să sune la magazinul 
Marcy, de unde furase și să recunoască ce a făcut. După ce a 
discutat cu diverse persoane, a ajuns, într-un final, să dia- 
logheze cu directorul general. În momentul în care acesta a 
răspuns la telefon, primul lucru pe care i l-a spus managerul 
a fost: „Urmezi un program în douăsprezece etape?” Cori i- 
a precizat: „Nu, de fapt urmez un program de consiliere și 
tema mea în această săptămână este să-mi pun în ordine tre- 
cutul și să-mi refac problemele care nu-mi oferă integritate”. 

A continuat să-și depene povestea și l-a întrebat, în în- 
cheierea discuţiei: „Ce pot face pentru a corecta ceea ce am 
făcut?” El a rămas tăcut pentru oclipă și a apoi a zis: „Tânără 
doamnă, sunt foarte impresionat de dumneavoastră. În 
douăzeci și cinci de ani de când mă aflu în această afacere, 
nu m-a sunat nimeni ca să-mi destăinuiască așa ceva. Cred 
că cel mai bun lucru pe care-l puteți face este să donați bani 
la fundaţia voastră preferată. Vă mulțumesc mult că m-ați 
sunat”. Când a închis telefonul, Cori se simțea ușoară, încu- 
rajată, plină de putere, eliberată de lanţurile trecutului, ca și 
cum o greutate interioară fusese ridicată. Nu mai trebuia să 
ascundă acest incident. Balanţele interioare se echilibrau și 
transformase acea parte de întuneric, într-o rază de lumină. 

Simțindu-se puternică și stimulată de noua libertate, 
Cori a pus imediat mâna pe telefon pentru a discuta despre 
următoarea problemă de integritate de pe listă. 

Când avea optsprezece ani, dorind să câștige bani pen- 

tru o excursie în Europa, a făcut o cerere frauduloasă la o 
companie aeriană, spunând că bagajele i-au fost furate - 
când, de fapt, nu se întâmplase acest lucru. Cori completase 
formularele necesare și, după câteva săptămâni, a primit prin 
poștă un cec de două mii cinci sute de dolari. În prezent era 
îngrijorată în legătură cu felul în care va putea vindeca 
această problemă cu integritate, deoarece nu avea banii pen- 
tru a înapoia datoria, însă și-a luat inima în dinţi și a sunat la 
compania aeriană. După câteva telefoane a reușit să ajungă 
la o directoare, care a întâmpinat-o cu căldură și politețe. 
Cori i-a relatat ceea ce a făcut și a întrebat-o ce poate face 
pentru a îndrepta greșeala. Cu accentul ei plăcut și liniștitor 
din sud, directoarea i-a răspuns: „Păi, poți scrie o scrisoare la 
Relaţiile Umane și le poţi spune ce ai făcut”. Apoi a adăugat 
„Draga mea, în ochii lui Dumnezeu, ești deja iertată”. 

Cori a scris o scrisoare, dar după aceea simțea că mai 
trebuie să facă ceva pentru a-și echilibra balanţele. Ea a decis 
să adune haine și bagaje vechi de la prietenii ei și să le done- 
ze unui adăpost local pentru femei. Când mi-a povestit toate 
acestea, Cori a înţeles că nu era suficient să zică că îi pare rău; 
trebuia să ofere mai mult decât a luat. Şi-a mai dat seama că 
ascunderea greșelilor o făcea să se simtă vinovată și că s-a pe- 
depsit pe ea însăși printr-o permanentă ură de sine și prin 
dialog interior negativ. A văzut legătura dintre problemele 
de integritate nerezolvate și faptul că avea dificultăți în a păs- 
tra bani. 

Pentru a duce totul până la capăt, Cori a conștientizat 
de ce unica sa călătorie în Europa fusese un asemenea deza- 
stru. Punerea în ordine a acestor întâmplări din trecut i-au 
permis să vadă că nu trebuia să se ferească de alți oameni, ci 
doar de ea însăși. 

A înțeles că, dacă trăia o viaţă corectă pentru ea însăși 
și își respecta cea mai înaltă integritate, simţea că merită să 
păstreze banii pe care îi câștigase. 

Odată ce ne echilibrăm balanţele interioare și ne recă- 
pătăm integritatea, nu vom mai fi trași înapoi de vechile sen- 
timente și gânduri legate de aceste întâmplări. Se va instau- 
ra o stare de relaxare interioară. Echilibrarea balanțelor din 
interior ne aliniază din nou la Sinele nostru superior. 

Îndreptarea greșelilor este un dar pe care ni-l oferim 
nouă înșine. Atunci când ne vom pune în ordine trecutul și 
ne vom simți bine pentru că ne-am echilibrat balanţele inte- 
rioare, putem începe apoi procesul uimitor al iertării de sine. 


AUTOÎNDREPTAREA 


Procesul iertării ne îndeamnă să creăm noi comporta- 
mente pentru a ne vindeca relația cu noi înșine. Trebuie să 
privim în interior, deoarece pentru fiecare dintre noi aceste 
atitudini vor fi diferite. A sosit momentul să vă luați un an- 
gajament de a vă respecta pe voi înșivă acolo unde v-aţi agre- 
sat cândva. lată câteva sugestii pentru a vă transforma rela- 
ţia cu voi înșivă. 

- Spuneţi adevărul, atât vouă, cât și altora. 

- Faceţi-vă timp pentru cei dragi. 

- Programați-vă un timp în fiecare zi pentru a 
ieși la o plimbare, pentru a lua legătura cu alte per- 
soane și pentru a împărtăși ce este cu adevărat impor- 
tant pentru voi. 

- Meditaţi în fiecare zi. 

- Oferiți-vă timpul pentru cauze și organizații 
care vă inspiră să ajutați copiii cu deficienţe de învățare. 

- Nu mai bârfiți. 

- Aveţi grijă de corpul fizic printr-o alimentaţie 
sănătoasă, prin odihnă suficientă, exercițiu fizic, aer 
proaspăt și recreere. 

- Aveţi grijă de mintea și corpul emoțional, pe- 

trecând un timp de solitudine - scriind în jurnal, ci- 
tind, rugându-vă. 

- Respectați-vă limitele și ascultați-vă simțul 
interior a ceea ce pare bun sau nu. 

- Creați în fiecare zi o legătură cu Divinitatea. 

- Prelucrați-vă emoțiile dureroase, atunci când 
apar pentru a fi vindecate. 

- Plătiți facturile la timp și nu rămâneți cu 
datorii. 

- Creaţi-vă timp pentru a recunoaște tot ceea ce 
sunteţi, pentru bucuria pe care o aduceţi altora și pen- 
tru ce oferiţi în lume. 

- Mâncaţi alimente hrănitoare și opriți-vă din 
mâncat atunci când vi s-a umplut stomacul. 

- Fiți recunoscători în fiecare zi pentru tot ce 
aveți. 

Corectarea ne eliberează de trecut și de poveștile noas- 
tre. Ne garantează o viață fără limitările poveștii personale. 
Ne binecuvântează cu cele mai mari daruri: respectul și iubi- 
rea de sine. Atunci când intrăm prin ușa iertării și începem 
să ne tratăm pe noi și pe alții cu iubire și compasiune, se 
naște o nouă realitate. 

Alegerea iertării înseamnă să ne facem o promisiune 
că nu ne vom folosi trecutul pentru a ne pedepsi și că vom 
avea mare grijă de noi înșine. Atunci când vom putea să ne 
iubim când suntem nebuni, ranchiunoși, geloși sau trişti, 
vom fi cu adevărat liberi. Pentru a începe, avem nevoie doar 
de dorinţa de a ne ierta pe noi înșine în totalitate. 

Nimeni nu ne poate obliga să iertăm. 

Numai noi putem face acest lucru, în prezent. 


PAȘI ACTIVI PENTRU VINDECARE 


1. Priviţi înapoi în viața voastră și faceți o listă cu oa- 
menii pe care i-ați rănit în vreun fel, pe care i-ați trădat sau 

tratat rău. Periniteți-vă să vedeți fețele celor din trecut - foști 
angajați sau parteneri, persoane cu care aţi fost colegi - și 
observați sentimentele care apar în timp ce vă gândiţi la ei. 
Pe o foaie de hârtie, scrieți numele persoanei, alături de o mi- 
că descriere a ceea ce ați făcut sau nu ați făcut care v-a indus 
o stare de rău în legătură cu voi înșivă. Apoi respirați pro- 
fund, închideți ochii și întrebaţi-vă: „Ce pot face pentru a 
echilibra lucrurile cu această persoană și pentru a-mi reface 
simţul integrității?” 

2. Scrieţi toate modalităţile prin care vă răniţi în fiecare 
zi. Includeți atât atacurile evidente, cât și pe cele mai puțin 
concludente. NU vă ţineţi de cuvânt? Vă angajați în relații 
sau comportamente care știți că nu sunt spre binele vostru 
ce] mai înalt? Vă cenzurați atunci când vreţi să spuneţi ade- 
vărul? Puteţi fi ajutați în acest demers, dacă vă gândiţi la fie- 
care domeniu important din viață - corpul fizic, relațiile, 
banii, casa, mediul din jur - și vă întrebaţi: „Ce compromis 
fac în acest domeniu?” 

3. Proiectaţi un plan de acțiune menit a îndrepta ata- 
curile făcute asupra voastră și a altora. Ce trebuie să faceți în 
lumea exterioară ca să vă echilibraţi din punct de vedere kar- 
mic, ori pentru a vă ierta pe voi înșivă și a vă întoarce la o 
stare de iubire de sine? Aveţi grijă ca planul vostru să fie con- 
cis și obiectiv. Ce vreți să faceți cu exactitate - și până când? 
Poate vă este de ajutor să rugați un prieten - cineva în care 
aveți încredere - să vă verifice și să vă ajute în acest proces. 


Contemplare 


„Magicul are loc atunci când imit refac 
integritatea personală 

Capltolul 8 


DESCOPERIREA HARULUI TĂU UNIC 


În cadrul poveștii noastre se află ascuns un har unic, ce 
nu seamănă cu al altora. Acesta reprezintă recompensa ne- 
preţuită pentru tot ce am experimentat - întoarcerea noastră 
la starea de a fi întregi. Harul reprezintă reţeta personală 
unică, suma totală a experienţelor din viață. Fiecare traumă, 
rană emoțională, dar și bucuriile și talentele proprii sunt aici 
pentru a ne învăţa și a ne călăuzi către cea mai înaltă expre- 
sie a noastră înșine. De îndată ce recunoaștem valoarea po- 
veștilor și ne extragem harul din dramele pe care le-am trăit, 
Universul și Orchestrația sa Divină ne vor uimi. Vom vedea, 
poate pentru prima oară, felul în care toate piesele existen- 
țiale au lucrat împreună pentru a ne oferi o contribuţie, care 
este, în mod neîndoielnic, o contribuție personală. Vom reuși 
atunci să găsim semnificația celor de neînțeles. Vom putea 
extrage înțelepciune din traumele și durerile cu care ne-am 
confruntat. Vom înţelege de ce am fost binecuvântați cu 
aceste daruri pe care numai noi le avem. Cu o nouă claritate, 
vom putea vedea cum fiecare eveniment din viață a fost or- 
Ne vom privi poveștile cu alți ochi. 

Dintr-o dată, părinții, problemele cu corpul, temerile, 
luptele, câștigurile și pierderile, talentele și victoriile pe care 
le avem își vor găsi semnificaţia. Vom avea certitudinea că, 
dacă n-am fi trăit tot ce am trăit, n-am fi putut descoperi vre- 
odată înțelepciunea darului nostru Divin. 

Ne descoperim harul atunci când ne putem privi viața 
- cu umbra, lumina, concluziile negative și toate experien- 
tele sale - și ne întrebăm: „De ce am avut nevoie de acea cre- 
dință sau expenență? Cum mă poate face această întâmplare 
să-mi descopăr contribuţia unică în lume? Ce pot oferi azi, 
după ce am trecut prin toate acestea? Câtă cunoaștere am 
dobândit și nu aș fi avut-o dacă nu aveam aceste expe- 
riențe?” Vom ști că ne-am integrat cu adevărat poveștile, în 
momentul în care putem vedea și folosi danurile pe care ni 
le-au adus. Atunci când ne vom extrage reţeta din drama po- 
veștilor, ne vom cunoaște contribuţia unică. Vom putea să 
ne împărtășim înțelepciunea noastră cu restul lumii și vom 
fi călăuziți către cea mai bună metodă de exprimare. Atunci 
când ne extragem harul, îi permitem lumii să beneficieze din 
cartea vieții noastre. Pentru aceasta, trebuie să ne privim vie- 
țile cu o anumită distanţare și să ne întrebăm: „Dacă viața 
mea de până acum m-ar instrui să fac sau să fiu ceva anume 
în lumea în care trăiesc, care ar fi acest lucru?” 

Majoritatea dintre noi nu putem vedea harul pe care 
povestea noastră ni l-a oferit. Până când nu ne împăcăm cu 
trecutul și nu renunțăm la a-i învinui pe ceilalți pentru starea 
în care se află viața noastră, nu ne vom putea vedea darurile 
personale. Însă, de îndată ce ne îmbrățișăm atât părțile lumi- 
noase, cât și cele întunecate din noi înșine și ne asumăm res- 
ponsabilitatea pentru tot ceea ce suntem, ne vom deschide 
către darurile care ne aparțin. Întotdeauna îi întreb pe cei care 
se află blocaţi în propria dramă: „Dacă ai scrie o carte, ce titlul 
i-ai pune?” lată câteva dintre titlurile alese: 


Cum să-ți foloseşti viața pentru a suferi 

Cum să te autotorturezi în douăzeci și opt de zile 

Felul în care îti poti utiliza la maxim dialogul interior negativ 
Modul în care îți poți demonstra că nu ești suficient de bun în 
fiecare domeniu al vieții tale 

Cum să demonstrezi, ție însuți și altora, că nu meriti să fii iubit 
Cum să-i îndepărtezi pe ceilalți, pentru a-ți demonstra că nu 
te dorește nimeni 


Chiar dacă oricare dintre aceste cărți ar putea fi o lectu- 
ră interesantă, cred că majoritatea dintre noi ar prefera un tit- 
lu care să ne exprime Sinele superior. Fiecare experienţă din 
viața noastră ne-a oferit un anumit tip de cunoaștere și de 
înțelepciune. Tot ce ni s-a întâmplat a fost proiectat în mod 
Divin, pentru a ne ajuta să ne aducem contribuția personală 
în lume. 


CARE ESTE CONTRIBUȚIA POVEȘTII TALE? 


A venit timpul să ne privim povestea într-un mod com- 
plet diferit și să descoperim darul pe care îl ascunde. la-tă 
câteva exemple: dacă mama v-a abandonat timpuriu în viață 
și cele două foste soții v-au părăsit, harul vostru ar putea fi: 
„Atunci când femeile te părăsesc: cum să rămâi puternic prin forțe 
proprii”. Dacă simți nevoia ca bărbaţii să aibă grijă de tine, 
deoarece umbra te face să crezi că nu poți face acest lucru sin- 
gură, harul tău ar putea fi: „A le învăța pe femei să prospere pe 
cont propriu”. Dacă ai fost abuzată de unchiul tău sau violată 
în facultate, harul tău ar putea fi: „„A-i învăța pe adolescenți auto- 
protecția și stabilirea limitelor”. Dacă v-aţi luptat cu dependen- 
tele toată viața și ați eșuat, ați putea să numiţi acest har: „A le 
arăta copiilor profunzimea și trauma dependențelor”. 

Pentru a vă putea descoperi harul, trebuie să vă aţi 
angajamentul de a utiliza toate experiențele prin care ați tre- 
cut, astfel încât să contribuiţi pozitiv în viața cuiva. Nu tre- 
buie să fiți profesor universitar sau autor de cărți pentru a fi 
de folos lumii. Voi îi învăţaţi pe alții prin exemplul personal. 
Vă puteți oferi înțelepciunea la locul de muncă, sau la petre- 
cerea zilei de nașterea a nepotului vostru. O puteți transmite 
mai departe copiilor voștri sau o puteți împărtăși cu cel mai 
bun prieten în timpul unei plimbări. Fiecare dintre noi are 

ocazii de a fi de folos în orice clipă. Poate fi vorba de înmor- 
mântarea unei rude sau când un vechi coleg de liceu vă con- 
tactează pe Internet. Nu trebuie să știm cum și unde vom avea 
prilejul să oferim darul nostru lumii; trebuie doar să îmbrăţi- 
șăm ideea că avem, într-adevăr, unul. Atunci când vom fi în 
prezența harului special pe care-l avem, ne vom împăca lesne 
cu povestea noastră și vom fi pregătiți să facem saltul uriaș în 
afara dramelor personale, către expresia noastră Divină. 


A-ŢI DEPĂȘI POVESTEA 


La un moment dat în viață, am înțeles că povestea mea 
nu mă ducea nicăieri. M-am confruntat cu luarea unei deci- 
zii: puteam rămâne în interiorul ei, continuând să fac ceea ce 
făceam, sperând ca lucrurile să se îmbunătățească și stră- 
duindu-mă să găsesc mai multă fericire; sau puteam renunța 
la siguranţa și confortul cunoscutului și mă puteam aventu- 
ra dincolo de povestea mea. Adânc în sufletul meu, știam că 
aveam o menire mai înaltă. Tânjeam după spontaneitatea 
necunoscutului. Mă săturasem de cât de previzibilă deveni- 
se viața. Simțeam că mă epuizez în interiorul acestei povești. 
Drama mea nu-mi mai oferea surpriză sau bucurie. Știam în- 
totdeauna ce va merge bine, ce va merge rău, ce țeluri pu- 
team atinge și ce nu aveam cum să obțin. Într-un final, a ve- 
nit și ziua când m-am enervat și nu mai doream să trăiesc în 
cadrul limitărilor autocreate. În acea zi am început să mă rog 
pentru curajul de a nu mai ști cine sunt, întrucât sinele pe 
care îl cunoșteam mă făcea să mă simt deconectată și goală 
în interior. M-am rugat pentru dezvăluirea Sinelui superior. 
Nu că m-ar fi deranjat sinele pe care îl cunoșteam, însă era o 
poveste plictisitoare, iar fiecare zi se desfășura ca un film pe 
care îl văzusem de prea multe ori. Într-un fel, fusesem bine- 
cuvântată să am parte de atâtea încercări interioare, deoa- 
rece mi-au accelerat dorința de a-mi depăși povestea. 

În timpul derulării divorțului meu, mi-a devenit lim- 

pede că venise vremea să-mi mai depășesc o poveste, că so- 
sise din nou timpul fie să mă scufund, fie să înot. Tocmai 
născusem și intrasem, fără să-mi dau seama, în drama mater- 
nității, plină de bucuriile, victoriile, grijile și temerile ei. 

Uau, ce mai poveste! Îmi făceam griji despre cum voi 
trăi, cum voi reuși să supraviețuiesc de una singură și cum 
îmi voi permite să creez o viață pentru mine și fiul meu. 

Într-o zi, când mă simţeam de-a dreptul sufocată de li- 
mitările trecutului, sora mea mi-a pus o întrebare importantă: 
„Dece ai avea nevoie pentru a fi extraordinar de fericită, pen- 
tru a te pune în folosul lumii, a avea grijă de fiul tău și a-ți 
crea viața visurilor tale?” În timp ce am meditat asupra în- 
trebării, arn înțeles că venise vremea să nu mai fiu o studentă 
și să intru în rolul învățătorului. Sosise momentul să-mi îm- 
părtășesc înțelepciunea acumulată în toți acești ani. Singurul 
talent pe care știam cu certitudine că îl am era că puteam 
descoperi darul și binecuvântarea din fiecare experienţă ne- 
gativă. Durerea mă învățase să devin un maestru în interpre- 
tarea experienţelor din viaţă și în utilizarea lor pentru a-mi 
transforma realitatea curentă. Suferința și traumele din trecut 
mi-au oferit un har unic: de a aduce lumină în întuneric și de 
a descoperi binecuvântările din toate evenimentele vieții. Pe 
măsură ce mi-am evaluat aptitudinile și abilitățile, am remar- 
cat că ceea ce dețineam mai de preț provenea dintr-o sursă 
neașteptată: durerea și luptele din trecut. 

Aflându-mă la această intersecție, am văzut că puteam 
folosi experienţele din viață pentru a fi de folos altora sau 
puteam permite trecutului și limitărilor sale să continue să 
mă folosească. Trebuia să decid ce drum voi urma, iar acea 
hotărâre trebuia întărită prin acțiune. Ştiam că scopul meu 
era de a aduce lumină în întuneric - de a aduce vindecare, 
acolo unde cândva a existat durere. 

În timp ce am meditat asupra felului în care îmi pot 
îndeplini această menire, mesajul primit a fost limpede: tre- 
buia să scriu. Mi-am luat angajamentul de a scrie în fiecare 

zi. Procesul de a scrie în fiecare zi - fie că simțeam nevoia să 
o fac, fie nu - m-a ajutat să trăiesc în afara poveștii mele. 

Chiar dacă angajamentul luat era puternic, știam că 
aveam nevoie de o structură de sprijin, dacă doream să con- 
tinuu să trăiesc cea mai înaltă expresie a mea însămi. Trebuia 
să iau o poziţie și să declar cu voce tare: „Aceasta sunt eu”. 

Am spus tuturor celor cu care mă întâlneam că scriam 
despre acceptarea umbrei. Nu numai că le ziceam prietenilor 
și rudelor; am povestit tuturor, împărtășindu-mi noul sine cu 
editori, colaboratori și învăţători spirituali. În acest fel aveau 
să existe consecinţe imediate și nu puteam aluneca din nou în 
drama personală. În timpul acestei perioade de dezvăluire a 
Sinelui meu superior, mi-am atras un grup complet diferit de 
prieteni și de asociaţi, care nu auziseră niciodată de drama 
„biata de mine”. Ei cunoșteau doar povestea a cine doream 
să fiu. Pe măsură ce am făcut această modificare în interiorul 
meu, descopeream că lumea îmi răspundea diferit. 

Mi-am dorit dintotdeauna să scriu o carte, dar acest lu- 
cru a stat mereu în afara graniţelor poveștii personale. Iar 
acesta era în mod cert următorul pas ce trebuia făcut. Îmi era 
limpede că aveam doar două alegeri de făcut. Puteam conti- 
nua să merg pe drumul meu repetitiv care nu mă ducea ni- 
căieri, adunând mai multe povești de război, mai multe răni 
și mai multă resemnare, sau puteam face o altă alegere - să 
o iau pe altă cale și să ajung într-un loc în care nu mai fuse- 
sem niciodată. Ştiam că, pentru a-mi îndeplini țelul, trebuia 
să rămân prezentă în disconfortul și frica de necunoscut, fără 
să mă retrag în siguranţa falsă a terenului cunoscut. 

Am recurs la opțiunea conștientă de a nu mai asculta 
Cutia Umbrei, care urla: „Nu termini niciodată ce începi. Nu 
ești suficient de deșteaptă pentru a scrie o carte În orice caz, 
nimeni nu va asculta ce ai de spus”. În schimb, am făcut 
alegeri care se aflau în afara tărâmului a ceea ce făcusem 
înainte. Zi după zi, am realizat lucruri care sprijineau per- 
soana care doream să fiu - și nu cea care fusesem înainte. 

După câteva luni în care optasem conștient să trăiesc 
în afara poveștii, îmi puteam da seama imediat atunci când 
alunecam din nou în sfera acesteia. Eram în stare să simt 
acea stare cunoscută de resemnare care mă acoperea ca un 
nor întunecat, purtând cu ea vechile sentimente de îndoială 
de sine, nesiguranţă și frică. Ştiam că intrasem din nou în li- 
mitările dramei mele, atunci când începeam să ascult acea 
părticică speriată din mine care mă implora să încetez să mai 
caut altceva în afara vieţii pe care o cunoșteam. Mă ruga să 
rămân neînsemnată și în siguranţă. 

Atunci când intram din nou în povestea mea, mă sim- 
team lipsită de importanţă, plictisită și leneșă. Dacă doream 
să ies din povestea personală, trebuia să mă opresc, să închid 
ochii și să recunosc: „Ah, iată-mă din nou în povestea mea”. 
Aflându-mă în afara sa, mă simțeam puternică și curajoasă, 
nelimitată și indestructibilă. Însă renunțarea la trecut și la 
drama pe care o cunoșteam atât de bine părea a fi un salt 
uriaș, făcut de pe o stâncă. 

Credeam că hăul în care puteam cădea ar fi fost fatal. În 
interiorul poveștii mă simțeam deja ca o ratată, prin urmare, 
dacă făceam ceva ce nu avea să reușească, nu avea să se ob- 
serve. Dar am ridicat miza considerabil. Renunțasem la alibi- 
urile mele. 

Dacă nu reușeam să scriu cartea, dacă nu deveneam 
cine am spus că vreau să fiu, rămâneam în deznădejdea și re- 
semnarea unei vieți neîndeplinite. Acest gând era atât de 
greu de suportat, încât mă făcea să ies din drama mea, să-mi 
asum riscuri și să merg mai departe, cu o concentrare intensă 
pe care nu o mai cunoscuserm înainte. 

Cu cât scriam mai mult despre experienţele din viața 
mea pentru a-i putea ajuta pe alţii, cu atât mă îndepărtam 
mai mult de propria poveste. Îndeplinirea menirii mele îmi 
oferea accesul de a rămâne în afara poveștii personale. 

Aok 
Într-un final, oferirea darului nostru unic și folosirea ha- 

rului propriu vor fi salvarea noastră. Asta, deoarece atunci 
când folosim tot ce cunoaștem, tot ce am fost și tot ceea ce 
suntem, ne aliniem cu imensitatea Universului și cu expresia 
superioară a sufletelor noastre. Atenția și energia nu vor mai 
fi axate pe noi, ci pe drama noastră. Acest lucru a fost adevă- 
rat pentru prietena mea, Karen. Aceasta crescuse într-o casă 
în care se simţea abuzată verbal și neiubită de către părinți. 
Nu-și amintește vreun moment în care să nu fi auzit o voce 
în minte care să-i spună că avea defecte și lipsuri. Până să 
ajungă la gimnaziu, Karen a început să se folosească de mân- 
care pentru a-și ascunde durerea, a-și înăbuși sentimentele de 
nepotrivire și a-și oferi siguranţa pe care nu o simţea acasă. 
La vârsta de zece ani era deja supraponderală - și a rămas așa 
și în viaţa de adult. Bineînțeles, faptul că era supraponderală 
îi potența sentimentele de neintegrare. Simțindu-se grasă, fă- 
ră importanţă și proastă, Karen s-a resemnat la a fi invizibilă 
și își lua rareori apărarea. În schimb, continua să se abuzeze 
pe ea însăși prin mâncare - îndopându-se în încercarea de a 
reduce la tăcere gândurile dure și sentimentele dureroase care 
îi captau întotdeauna atenţia. Până la un anumit nivel, strate- 
gia ei a funcționat. Karen se simțea amorțită din punct de ve- 
dere emoțional și deconectată de orice sentiment de pasiune în 
viaţă. Mesajul poveștii ei, pe care-l tot repeta, se rezurna la fap- 
tul că era grasă, lipsită de valoare și că existenţa sa nu conta. 
Apoi, într-o zi, după căsătoria fiicei sale mai mari, Ka- 
ren și familia ei s-au întrunit pentru a viziona caseta video a 
ceremoniei. Când Karen s-a văzut în înregistrare pentru 
prima oară, a fost îngrozită. Sentimentele că nu are ce căuta 
acolo, pe care a încercat atât de mult să le înăbușe, ieșiseră la 
suprafață. Ea și-a văzut, la propriu, reflecția umbrei pe tot 
ecranul. Pe măsură ce anii de durere neprelucrată o cople- 
șeau, Karen și-a închis ochii și s-a ghemuit, amintindu-și de 
toate momentele din trecut care du făcut-o să se simtă plină 
de defecte și nedemnă de a fi iubită. Mai târziu, când a vor- 
bit, am încurajat-o să scrie în jurnal în fiecare zi, ca metodă 

de vindecare și de eliberare a durerii care o însoțea de atâta 
vreme. Pe lângă ținerea unui jurnal, Karen a început să me- 
diteze, să se roage și să se relaxeze suficient de mult, pentru 
a asculta ce se întâmplă în interiorul ei. 

Câteva săptămâni mai târziu, când a vizionat din nou 
caseta video, a fost la fel de uimită de ce a văzut. De data 
aceasta, greutatea în exces nu i-a mai apărut ca o sursă de ru- 
șine și vină, ci ca o armură care o proteja de lume, cât și de 
propriul ei dispreţ de sine. 

Acceptând darul protecției pe care această platoșă i l-a 
oferit timp de atâţia ani, Karen era dispusă să se aventureze 
în afara zonei de confort a poveștii ei. Greutatea în exces i-a 
permis să-și ascundă adevărul despre ea însăși: că merită 
toată iubirea pe care lumea o are de oferit. Imperfecțiunile fi- 
zice și greutatea ei au reprezentat terenul de luptă, fiind ast- 
fel hotărâtă să părăsească cunoscuta cale a autoabuzului și 
să pășească în lumea necunoscutului. 

Viața prietenei mele s-a schimbat semnificativ, după 
ce și-a identificat povestea. Fusese esteticiană, însă în pre- 
zent lucrează în calitate de consilier și ajută ca alte femei să 
nu se mai autoabuzeze prin mâncare. Ea le învaţă să-și vin- 
dece emoțiile care stau la baza problemelor cu greutatea. Le 
consiliază să iasă din ascunzătoarea lor, pentru a-și găsi cu- 
rajul de a-și exprima frumuseţea autentică. Ea dă mai depar- 
te darurile pe care și le-a oferit singură: acceptarea de sine, 
siguranţa și încrederea când se află în preajma celorlalți. 

Atunci când sentimentele de lipsă de valoare ies la 
suprafață - așa cum se APE din când în când - Karen le 
binecuvântează și le acceptă. Işi binecuvântează în mod spe- 
cial kilogramele în plus, întrucât au reprezentat forța stimu- 
latoare din spatele descoperirii darului său unic și a deciziei 
de a-și împărtăși harul cu ceilalți. Aflându-se azi în afara po- 
veștii ei, Karen își onorează corpul ca fiind un templu și ale- 
ge doar ceea ce îi sprijină starea de bine. 

dokk 

A face pasul în afara poveștii noastre e ca și cum am 
avea câte un picior în două lumi. Dacă privim cărarea poveș- 
tilor personale, vom ști cu siguranță unde ne va duce. Chiar 
dacă nu ne place destinaţia, cel puţin avem încredere și ne 
simțim confortabil, știind la ceea ce ne putem aștepta. Însă 
alegerea drumului necunoscut și a unei vieți în afara poveș- 
tilor ne îndeamnă să avem încredere că Universul ne va ară- 
ta calea și ne va da tot ce avem nevoie. 

Când am cunoscut-o pe Lyndi cu câţiva ani în urmă, 
avea treizeci de ani și lucra ca agent de asigurări. Părinţii ei, 
ambii alcoolici, au divorțat când Lyndi era foarte tânără și ra- 
reori aveau grijă de ea și de fratele ei mai mic. În consecință, 
Lyndi a trebuit să se întrețină singură. Chiar dacă a început 
să lucreze la vârsta de paisprezece ani, câștiga cu greu destui 
bani pentru a acoperi costul hainelor și al rechizitelor nece- 
sare la școală. Povestea care s-a dezvoltat din copilăria ei era 
că viața este o luptă și că nimeni nu va avea vreodată grijă de 
ea. În exterior, Lyndi părea încrezătoare și competentă, pro- 
iectând imaginea că avea totul sub control. Dar ea păstra un 
mare secret: noaptea, după o zi de vânzări de asigurări în bi- 
roul său, Lyndi se urca în mașină și mergea în oraș, unde lu- 
cra ca dansatoare toples într-un bar, ca modalitate de a-și sa- 
tisface foamea aparent nesfârșită pentru bani. Ea își dorea să 
aibă o viață mai spirituală, însă s-a obișnuit cu banii câștigați 
ca dansatoare și nu știa cum s-ar putea descurca financiar 
fără ei. Într-un final, faptul că-și exploata corpul pentru bani, 
și-a spus prea puternic cuvântul asupra respectului de sine - 
și, într-o zi, pur și simplu nu a mai putut continua. 

Fiind hotărâtă să iasă din viața pe care o cunoștea, 
Lyndi s-a decis să ia banii economisiți din cariera de dansa- 
toare și să-i folosească pentru a călători în India. A sperat cu 
adevărat că se va întâmpla ceva semnificativ în timp ce se afla 
acolo, care să o scoată din povestea ei și să o conducă spre 
esența sa spirituală. În schimb, a trăit două experienţe subtile, 
dar profunde, care aveau să-i schimbe destinul și să-i dea cu- 

rajul de a-şi depăși povestea. În timpul seminanului spiritual 
din Goa, Lyndi å întâlnit un bărbat care vindea cele mai fru- 
moase imagini ale Indiei. Şi-a dorit enorm de mult să cum- 
pere acele suveniruri, pentru a le arăta prietenilor de acasă și 
ca să-i reamintească de pelerinajul spiritual. Însă, când aflat 
prețul fotografiilor, şi-a dat seama că nu-și poate permite să 
le plătească. O voce micuță i-a spus să aștepte până la sfârși- 
tul seminarului, deoarece bărbatul va vinde, probabil, foto- 
grafiile rămase la un preț mai mic, dar ea nu și-a ascultat in- 
tuiția și s-a temut că, dacă nu acţionează imediat, nu le va 
mai găsi. Astfel că a băgat mâna în buzunar, a cumpărat fo- 
tografiile și le-a dus în camera ei. În ultima zi a seminarului, 
în timp ce toți își făceau bagajele, Lyndi și-a dat seama că 
avusese dreptate: bărbatul vindea aceleași imagini la o trei- 
me din prețul plătit de ea. A simţit un binecunoscut junghi 
de regret, în timp ce se îndepărta. 

Lyndi plecase în călătorie și cu speranţa de a înlocui o 
cuvertură de pat de la tatăl ei. Şi-a petrecut zile întregi vizi- 
tând magazine, sperând să găsească exact ceea ce căuta. Pe 
măsură ce călătoria se apropia de final, a înțeles, pur și sim- 
plu, că ceea ce căuta nu exista, astfel că a cumpărat ce a găsit 
care să se potrivească. Apoi, la aeroportul din Delhi, în timp 
ce aștepta sosirea avionului, a intrat într-un magazin micuţ 
și a văzut atârnată într-un colț exact aceeași cuvertură pe ca- 
re dorea să o cumpere pentru tatăl ei. Din nefericire, bagajele 
ei erau deja pline, iar buzunarele, goale. A fost uluită să re- 
marce că, dacă ar fi avut încredere în Univers și în cunoaște- 
rea ei interioară, tot ce-și dorea i-ar fi fost oferit fără efort. 

În loc să se poată delecta în bucuria Divinității Univer- 
sului, Lyndi a înfruntat limitările poveștii personale care îi 
spuneau că nu poate avea încredere în faptul că Universul 
va avea grijă de ea. Când mi-a relatat această poveste, un 
adevăr mai profund a ieșit la iveală: Lyndi își descoperise 
convingerea esenţială a umbrei ei, care îi transmitea următo- 
rul mesaj: „Nu pot avea încredere îh faptul că cineva va avea 

grijă de mine”. Lyndi încerca întotdeauna să forțeze lucrurile, 
fiind convinsă că nu-și va satisface nevoile în alt mod. Ea 
avea nenumărate exemple prin care reieșea că, dacă ar fi dat 
drumul la dorinţa de a deține controlul, dacă s-ar fi dat la o 
parte din cale și ar fi renunţat la povestea ei, Universul i-ar fi 
oferit exact ceea ce ar fi avut nevoie. A devenit evident că po- 
vestea ei a înzestrat-o cu multă înțelepciune și cu un dar 
foarte special: harul său este de a-i învăţa pe alţii să aibă în- 
credere în Univers, să se predea voinţei sale și să-și asculte 
cunoașterea interioară. 

Fiind în prezent un instructor de meditație și profe- 
soară de yoga, adeseori le spune studenților ei: „„Ascultaţi-vă 
inima și faceți acel salt de credinţă”. Trăind în afara poveștii, 
Lyndi are o nouă mantră: „Universul îni dă tot ce am nevole”. Se 
simte binecuvântată să știe că Dumnezeu îi vorbește prin 
intermediul propriei cunoașteri interioare. 


DESCOPERIREAHARULUI TĂU: 
PROCESUL PROPRIU-ZIS 


Pentru a vă putea descoperi harul, trebuie să identifi- 
cați și să integrați incidentele semnificative - atât pozitive, 
cât și negative - care v-au făcut să fiți persoana din prezent. 
Acest proces vă cere să faceți anumite lucruri: 

1. Faceţi-vă o listă cu lt importante din viață, 
inclusiv traumele, succesele, iubirile, pierderile. și umilirile. 
Acestea sunt ingredientele din reţeta voastră care, odată in- 
tegrate, vă vor oferi tot ce aveţi nevoie pentru a vă descoperi 
harul și a vă aduce contribuţia unică. 

2. Căutaţi tema sau temele pe care fiecare dintre aceste 
evenimente le au în comun. Se poate ca tema poveștii voastre 
să fie pierderea. Sau puteţi descoperi că ați fost excluși din fa- 
milie, respinși de cei dragi ori ignorați la locul de muncă. Te- 
ma dezvăluită de trecutul vostru poate fi că nu sunteți nicio- 
dată suficient de buni - pentru a primi rolul din piesa de tea- 

tru, a ajunge la o şcoală bună sau a găsi un partener loial. 

3. Puneţi-vă întrebarea: „Dacă aș preda un curs bazat pe 
întâmplările din trecut, ce titlu i-aș da?” Rememorați-vă expe- 
rienţele din viață care v-au planificat numai pe voi să predați 
acest curs. Ce știți sau înțelegeți despre viaţă spre deosebire de 
majoritatea oamenilor? Ce aţi învăţat din experienţele avute — 
fapt de pe urma căruia ar putea beneficia și ceilalți? 

Sora mea, Arielle, este un bun exemplu de persoană ca- 
re-și folosește povestea și conținutul său pentru a se potența 
pe ea însăși și a se pune în folosul celorlalți. Arielle stăpânea 
arta și aptitudinea de a face ca lucrurile să se materializeze. 
Am rugat-o să-mi împărtășească unele întâmplări impor- 
tante din trecut, care au ajutat-o să-și descopere și să-și dez- 
volte harul unic. Pe măsură ce a căutat în interiorul ei, i-au 
apărut în minte trei evenimente. Primul a avut loc când avea 
patru ani și a mers la templu împreună cu familia. După ce a 
intrat, Arielle l-a auzit pe Sy Mann, președintele templului de 
la acea vreme, spunându-i altui adult că oamenii vorbeau 
prea mult în timpul slujbei. La slujbă, Arielle s-a ridicat brusc 
și a început să meargă de-a lungul rândurilor din templu, în 
rochița ei roz și cu pantofiorii negri, țipând cât o ținea gura: 
„Sy Mann zice să tăceți din gură!” Dintr-o dată, toată lumea 
s-a uitat la ea râzând la vederea candorii acestei mici fetițe. 

Arielle își amintește că i-a fost rușine, s-a speriat și a 
decis că nu mai vrea să fie remarcată vreodată. Și-a petrecut 
următorii douăzeci de ani din viaţă încercând din greu să nu 
fie văzută și să stea departe de lumina reflectoarelor. 

Al doilea eveniment a avut loc când avea șapte ani. 
Arielle era fascinată de fantezie, povești cu zâne și magie. În 
calitate de soră mai mică, îmi amintesc că cei de la școală îmi 
spuneau sora vrăjitoarei, pentru că ea avea un păr negru, 
lung până în talie, se îmbrăca întotdeauna în negru și dorea 
să exploreze alte realități. Arielle avea ceva foarte diferit; ști- 
am acest lucru și oricine o întâlnea putea să observe. Nu va 
uita niciodată experiența trăită la această vârstă. Arielle s-a 

trezit în miezul nopții şi l-a văzut pe bunicul Lou stând la 
capătul patului ei. El a zis: „Am venit să-mi iau la revedere și 
să vă spun că voi fi întotdeauna aici cu voi”. Apoi, imaginea 
lui a dispărut. Chiar în acel moment, a sunat telefonul, a vă- 
zut lumina aprinzându-se în casă și a auzit cum mama plân- 
gea de durere. După câteva minute, tata a intrat în cameră și 
ne-a anunţat: „Am venit să vă spun să bunicul Lou a murit”. 
Arielle i-a răspuns: „Știu, tati. Mi-a spus deja”. Atunci, Arielle 
a știut că viața reprezenta mai mult decât putem vedea. 

A treia întâmplare a avut loc în prima ei zi de facultate. 
Când Arielle s-a dus să se înscrie la cursul de producător de 
televiziune, a fost întâmpinată de decanul facultății, care i-a 
spus imediat că nu va fi nici un viitor pentru femei în radio- 
difuziune, sfătuind-o că ar fi mai bine să dea la o facultate de 
jurnalism. Ca rezultat al discuţiei cu decanul, Arielle a înce- 
put să înveţe jurnalism, iar în același timp și-a dezvoltat în- 
clinaţia pentru scris. Când a terminat facultatea, a decis că își 
va folosi cel mai bine talentele și aptitudinile în relațiile cu 
publicul, și nu în jurnalism. În următorii zece ani, Arielle a 
promovat cu succes evenimente pentru artiști, oameni de di- 
vertisment și corporații, însă se simţea în continuare nesatis- 
făcută și deconectată. Apoi, într-o zi, a înțeles că trebuia să-și 
includă viața profund spirituală în activitatea pe care o desfă- 
șura. Toată munca pe care a făcut-o a pregătit-o pentru harul 
ei unic și pentru a-și aduce contribuția personală, ceea ce era 
cu adevărat important pentru ea. În prezent, Arielle este una 
dintre cele mai puternice și influente persoane din lumea spi- 
rituală. Nu numai că promovează liderii spirituali de vârf ai 
vremurilor noastre; este un agent care ajută la transmiterea 
mesajelor importante în lume și este autoarea seriei Ciocolată 
fierbinte pentru sufletul mistic”. 

Privind înapoi la aceste trei întâmplări, putem distinge 
două teme diferite. Prima este că nu se simţea în siguranţă în 


“În original, Hot Chocolate for the Mystical Soul. 


136 


SECRETUL UMBREI 


în lumina reflectoarelor. Mesajul subtil pe care Arielle l-a pri- 
mit atât din incidentul de la templu, cât și din faptul că i s-a 
spus că nu poate urma o carieră în radiodifuziune, era să nu 
iasă în evidenţă și să stea în fundal. Cealaltă temă este legă- 
tura ei profundă cu lumea spirituală. Când Arielle a încercat 
să înțeleagă ce anume i-au oferit experienţele din viaţa ei, și-a 
dat seama că are aptitudinile, cunoștințele practice și puterea 
de a transmite în lume mesaje importante. În loc să se simtă 
descurajată și victirnizată de evenimentele din viaţă - ceea ce 
ar fi putut face cu ușurință - ea s-a decis să-și folosească tre- 
cutul, durerea și darurile, pentru a crea o schimbare în lume. 


dk 


Fiecare dintre noi are capacitatea de autoanaliză, indi- 
ferent cât de tragic, obositor sau de mulțurmitor ne-a fost tre- 
cutul. Vrem să ne examinăm viețile și să ne căutăm darurile. 
Am învăţat lucruri și am trecut prin întâmplări pe care alții 
nu le-au experimentat. Experienţa noastră este cea care ne fa- 
ce să fim specialiști. Iar lumea are nevoie de ceea ce avem noi 
de oferit. Acest lucru era adevărat în cazul altui subiect, 
Johanna, care și-a petrecut ani întregi cufundată într-o poves- 
te cu privire la ce persoană îngrozitoare era. Atunci când am 
întâlnit-o, era copleșită de durere și rușine din cauza faptului 
că se născuse și fusese crescută în Germania și că făcea parte 
dintr-o cultură care comnisese atrocități înfiorătoare împotriva 
a milioane de evrei. Ea se lupta cu depresia, mânia și teama 
care se adânciseră atât de mult, încât de abia mai putea su- 
porta durerea. Această poveste îi acapara fiecare gând. 

Ştiam că, pentru a se vindeca, Johanna trebuia să des- 
copere darul ascuns de suferința ei. 

Am rugat-o să-mi povestească cum era viața în Ger- 
mania la cincisprezece ani după război. Mi-a spus că primii 
ani ai copilăriei au fost pașnici și fericiți, fiind înconjurată de 
dealuri și de atmosfera tradițională a sătucului ei. Însă, pe la 
vârsta de opt sau nouă ani, Johanna a început să audă po- 

vești de la părinți și bunici despre război. A aflat de la ei cum 
era să cadă bombe peste tot în jur și cum oamenii trebuia 
să-şi petreacă noaptea ascunzându-se în beci pentru a fi în si- 
guranță. Şi-a imaginat teroarea pe care părinții o simțeau, 
atunci când nu-și mai găseau copiii. Pe măsură ce rudele își 
împărtășeau amintirile dureroase, a aflat despre frica, sufe- 
rința și foametea care dominaseră acea perioadă întunecată 
din istoria Germaniei. 

Când era în clasa a opta, Johanna a urmărit la școală un 
documentar despre război. Aceasta a fost prima dată când a 
văzut și a înţeles cu adevărat impactul masacrului ce avuse- 
se loc în țara ei. Lacrimile îi înțepau ochii și o rușine puter- 
nică s-a revărsat asupra sa, pe măsură ce și-a dat seama că 
era cetățeana unei țări care a săvârșit acte înfiorătoare împo- 
triva poporului evreu. Dintr-o dată, un gând și mai groaz- 
nic i-a venit în minte: „Dacă oamenii din țara mea au putut 
masacra zece milioane de oameni cu sânge rece, eu cine 
sunt? Aș fi capabilă de aceleași crime oribile comise de pro- 
priul popor?” În acea clipă, Johanna experimentase rușinea 
profundă a moștenirii ei și și-a asumat-o. 

Am rugat-o apoi pe Johanna să facă următorul pas și 
să întocmească o listă cu întâmplările importante din trecut 
care continuau să-i îngreuneze sufletul. Care erau incidente- 
Ie și întâmplările care îi mai provocau și azi mânie și rușine? 
Și ce a decis că acele evenimente spuneau despre ea? 

Iată lista întocmită de ea: 

v De mică mi s-a spus că germanii nu gândeau pentru 
ei înșiși, ci doar l-au urmat pe Hitler, provocând astfel pier- 
derea a milioane de vieți. Am decis să nu fac niciodată parte 
dintr-o organizație, temându-mă că mi-aș putea pierde ca- 
pacitatea de a gândi de una singură. 

+ De multe ori în viaţă oamenii mi-au spus: „Esti atât 
de drăguță. Nu semeni deloc cu acei nazisti”. Am hotărât că, 
dacă aș fi fost directă și puternică, aș fi putut fi asemănată cu 
un german mânios, astfel încât mi-am zdrobit puterea și ap- 

titudinile de lider și am încercat întotdeauna să fiu drăguță 
și sfioasă. 

v După ce m-am mutat în Statele Unite şi am experi- 
mentat pe pielea mea animozitatea pe care unii americani o 
au împotriva germanilor, m-am îndepărtat de prietenii mei 
germani și nu am mai vorbit cu ei, timp de doisprezece ani. 

v Când am vizitat Franța, tovarășul meu de drum m-a 
avertizat: „Francezii urăsc germanii, așa că spune-le că ești el- 
vețiancă sau austriacă”. Am decis că nu era în ordine să fiu 
eu însămi și am început să adopt diferite personalități, în în- 
cercarea de a mă încadra în societate. 

v Când eram mai tânără, mama mea mi-a destăinuit 
că obișnuia să se joace cu niște copii evrei care trăiau pe ace- 
eași stradă cu ea. Mi-a spus că, într-o zi, atunci când a izbuc- 
nit războiul, aceștia au dispărut, pur și simplu. Am fost în- 
grozită. Aflarea acestui incident m-a făcut să nu mă simt 
bine în preajma evreilor. 

+ Când m-am mutat în Statele Unite, am mers la o pe- 
trecere organizată de un patron, care se întâmpla să fie 
evreu. Ca joc de petrecere, au lipit niște nume de persoane 
celebre pe spatele fiecărui invitat. Apoi, fiecare trebuia să 
pună întrebări celorlalți pentru a afla ce nume aveau pe spa- 
te. Fiind foarte conștientă de moștenirea mea, m-am rugat să 
nu-mi pună numele unui nazist pe spate. Însă, spre oroarea 
mea, mi-au dat numele de Adolf Hitler. 

+ Când eram tânără, am intrat într-o cafenea din oră- 
șelul meu din Germania. Un prieten de-al bunicului era așe- 
zat la o masă, lăudându-se cu cât fusese de loial naziștilor, 
spunând: „Încă mai port cămașa brună!” Mi s-a făcut rău de 
rușine și umilință, fiind îngrozită de ideea că mă număram 
printre ei. 

v În urma vizionării unui documentar despre război, 
am încercat să ascund orice putea fi remarcat la mine ca fiind 
întunecat sau rău. M-am străduit să nu fac niciodată ceva rău 
vreunei persoane, sperând ca acest fapt să mă asigure că nu 

mi se va întâmpla mie ceva rău. Am devenit rigidă și autori- 
tară, iar ca rezultat, rareori retrăiam sentimente de bucurie. 
v După ce am conștientizat devastările pe care le gene- 
rează mânia, nu mi-am permis niciodată să mă înfurii sau să 
mă apărcând eram agresată. Credeam că trebuie să fiu drăgu- 
ță cu toată lumea, chiar dacă nu se purtau frumos cu mine. 
Era evident că întâmplările din viața Johannei i-au ofe- 
rit o rețetă specială. Următorul pas pentru ea era să să-și des- 
copere darurile. Am mgat-osă facă o listă cu tot ce avea și știa 
în prezent ca rezultat al faptului că a crescut în Germania. 
Iată lista cu aptitudini și abilități pe care Johanna le are în pre- 
zent și nu le-ar fi deținut dacă n-ar fi avut aceste experienţe: 


1. Faptul că am crescut în Germania de după război 
mi-a oferit pasiunea pentru istorie. Am devenit o cititoare în- 
focată - încercând să învăţ tot ce puteam despre Holocaust. 

2. Am devenit foarte interesată de dezvoltarea sinelui 
și de potenţialul omenesc. Am abordat psihologia, într-o în- 
cercare de a înțelege felul în care un om nekun a putut deter- 
mina o țară întreagă să comită crime inimaginabile. 

3. Deoarece îmi detestam moştenirea, am devenit price- 
pută în a-mi face prieteni noi și am învățat despre alte culturi. 

4. Am avut dintotdeauna un interes puternic pentru 
eforturile făcute de oameni. Mi-am petrecut o mare parte din 
anii mei de adolescentă protestând împotriva violenței și 
sprijinind soluționările pașnice ale conflictelor. 

5. Deoarece am fost îngrozită de violența săvârșită îm- 
potriva evreilor, mi-am luat angajamentul ca viața mea să fie 
una de iubire, slujire și vindecare. 

6. Am devenit foarte interesată de iudaism și am stu- 
diat Cabala. 

7. Doresc să caut ceea ce oamenii au în comun - și nu 
ceea ce îi separă. 

8. Sunt pricepută în a găsi metode de a rezolva în mod 
pașnic conflictele - fie că sunt între mine și fostul meu soţ, fie 

între mine și copii. Întrucât nu-mi doresc ca alții să mai sufe- 
re, mă autodepășesc, pentru a crea soluționări, astfel încât toa- 
tă lumea să câștige. 

9. Am învățat să mă adaptez și pot explica unele lucru- 
ri în multe moduri diferite unui grup divergent de oameni. 

10. Am învăţat că, atâta timp cât îmi voi ascunde dure- 
rea trecutului meu, nu-mi voi putea vindeca problemele și 
nu voi putea merge, astfel, mai departe. 

11. Îmi doresc să mă ocup de rezolvarea problemelor 
urmașilor victimelor, cât și ale agresorilor din Holocaust. Mă 
găsesc într-o poziție unică de a ajuta la vindecarea acestei 
probleme mondiale. 

Johanna a reușit să distingă multele daruri oferite de 
experienţele dureroase pe care le-a avut. Cu toate acestea, în- 
că nu știa exact cum să-și pună harul în folosul altora. Apoi, 
în urmă cu un an, ea a cunoscut-o pe Rosemary, o persoană 
foarte activă în comunitatea evreiască, iar cele două s-au 
împrietenit imediat. Într-o zi, au început să vorbească despre 
rănile care încă mai există între germani și evrei. Johanna i-a 
împărtășit durerea pe care o simţea că este nemţoaică, sufe- 
rință ce a însoțit-o pe tot parcursul vieții. l-a povestit că mulți 
prieteni germani pe care îi avea încă mai trăiau cu rușinea 
acelei atrocități petrecute cu mai mult de patruzeci de ani în 
urmă. Rosemary a fost emoționată de sinceritatea Johannei 
și i-au destăinuit că majoritatea evreilor pe care îi cunoștea 
nici nu s-au gândit vreodată la felul în care atrocitățile i-a 
afectat pe germanii care nu au participat la acele crime. Du- 
pă ce a ascultat punctul de vedere al Johannei, Rosemary a 
înțeles felul în care acest incident i-a victimizat atât pe evrei, 
cât și pe germani. 

Apoi, le-a venit ideea genială de a face un documentar 
despre efectul pe care Holocaustul l-a avut asupra generații- 
lor de evrei și germani care au urmat. Rosemary a contactat 
un producător de documentare ce câștigase premii în dome- 
niu, pe care îl întâlnise recent în California, iar aceasta a fost 

de acord să producă filmul. Toţi cei care aud de acest proiect 
sunt profund emoționați, simțind în inima lor cât este de im- 
portant acest mesaj pentru vindecarea durerii din lume. 

De îndată ce Johanna a început să lucreze pentru un 
scop mai înalt, nu a mai simțit rușinea moștenirii ei sau a în- 
tâmplărilor din trecut. Pentru prima oară, a înţeles cu adevă- 
rat scopul profund al durerii și al zbuciumului interior care 
au însoțit-o în toți acești ani. De fapt, și-a binecuvântat sufe- 
rința, deoarece i-a oferit înțelepciunea de care avea nevoie 
pentru a crea o schimbare în lume. A plâns în momentul în 
care mi-a spus că s-a întrebat toată viața: „De ce mă aflu 
aici?”, iar în prezent știe de ce. Faptul că făcea parte din ceva 
mai mare decât propria poveste, i-a oferit Johannei pacea du- 
pă care tânjea. La ora actuală, are mai multă grijă de ea - de 
la ceea ce mănâncă până la felul în care vorbește cu ea însăși 
- deoarece știe că este purtătoarea unui mare dar menit să 
aducă vindecare în lume. 

Efortul ei a dat rezultate, în sensul că și-a descoperit 
harul ce zăcea ascuns în interiorul poveștii sale dureroase. 
Noul angajament luat este un catalizator de vindecare între 
germani și evrei. Johanna mi-a împărtășit de curând că n-ar 
fi avut niciodată curajul de a iniția măcar o conversaţie cu un 
evreu, dacă n-ar fi fost disponibilă să lucreze cu rușinea ei și 
să-şi prelucreze cocoloașele din propriul aluat. 


XX ok 


Harurile noastre se nasc adeseori din durere. Sunt da- 
rurile unice pe care le avem de oferit. Nu există un har „corect“ 
- și nici unul nu seamână cu altul. Harul nostru este cea care 
ne permite să ne utilizăm poveștile, mai degrabă ca acestea să 
ne folosească pe noi. Este metoda noastră unică de a ne aduce 
contribuţia în lume, de a ști că suntem speciali și că încercările 
și problemele avute nu au fost în zadar. 

Procesul de descoperire a harului nostru ne face să ne 
reinterpretăm evenimentele din viaţă, să atribuim noi sem- 

nificaţii care să ne înalțe și să ne propulseze în afara limită- 
rilor impuse de povestea proprie. 

Cu toții avem o alegere. Putem opta să transformăm 
rețeta care ne-a fost dată într-o capodoperă semnificativă ca- 
re să ne hrănească sufletele și să îi alimenteze pe cei din ju- 
rul nostru. Sau putem permite rețetelor noastre să rămână 
negătite. Descoperirea harului nostru unic este cel mai im- 
portant pas pe care îl putem face, pentru a ne transforma vi- 
aţa și a trăi în afara poveștii personale. 

Utilizarea harului vostru vă va permite să staţi drepți 
și să vă simțiți împuterniciți, mândri de voi înșivă și de viaţa 
voastră. 


PAȘI ACTIVI PENTRU VINDECARE 


1. Identificaţi zece incidente - atât pozitive, cât și nega- 
tive - care v-au afectat în mod semnificativ viața. Reflectați 
asupra fiecăruia, întrebându-vă: 

- Ce aptitudini și abilități dețin datorită acestei expe- 
riențe? 

- Cum pot folosi acest incident pentru a fi de folos - 
mie și celorlalți? 

- Dacă viața mea m-ar instrui pentru a putea aduce un 
dar în lume, care ar fi acela? 

2. Imaginaţi-vă că vi s-ar cere să predaţi un curs despre 
concluzia tuturor experiențelor din viaţă. Care ar fi titlul 
acelui curs? 


Contemplare 


Arm un kar cre nu seamndad CU a dla. 
lat pot ofiri harul, find în Siguranţă 

Capitolul 9 
A TRĂI ÎN AFARA POVEȘTII PERSONALE 


Existenţa în interiorul poveștilor noastre ne garantează 
o viaţă plină de frică și de așteptări. Teama ne spune să ne 
păzim, să ne ascundem și să fim neînsemnați, astfel încât să 
nu ne expunem. Lipsa ne face să ne călcăm pe suflet, încer- 
când să ne agățăm de orice ne poate determina să arătăm 
sau să ne simțim mai bine. Atunci când avem impresia că ne 
lipsește ceva, că ne agățăm de lucruri și că ne judecăm pe noi 
înșine sau pe ceilalți, putem fi siguri că ne aflăm în interiorul 
poveștii noastre. În afara poveștii, nu există lipsă, ci doar cre- 
dința și cunoașterea interioară că totul este așa cum ar trebui 
să fie. Prin ascultarea dialogului interior și analizarea pro- 
priei persoane, vom reuși să deslușim, în fiecare clipă, dacă 
ne aflăm în interiorul sau în exteriorul poveștii. 

În afara limitelor dramelor personale, dialogul interior 
ne reflectă posibilitățile nelimitate care ne sunt disponibile în 
fiecare moment. Dincolo de sfera poveștilor noastre avem 
numai sentimente care ne reflectă Sinele superior și nu pe cel 
care reprezintă ecoul celui inferior. Suntem conectaţi la cu- 
noașterea interioară care spune: „Am încredere că Universul 
mă va purta acolo unde trebule să merg. lubesc viața. Totul se 
desfăgoară într-o ordine Dlvină. Am destul. Sunt destul. Sunt 
binecuvântat. Pot face orice. Cred h mine îhsuml. Bravo miel 
Cum își pot fi de folos?” În afara poveștii, ne delectăm cu sen- 
timente de entuziasm, bucurie, abundență, deschidere, ve- 
selie, încredere, recunoștință, încântare, cunoaștere interi- 
oară, încredere în sine, apreciere, respect, iubire necon-di- 
ționată și de energie nelimitată. 

Cu toții avem zile în care dialogurile interioare se po- 
trivesc mai mult cu dramele personale decât cu măreţia noas- 
tră. Pentru a putea ieși din cadrul poveștilor, trebuie mai întâi 
să putem recunoaște că ne aflăm în interiorul lor. Este optim 
să putem spune: „Aceasta este povestea mea. Acestea sunt 
convingerile umbrei mele. Aceasta este Cutia Umbrei care ți- 
pă la mine toată ziua”. Dacă primul lucru pe care îl auzim de 
la Cutia Umbrei, atunci când ne trezim dimineața, este: „Nu 
ai nici o valoare. Nu vei obține niciodată ceea ce-ţi dorești” 
sau „Arăți îngrozitor, de ce nu te hrânești mai bine?“, majori- 
tatea dintre noi, în loc să zică: „Ah, mă aflu în povestea mea 
..." pur şi simplu intră din nou în sfera acesteia. O alegem. 
Mușcăm din momeală. Ne adaptăm scenariului său. 

Nu numai că ascultăm acea voce, noi devenim vocea; 
și, în loc să vizionăm filmul, devenim vedeta show-ului. 

De curând, am petrecut un timp cu Ethan, un vindecă- 
tor holistic de treizeci şi nouă de ani, care mi-a împărtășit cât 
de diferit se simte când se află în povestea lui, în comparaţie 
cu momentele în care se eliberează de limite. Tema poveștii 
lui Ethan este: „Nu mă simt în siguranță, atunci când sunt îh 
lume”. Mi-am dorit să ajut. 

La fel ca mulți alții, Ethan a călătorit pe calea dezvol- 
tării de sine timp de mulți ani. Dorindu-și să se transforme, a 
căutat în dreapta și în stânga, învățând tehnici după tehnici, 
încercând să găsească o siguranţă interioară și să devină mai 
mult decât era. Ethan știa că în interiorul lui se găsea ceva 
mai înalt la care se putea racorda. Fiind frustrat de incapaci- 
tatea de a reuși în cariera sa și din nevoia lui disperată de a se 
simți în siguranţă, Ethan și-a amorțit simţurile prin marijua- 
na, sperând să găsească acolo pacea și mulțumirea pe care le 
căuta. Luându-și angajamentul de a rupe barierele dintre si- 
nele pe care îl cunoștea și Sinele la care visa, Ethan s-a înscris 
în programul meu de consiliere. Unul dintre primele exerciții 

care i-au fost date era cel de a-și identifica poveștile din jurul 
fiecărui aspect din viaţa lui. Ethan a început cu analizarea 
poveștii țesute în jurul motivului pentru care fuma marijua- 
na. Povestea lui îi spunea că marijuana îi accentua creativi- 
tatea și îi îmbunătățea încrederea în sine, dar, în realitate, îl 
distanța de viața pe care și-o dorea. Dependenţa lui îl sepa- 
ra atât de durere, cât și de pasiunea sa. L-am rugat să identi- 
fice sentimentele și comportamentele care făceau parte din 
povestea lui. 

Trăind între granițele poveștii personale, Ethan petre- 
cea ore întregi în fiecare zi drogându-se, având fantezii des- 
pre cum ar putea fi viaţa. Putea visa cu ochii deschiși despre 
diverse proiecte, pretinzând că aceste planificări nesfârșite îl 
duceau în realitate undeva. El „se pregătea” întotdeauna să 
acționeze, însă nu reușea niciodată să le materializeze, de- 
oarece îi era prea frică să o facă. În cadrul poveștii lui, Ethan 
se temea să-și împărtășească visurile cu alți oameni, conside- 
rând că, în felul acesta, nu și le va mai putea materializa. Fă- 
cându-și mereu griji cu privire la faptul de a fi acceptat, el se 
temea de dezaprobarea celorlalți despre care credea că nu-i 
vor sprijini scopurile. 

Ethan simțea că e mic și că lumea era uriașă. În fiecare 
zi manifesta stări de frică, anxietate, amorțeală, mânie, resem- 
nare, deznădejde și de victimizare. În interiorul poveștii lui se 
simțea mereu nesigur, motiv pentru care se ascundea și în- 
cerca să rămână neobservat. 

Într-o dimineață, după încă o noapte de vise fanteziste 
și de iluzii, Ethan s-a privit în oglinda din baie și a văzut un 
om care îmbătrânea fără să-și fi trăit visurile. Distingea fața 
unui mare impostor - cineva care se prefăcea în continuare 
că se afla pe calea spre succes, când, de fapt, povestea lui nu 
îl ducea nicăieri. După ani în care a lucrat cu el însuși, Ethan 
a luat decizia de a renunţa la marijuana și de a trăi în afara 
poveștii lui. 

Astăzi, aflându-se în afara poveștii personale, Ethan a 

reușit să-și deschidă inima și să se simtă în siguranţă împăr- 
tășindu-și sentimentele cu cei din jur. În prezent, el își dezvă- 
luie planurile celorlalți oameni, chiar înainte de a ști cum să 
le îndeplinească, având încredere că va fi călăuzit spre acțiu- 
nea perfectă. În afara poveștii sale, el își petrece mult mai pu- 
țin timp planificând și mai mult timp acţionând. Nu mai este 
atât de preocupat cu faptul de a fi acceptat și își permite să 
încerce lucruri noi, fie că știe sau nu cum să le facă. În afara 
poveștii personale, Ethan are grijă de sănătatea lui, își res- 
pectă corpul și nu mai fumează marijuana. Îmi spune că se 
simte suficient de bine, indiferent dacă este sau nu plăcut de 
cei din jur. 

Atunci când nu se află închis în limitările dramei per- 
sonale, Ethan are senzația că este conectat, optimist, creativ, 
încrezător, sprijinit și în siguranță. În afara poveștii sale, el se 
simte ca un maestru; viața este în prezent pentru el o paletă 
de posibilități infinite din care poate alege. Se simte sincer și 
autentic, puternic și productiv. Cel mai important lucru este 
că se simte important. 


EȘTI ÎNĂUNTRU SAU ÎN AFARĂ? 


Unul dintre cei mai importanţi pași pe care îi putem 
face pentru a ieși din povestea noastră este să recunoaștem 
când trăim în interiorul acesteia. Suzanne tocmai venise la 
atelierul nostru în care discutam despre limitările poveștilor 
personale. Ea mi-a împărtășit că în ultima zi a procesului s-a 
trezit devreme și a ieșit în balconul din hotelul ei, de unde se 
vedea priveliștea unui golf frumos. Mi-a spus că scena n-ar fi 
putut fi mai perfectă și că simţea o pace totală. Fiind așezată 
pe o canapea confortabilă de lângă fereastră, a deschis geamul 
pentru a respira aerul oceanului. A decis că acesta era contex- 
tul perfect pentru a medita timp de câteva minute. Şi-a închis 
ochii și a început să respire profund. Însă, după câteva secun- 
de, și-a amintit de o întâmplare umilitoare petrecută alături 

de un bărbat, cu douăzeci de ani în urmă. Suzanne a fost în- 
grozită. Momentul ei de pace și tăcere a fost întrerupt cu bru- 
talitate de această amintire și, foarte curând, a început să se 
simtă victirnizată, umilită și lipsită de putere, întrucât inci- 
dentul i se tot repeta în minte. Într-o clipă, a fost aruncată îna- 
poi în mijlocul poveștii ei care îi spunea că nu merita să fie 
tratată cu respect. În loc să se retragă și să-și spună în gând: 
„Ah, uite, iar m-am întors în povestea mea”, a început să 
asculte aceeași Cutie a Umbrei sale - lucru pe care îl făcuse 
de mii de ori înainte. Starea de pace și de liniște a fost înlocu- 
ită de mânie, agresivitate și dispreţ de sine. 

Chiar în acel moment, un stol de rațe s-a îndreptat că- 
tre geamul ei, a părut să se oprească direct în fața camerei și 
rațele au glăsuit: „Mac, mac, mac”. Suzanne se uita fără să-și 
creadă ochilor. Era ca un mesaj de la Univers, care îi spunea 
că revenise în povestea ei. Era ca și cum rațele îi oglindeau 
dialogul interior: „O£ biata de mine. Mac, mac, mac”. A 
început să râdă și a decis să folosească fraza „mac, mac, 
mac” pentru a-și da seama când ieșea din deplinătatea fiinţei 
ei și revenea în povestea personală. 


A DEVENI OBSERVATORUL 


Pentru a ne putea depăși dramele, trebuie să ne luăm 
angajamentul de nu ne mai folosi de poveștile noastre pen- 
tru a ne pedepsi. Şi să fim dispuși să încetăm să ne mai tole- 
răm dramele, să nu le mai potențăm prin atenţia noastră. Da- 
că ați practicat vreodată meditaţia, probabil că ați observat 
că mintea vă este un izvor nesfârșit de gânduri. Însă, dacă vă 
dedicați practicării meditaţiei, faceţi alegerea de a vă obser- 
va gândurile și nu de a le urma acolo unde încearcă să vă du- 
că. Prin exersare, descoperiți că, la un moment dat, mintea 
voastră conștientizează că nu veți mușca din momeală și va 
renunța. Vă va da drumul, iar voi sunteți acolo, observându- 
vă lucrările minţii. Acest lucru se aplică și în cazul povești- 

lor. Dacă nu jucăm rolul din drama noastră, putem alege să 
ieșim din aceasta. Cel mai important lucru pe care îl putem 
face pentru a ne elibera de drame este să le vedem drept po- 
veştile care sunt de fapt, mai degrabă decât să ne strecurăm 
în contextul lor, crezând că reprezintă adevărul. În loc să ur- 
măm orbește instrucțiunile Cutiei Umbrei, putem spune: 
„O, mulţumesc pentru gândul pe care mi-l dai. Însă, chiar în 
acest moment, aleg unul diferit”. Într-un final, aceste povești 
vor înceta să se mai repete, deoarece ele pot exista numai 
atunci când noi credem că suntem poveștile noastre. Se hră- 
nesc din atenția pe care le-o acordăm. 

Dacă nu există dialog între noi și poveștile noastre, vor 
înceta să mai aibă vreun control asupra noastră. Pur și sim- 
plu, facem alegerea de a nu ne identifica cu ele. Facem acest 
lucru prin declararea cu voce tare: „O iau de la capăt. Mă gă- 
sesc în povestea mea”. E ca și cum ne-am uita la televizor. Pu- 
tem alege să plecăm, chiar dacă televizorul rămâne deschis. 
Întrebarea pe care trebuie să ne-o punem sună în felul urmă- 
tor: „Vreau să-mi alimentez povestea și să-i dau forța mea vi- 
tală? Vreau să o potențez cu energia mea prețioasă?” Dacă 
răspunsul nostru este afirmativ, atunci chiar trebuie să ne pri- 
vim povestea și să o ascultăm. Însă trebuie să facem acest lu- 
cru conștient. Cu toții avem dreptul să îngăduim poveștii 
personale să se deruleze din când în când. Putem să ne spu- 
nem: „Este marți, ora două dupămasă și nu am nimic mal bun de 
făcut. Cred că vol sta puțin și îmi vol repeta drama personală”. 
Atunci, cel puțin putem fi responsabili pentru ceea ce creăm. 


STRATEGII PENTRU A IEȘI DIN POVESTEA PERSONALĂ 


Avem infinite alegeri dacă dorim să ne transcendem 
poveștile. Putem merge în interiorul nostru pentru a purta 
un dialog cu povestea noastră; putem scrie liber, permițând 
acelei părți să se exprime. Am putea spune: „lartă-mă. Știu că 
vrel ceva, hsă am dte lucruri de făcut astăzi”. Sau am putea 

alege să vorbim cu Dumnezeu. Există o zicală: „Când te gân- 
dești la Dumnezeu, nu te gândești la problemele tale”. Vibra- 
ţia poveștii noastre și cea a Sinelui superior sunt total opuse. 
Nu le putem experimenta pe ambele în același timp. 

Este important să identificăm unele strategii pentru a 
ieși în afara poveștilor atunci când simțim că am alunecat 
din nou în sfera lor. lată câteva variante pe care le putem uti- 
liza pentru a ne demasca poveştile și a avea acces la viața ca- 
re ne așteaptă în afara limitărilor dramei personale. 

Cereţi-le oamenilor Implicați îh traumele voastre emoționale 
să vă ofere verelunea lor a poveștii pe care ați adoptat-o. Îmbrăţi- 
șarea unei alte perspective ne arată imediat că ceea ce noi am 
identificat ca fiind povestea noastră este doar o versiune a 
adevărului. În timp ce scriam această carte, i-am trimis prin 
e-mail primele câteva capitole fratelui meu mai mare, Mike, 
un consilier juridic, pentru a-i afla părerea. În răspunsul lui, 
el a subliniat ceva ce eu consider că este important: 

Poveștile din viaţa noastră sunt 90% percepţie și 10% 
fapte. Fiecare persoană pe care o cunoaștem va vedea aceleași 
fapte într-un mod diferit. În meseria mea de consilier juridic, 
ascult în fiecare zi cum avocaţii iau aceeași serie de fapte de 
necontestat și o modelează în povești care să servească intere- 
sului celui mai înalt al clienților lor. Nici nu se caută adevărul; 
există doar o gamă de argumente ce vor fi percepute în mo- 
duri distincte, de către oameni diferiţi. Din nefericire, în viața 
personală, mulți dintre noi alegem să ne privim existența din 
perspectiva cea mai puțin favorabilă pentru noi. Făcând acest 
lucru, devenim victime care trebuie să învinuiască pe cineva 
pentru nefericirea noastră și nu ne asumăm răspunderea pen- 
tru soarta proprie care este un rezultat al alegerilor proprii. 

În acea seară, Mike m-a sunat. „Apropo, Debbie, a spus 
el, trebuie să-ți spun ceva. Povestea pe care ai scris-o despre 
copilăria ta nu este adevărată”. „Cum adică nu este adevă- 
rată?”, am întrebat eu. Am trăit-o!” „Nu, Debbie”, a replicat 
el. „Eu te-am dorit. Întotdeauna te-am dorit. Am fost atât de 

fericit că am o surioară”. Uimită, l-am rugat pe Mike să scrie 
versiunea lui despre copilăria mea. lată ce a ieșit: 


lată versiunea mea în legătură cu copilâna surorii 
mele, Debbie. Născută într-o familie tipic tradițională, ea 
a fost adorată de toată lumea care a cunoscut-o de mică. 
fiecare amintire pe care o am despre copilăria sa, Deb- 
bie era înconjurată de prieteni care se bucurau de compa- 
nia ei. Mama i-a umplut copilăria cu iubire și atenţie, du- 
când-o la cursuri de înot, dans, artă și teatru, aproape în 
fiecare zi. Adrmiram capacitatea surorii mele de a aborda 
fiecare zi cu entuziasm și energie. Nu se lăsa niciodată in- 
timidată de cineva și excela în toate. Debbie era mai ma- 
tură decât arăta vârsta și la unsprezece ani deja făcea mo- 
deling și se întâlnea cu băieți mai mari. Era un magnet 
Toată lumea dorea să fie prietenul ei și să se afle acolo 
unde se găsea și ea. Nu era nimic ce Debbie nu putea face. 


Eram consternată. Auzeam o perspectivă pe care nici 
măcar nu am conceput-o vreodată. Chiar dacă îmi utilizez 
şi-mi accept povestea, am fost uluită când am auzit perspec- 
tiva lui Mike. După cum puteți vedea, a-i întreba pe prieteni 
și rude care este viziunea lor asupra poveștii noastre este o 
metodă eficientă de a demasca perspectiva limitată pe care o 
considerăm a fi adevărată. 

Transformarea reprezintă o modificare de percepție - 
capacitatea de a vedea ceva prin ochi noi. Nimic nu lucrează 
mai repede pentru a ne da o viziune nouă decât observarea 
perspectivei limitate a realității prin alți ochi. Trebuie să în- 
țelegem că panorama noastră - ceea ce putem vedea în fieca- 
re moment - este limitată de interpretările personale. Clipa în 
care am atribuit semnificații întâmplărilor din viața noastră a 
fost cea în care ne-am limitat perspectiva asupra realității. A 
le cere altor oameni să ne prezinte viziunea lor este ceva ce ne 
poate redeschide lentilele prin care ne vedem pe noi înșine. 

Rescrleți-vă povestea ca și cum ați fi un etern optimist 
care vede doar partea luminoasă a acestela. Scoateți în evi- 

dență punctele pozitive din povestea personală și darurile 
care v-au fost date. Cum ar arăta viața voastră, dacă ar fi vă- * 
zută prin ochii unui înger? Ideea este că putem considera că 
experienţele din viaţă sunt o amintire urâtă de care nu pu- 
tem scăpa, sau le putem rescrie, astfel încât să ne ofere un 
fundament valoros pe care putem construi un viitor fericit. 
Fie învăţăm din lecțiile trecutului și mergem mai departe, fie 
locuim în sfera lor și rămânem blocați în același loc. 

Invățați să recunoaşteți foarte clar momentul îh care ați 
Intrat din nou h povestea voastră. Pentru a face acest lucru, 
întocmiți o listă cu zece gânduri, sentimente, obiceiuri și 
comportamente pe care le aveţi atunci când trăiţi în povestea 
voastră. Apoi, compunețţi o alta cu zece gânduri, sentimente, 
obiceiuri și comportamente atunci când trăiţi în afara dramei 
personale. La ce aveţi acces atunci când ieșiți din povestea 
personală? Apoi, scrieți pe o altă listă zece moduri în care vă 
puteţi ridica conștiința și puteți intra în Sinele superior, 
odată ce ați remarcat că ați alunecat din nou în poveste. Am 
rugat-o pe Helen, una dintre participantele la programele 
mele de consiliere, să ne dezvăluie conținutul listelor. 


ÎN INTERIORUL POVEȘTII MELE ... 


- Mănânc în exces. 

- Beau bere. 

- Bârfesc. 

- Mă compar cu alții. 

- Ascund adevărul de alţii și permit resentimentelor 
să se clădească în interiorul meu. 

- Refuz să fac dragoste cu soțul meu. 

- Îi conving pe alţii că sunt o victimă a vieții. 

- Mă judec și mă critic pentru orice fac. 

- Îi învinuiesc pe copiii mei pentru lipsa mea de 
bucurie. î 

- Stau și mă lamentez toată ziua. 

- Refuz să bârfesc. 

- Practic yoga. 

- Mă exprim liber. 

- Îmi comunic sentimentele și îmi rezolv supărările. 

- Sunt recunoscătoare pentru darurile din viață. 

- Beau foarte rar alcool și doar un pahar o dată. 

- Sunt plină de energie și săritoare. 

- Emit pentru toată familia multă energie pozitivă. 

- Îmi place să mănânc, însă nu folosesc mâncarea ca 
pe o evadare din propriile emoții. 


LUCRURI PE CARE LE POT FACE 
PENTRU A IEȘI DIN POVESTEA MEA 


- Meditez - cel puţin cincisprezece minute. 

- Mă plimb. 

- Grădinăresc. Îmi înfrumusețez mediul din jur. 

- Mă joc cu copiii mei. 

- Citesc o carte care mă inspiră. 

- Scriu în jurnal până când ajung să înțeleg mai pro- 

fund. 

- Sun pe cineva pe ale cărui opinii pun mare preţ. 

- Dăruiesc ceva. 

- Fac yoga. 

- Simt recunoștință pentru binecuvântările din viața 

mea. 

Folosiţi următorul test pentru a vă ajuta să rămâneți în 
afara poveștii voastre. Puteţi să vă dați seama dacă vă aflaţi 
sau nu în interiorul poveștii personale prin felul în care vă 
simțiți în legătură cu voi înșivă și cu ceilalți, în funcție de cât 
de clar vedeţi lucrurile și de felul în care interpretați eveni- 
mentele din viață. 

Decideţi dacă este adevărat sau fals: 

- Simt că nevoile îmi sunt satisfăcute. 

- Nu am suficient timp. 

- Nu am destui bani. 

- Mă străduiesc, dar, pur și simplu, nu reușesc să obțin 
ceea ce vreau. 

- Ceilalţi sunt cauza problemelor mele. 

- Gândesc: „De-aș fi avut mai multe ...“ 

- Am avut același dialog interior, timp de mai mult de 
două săptămâni. 

- Cred că nu am o poveste. 

- Prezint mai multe comportamente despre care știu că 
mă fac să mă simt rău în legătură cu mine însămi. 

- Am sunat cel puțin o persoană, pentru a-i spune cât 
sunt de victimizată. 

Dacă aţi răspuns cu „adevărat” la mai mult de patru 
afirmații, sunteți adânc cufundaţi în povestea voastră. Nu 
mergeţi mai departe, fără să vă luaţi angajamentul de a ieși 
din poveste. Este important să vă monitorizați pe voi înșivă 
și să fiți în fiecare zi conștienți de ce se întâmplă. Este trist 
atunci când ne trezim de dimineaţă și constatăm că am stat 
în povestea noastră timp de două săptămâni, două luni sau 
doi ani. Dacă ne întrebăm în fiecare zi: „Sunt înăuntru Sau în 
afara poveștii mele?“, aducem lumină în conștiența noastră, 
acolo unde înainte a fost întuneric. 

Dacă vă numărați printre acela care nu pot renunța la 
sinele lor limitat, vă recomand să staţi în fața unel oglinzi şi să 
vă repetati povestea „bietul de mine”, cuvânt cu cuvânt, până 
când vă veți sătura atât de tare de ea, încât nu veți mal putea 
continua. Veţi ști că exercițiul v-a ieșit bine, atunci când vi se 
va face greață. Cu toate acestea, dacă nu v-aţi vindecat încă, 
vă recomand să vă duceți la o cafenea și să vă împărtășiți 
povestea cu cinci străini. Tot ce trebuie să faceţi este să 
mergeţi la oameni care stau singuri și să le spuneți: „Am o 
poveste extraordinară. Vreţi să o auziți?” Într-un final, veți 

găsi pe cineva care va dori să vă asculte. Apoi, începeți cu 
povestea voastră tristă. Relataţi-le de ce și cum s-a întâmplat 
ca lucrurile să fie așa cum sunt. Încercați să fiți convingători. 
Dacă vă simțiți încă atașați de drama voastră, mai mergeţi o 
dată la acea cafenea și rugați-i pe cei cinci străini să vă spună 
povestea lor. După toate acestea, ar trebui să vă fie foarte clar 
că avem de a face aici cu o poveste, care este doar o poveste 
- și nimic mai mult decât o poveste. 

Dacă nici unul dintre exercițiile anterioare nu au func- 
ționat, puteți încerca întotdeauna o ceremonie tradițională 
de înmormântare. Pretindeți că ați murit, iar la înmormânta- 
re, o persoană dragă va omagia viața pe care ați trăit-o în ca- 
drul poveștii voastre. Scrieţi elogiul pe care acea persoană îl 
va rosti la înmormântare. După ce-l citiți, puneți-vă întreba- 
rea: „Acesta este felul în care îmi doresc ca oamenii să-și 
amintească de mine?” Am rugat-o pe prietena mea, Colleen, 
să-și scrie elogiul. Iată ce a scris: 


Colleen a fost o fată foarte deșteaptă, cu mult po- 
tențial. Chiar dacă a avut un Start dificil în viață, a mers 
înainte, fiind determinată să facă ceva important cu viața 
ei. Dintr-un motiv necunoscut, îşi atrăgea întotdeauna sluj- 
be nepotrivite, lucra cu oameni nepotriviți și, în mod cert, 
n-a fost niciodată plătită la adevărata ei valoare. Mereu a 
existat cineva care să o împiedice să strălucească. Ce bine 
era dacă ar fi fost lăsată în pace, dacă ar fi avut alți părinți 
sau o educație mai bună, dacă i-ar fi fost descopente talen- 
tele ei. Însă Collen a tot așteptat acea zi în care ar fi fost pre- 
găkită să creeze o schimbare în lume. Dar astăzi, vedem cu 
toții că ea nu a avut niciodată ocazia să facă acest lucru. Să 
ne adunăm cu toții în rugăciune și să spunem: „Biata 
Collen! Fie ca ea și povestea ei să se odihnească în pace”. 

După ce vă scrieți elogiul poveștii, împărtășiți-l cu câți- 
va prieteni, faceți o mică ceremonie cu flori și mâncare și 
înmormântați-o. 

În fiecare clipă trebuie să fiți dispuși să ieșiți din po- 
vestea voastră. Să sacrificați sinele pe care-l cunoașteți pen- 
tru cel care vreți să deveniți. Să renunțați la micimea poveștii 
personale, pentru imensitatea esenței voastre adevărate. Pu- 
teți alege în fiecare clipă. 


PAȘI ACTIVI PENTRU VINDECARE 


1. Pentru a desluși dacă sunteţi sau nu în interiorul po- 
veștii voastre, faceți o listă cu următoarele: 

- Zece sentimente pe care le aveți atunci când sunteți în 
interiorul poveștii și alte zece atunci când sunteți în afara sa. 

- Zece gânduri pe care le aveți atunci când sunteţi în interi- 
orul poveștii și tot atâtea atunci când sunteți în afara acesteia. 

- Zece comportamente pe care le manifestați atunci când 
sunteți în interiorul poveștii, cât și în afara sa. 

- Zece lucruri pe care le puteţi face pentru a ieși din po- 
vestea personală atunci când descoperiţi că v-aţi strecurat 
din nou în cadrul ei. 

2. Scrieţi o scrisoare poveștii voastre, respectând-o 
pentru tot ce v-a învăţat și recunoscând că relaţia cu aceasta 
se va schimba pe măsură ce veţi alege să trăiţi în afara limită- 
rilor sale. 

3. Creați unritual în care să vă luaţi adio de la povestea 
voastră așa cum ați cunoscut-o până în prezent. Renunțați să 
vă mai gândiţi la aceasta ca la o metodă de a vă pedepsi și a 
de a vă face să vă simțiți mici și întâmpinaţi-o ca pe o resursă 
de împlinire a scopului vostru în viață. 


Contemplare 


„Sunt de mare folos lumi în care trăiesc 
atund chad ma găsesc în afara povestii mele” 

Capltolul 10 

În umbra poveștilor noastre se află ascuns un mare se- 
cret. Acest secret deține cheia pentru eliberarea măreției 
noastre, este cel care păstrează bucuria abundentă, posibili- 
tatea nelimitată și extazul Divin. 

Imaginați-vă că ați fi gardianul celor mai rare și mai 
prețioase bijuterii de pe Pământ. În calitate de gardian, ați fa- 
ceoricevă stă în putere pentru a vă păzi, iar în calitate de fi- 
ințe omenești, noi procedăm la fel. 

Adânc în interiorul nostru știm că suntem asemenea 
lui Dumnezeu, că suntem sfinți, că suntem Divini. 

Măreţia noastră, grandoarea și lumina sunt atât de va- 
loroase, încât punem strat după strat pentru a proteja ceea ce 
ne este dat să protejăm. Deoarece nu ne simțim în siguranță 
pentru a ne expune această parte din noi înșine, creăm în 
permanenţă drame și haos pentru a ascunde ceea ce știrn că 
trebuie să protejăm. 

Toate dramele noastre, toată durerea și toată nemulțu- 
mirea ascund secretul luminii pe care o avem. 

Atunci când ne vom sătura, în sfârșit, de poveștile 
noastre, când acestea nu ne vor mai oferi confort, vom fi pre- 
gătiți să descoperim darul preţios ce se află în interiorul fie- 
căruia dintre noi. Atunci când simțim că merităm și că ne 
poate fi încredințată îngrijirea propriei lumini, ne vom putea 
elibera cea mai mare putere dintre toate: forța naturii noas- 
tre adevărate. 

Suntem exploratori, iar terenul pe care călătorim este 
propria noastră experiență omenească. Dacă am fi ales să 
avem o experiență dumnezeiască, o experienţă divină sau o 
experienţă din altă lume, n-am fi existat într-o formă ome- 
nească. Dar nu e cazul nostru. Noi am ales o experiență ome- 
nească. lar această călătorie ne cere să învăţăm, să creștem și 
să ne înţelegem propria natură. Experienţa în speță ne chea- 
mă să călătorim pe calea dramelor din viața noastră, a tutu- 
ror identităților false care am considerat că ne reprezintă. Ne 
cere să navigăm prin tărâmul emoțiilor pentru a înțelege mai 
bine mecanismul a ceea ce înseamnă să fii om. 

Eliberarea secretelor ne permite să devenim intimi cu 
Sinele nostru Divin - esența noastră spirituală. Dezvăluirea 
secretelor face ca natura umană să fuzioneze cu Divinitatea 
din noi. Călătorind pe calea poveștilor noastre, înțelegându- 
ne natura umană la cel mai profund nivel, suntem binecu- 
vântați cu îndrăzneala de a trece dincolo de personalitățile 
noastre, de a renunţa la roluri, de a ieși din poveste și de a 
sta goi în prezenţa Sinelui nostru autentic. Numai atunci ne 
vom simți suficient de siguri pe noi, pentru a sta în toată glo- 
ria personală și pentru a declara: „Fu sunt acesta”. 

Pentru a putea permite secretelor noastre să domneas- 
că, trebuie să adoptăm poziția unui luptător, în această ex- 
plorare a vieții. Trebuie să săpăm în adânc, să explorăm și să 
` înțelegem terenul propriei noastre naturi omenești. 
| Asta, deoarece numai atunci când ne cunoaștem și ne 
înțelegem cu adevărat pe noi înșine, numai după ce am mers 
înapoi pe calea trecutului, numai atunci ne putem arunca 
braţele în aer plini de entuziasmul și delectarea unui copil și 
putem declara: „Eu sunt sfânt Eu sunt Divini Merit tot ce are 
Universul de oferit”. Numai după ce facem această lucrare in- 
terioară importantă, ne vom simți în siguranţă să ne scoatem 
secretele la vedere. 

Adeseori, dezvăluirea secretelor ne face să ne simțim 
vulnerabili și expuși, deoarece nu mai știm cine suntem. Ne 
putem teme de renunțarea la sinele nostru fals - fațadele care 
ne-au acoperit adevărul profund - și de expunerea esenței fi- 
inței noastre. Atunci când eram copii și ne-am expus daruri- 
le măreţe, adeseori am fost ignorați sau criticaţi - și de aceea, 
în calitate de adulți, am învățat să ascundem acel loc din noi 
înșine în care ne simțim cel mai vulnerabili. 

Însă, odată ce ne expunem secretele, vom vedea că dra- 
mele și justificările noastre nu ne mai pot proteja. Intelectul 
nu ne mai servește. Unicul drum de urmat este cel de aban- 
donare în fața legăturii dintre noi înșine și Divinitate. Până 
când nu simțim că suntem vrednici, până când nu trecem 
prin poveștile noastre pentru a învăţa lecţiile pe care le au de 
oferit, până când nu ne iertăm pe noi înșine și pe ceilalți și 
până când nu ne împăcăm cu zbuciumul nostru omenesc, 
vom opune întotdeauna o rezistenţă care ne împiedică să ne 
experimentăm propria Divinitate. 

Dacă urmaţi sfaturile din această carte, sunteți pregă- 
tiți pentru a vă trăi viața în armonie cu Divinitatea. Acum 
sunteți pregătiți să ieșiți din drama personală și să vă arătați 
secretul - lumina voastră sacră. Procesul prin care ați trecut 
pentru a vă accepta și integra povestea, v-a făcut să puteți 
trăi o viaţă aflată în afara limitărilor dramei personale. 

Dacă ați făcut lucrarea descrisă în această carte, în- 
seamnă că v-aţi identificat povestea și ați ajuns la înțelegerea 
profundă că aveţi o poveste, dar că aceasta nu vă reprezintă. 
Aţi descoperit că în interiorul acesteia se ascundea o rețetă 
unică și că, prin acceptarea tuturor aspectelor din voi înșivă 
și din viața voastră, vă veți descoperi adevărata menire. Oda- 
tă ce ați înțeles că tot ce vi s-a întâmplat v-a ajutat să dobân- 
diți înțelepciunea de care aveți nevoie pentru a oferi lumii da- 
rul vostru unic, vă puteţi vindeca rănile emoționale și trau- 
mele din trecut. Puteți începe apoi procesul de acceptare a 
poveștii voastre, prin analizarea metodelor prin care v-aţi 

împăcat cu voi înșivă și cu alții, acceptându-i - realizând ast- 
fel o echilibrare a balanțelor karmice interioare. 

Prin punerea în ordine a trecutului, vă puteți experi- 
menta sfințenia iertării ce deschide ușa la noi niveluri de iu- 
bire și de valoare de sine. Nu veți mai simți nevoia dea vă as- 
cunde lumina de teama că cineva o va lua. Prin sentimentul 
propriei valori de sine, veți fi liberi să utilizați toată înțelep- 
ciunea obținută din povestea voastră, pentru a-i putea oferi 
lumii darurile speciale pe care le aveți. După ce v-aţi găsit 
harul unic și ați văzut cât de importanţi sunteți, veți fi pre- 
gătiți să dezvăluiți secretul ce se află ascuns în umbra poveș- 
tii voastre. Veţi fi pregătiți să recunoașteți adevărul mai pro- 
fund a ceea ce sunteți. 

Ținându-vă în mâini darul, îi veți mulțumi poveștii 
proprii și veți aprecia tot ce v-a învăţat - știind că a fost catali- 
zatorul care v-a deschis spre o cunoaștere mai adâncă. După 
ce veți face această lucrare, veți simți că meritați tot și că sun- 
teți pregătiți să vă lăsaţi garda jos, să renunțaţi la apărare și la 
persoana voastră și să vă scoateţi secretul la lumină. 


DEZVĂLUIREA SECRETULUI PERSONAL 


Expunerea secretelor noastre ne face să ne simțim vul- 
nerabili, deoarece au fost ascunse atât de mult timp. Dar nu- 
mai atunci când suntem dispuși să fim vulnerabili, vom fi bi- 
necuvântați cu darul propriei lumini. Sydney stătea pe jos în 
biroul meu, plângând. Printre suspine, își amintea incident 
după incident din copilăria ei, care au făcut-o să se simtă lip- 
sită de valoare, că nu merită să fie iubită, fiind dezamăgită și 
respinsă. Își amintea de momentul în care mama ei a uitat să 
o ia din tabără și rămăsese singură după ce toată lumea a 
plecat acasă. Şi-a amintit de momentul când a fost lăsată sin- 
gură, de ziua ei de naștere. Și-a amintit de momentul în care 
nimeni nu a venit să o vadă la sceneta de la școală și nu i-a 
spus cât de drăguță era în costumul ei negru de vrăjitoare, 

care se asorta cu papuceii. Fiind mezina familiei, Sydney a 
avut întotdeauna senzaţia că părerile nu-i erau luate în sea- 
mă și se străduia să atragă atenţia părinţilor care au dezamă- 
git-o de prea multe ori. „Ce ai ales să însemne pentru tine fe- 
lul în care se comportau ei?”, am întrebat-o. Sydney a răs- 
puns printre lacrimi: „Că nu le pasă de mine. Că nu însemn 
nimic pentru ei. Că sunt un nimic. Că nu contez'. Aceasta 
era povestea care a marcat-o pe Sydney. 

Chiar dacă se maturizase, având o carieră plină de suc- 
ces de producătoare de film, în interior încă era copleșită de 
sentimentele unui copil de cinci ani care îi reamintesc că este 
lipsită de importanţă. În pofida tuturor succeselor şi realiză- 
rilor obținute, ea tânjește și azi să fie recunoscută. fn cariera 
și în viața personală, Sydney se străduiește să fie generoasă 
și grijulie, sperând că va fi destul de importantă pentru oa- 
menii din jur, pentru a le merita atenţia. Este atentă și înțe- 
legătoare, încearcă să fie un bun ascultător și este generoasă 
cu timpul și banii ei. Cu toate acestea, departe de imaginea 
pe care o proiectează în lumea exterioară, atunci când Syd- 
ney se așează noaptea în pat, își dă seama în continuare că 
viaţa ei nu contează. 

Când am întrebat-o ce dar îi oferea faptul că simte că e 
lipsită de importanţă, la început s-a uitat la mine ca și cum aș 
fi fost nebună. „Nu există nici un dar în sentimentul acesta”, 
a spus ea. „Ce te-a îndemnat să fabrici sau să devii sentimen- 
tul că nu contezi pentru ceilalți?”, am mai întrebat-o. Dintr-o 
dată, Sydney a început să conștientizeze felul în care întreaga 
sa poveste și fiecare realizare din viaţă au fost marcate de 
convingerea adânc înrădăcinată în umbra ei, că ea nu conta. 

Tocmai această credinţă i-a oferit harul său unic - acela 
de a le arăta altora că viaţa lor contează - și a făcut-o să creeze 
lucruri extraordinare în lume. Sydney se străduiește întot- 
deauna să facă filme care să conteze cu adevărat pentru pu- 
blicul ei. Ea știe cum să-i unească pe oameni și să-i facă să se 
simtă importanți, inspirându-i astfel să lucreze mai bine. 

Întrucât a învățat pe propria piele cum este să ai sen- 
zația că nu contezi, ea știe exact în prezent ceea ce contează în 
viață. Sydney a înţeles că toate acele incidente dureroase din 
copilărie au determinat-o să fie o adevărată expertă în ceea ce 
privește sentimentul de a nu conta - ceea ce este exact lucrul 
care a făcut-o să fie unică în industria filmului. Odată ce și-a 
prelucrat durerea țesută în jurul convingerii că viața sa nu 
contează, ea și-a putut recunoaște harul unic și contribuţia pe 
care o aduce lumii. 

Sydney putea vedea cât fusese de dedicată poveștii 
personale și felul în care a folosit-o pentru a se lipsi de bucu- 
ria realizărilor ei. Însă la ora actuală, după ce și-a descoperit 
harul unic, Sydney simte că merită bucuria și darurile sale. 
Am sugerat apoi că povestea proprie nu era decât o acoperire 
pentru comoara neprețuită pe care o avea. Am rugat-o să în- 
chidă ochii și arn întrebat-o după aceea: „Care este secretul pe 
care povestea ta l-a ascuns?” A tăcut câteva minute și pe ur- 
mă am văzut cum pe faţă i-a apărut un zâmbet larg, în timp 
ce șoptea: „Am creat o mare schimbare în lume. Chiar con- 
tez”. Cu claritate și forță, Sydney a recunoscut că vorbele ei 
erau adevărate - că, într-adevăr, munca pe care o făcea 
schimba viețile oamenilor. După ce și-a expus secretul, a știut 
că nu se mai putea întoarce la existența din cadrul poveștii ei. 
În prezenţa darului său valoros, Sydney privea cum aceasta i 
se prăbușea în fața ochilor. Pentru prima oară în viaţă și în 
carieră, putea simți bucuria abundentă care vine din conști- 
entizarea faptului că viaţa sa are un impact imens în lume. 

Expunerea secretului vostru vă elimină complet po- 
vestea. Puteți crede că dezvăluirea secretului și oferirea da- 
rurilor voastre implică o responsabilitate copleșitoare. Dar 
asta nu este decât o altă poveste. Exprimarea luminii voastre 
nu este o răspundere, ci o onoare sacră. Nu trebuie decât să 
fiți cine sunteți cu adevărat - Sinele vostru autentic. Nu e ne- 
voie de efort, încercare sau luptă. Trebuie doar să vă permi- 
teți să vă arătați în lume - fără povestea voastră. 

Dacă până acum nu aţi lăsat vreodată ca lumina voas- 
tră să strălucească, probabil vă va fi teamă, deoarece, în cali- 
tate de oameni, ne place să ne agățăm de ceea ce cunoaștem. 
Stând în prezenţa libertăţii și a deschiderii noastre, poate fi 
ceva înfricoșător, iar mulți dintre noi vor spune inconștient: 
„Dă-mi înapoi povestea, pentru a ști din nou cine sunt”. 


A IEȘI ÎN FURTUNĂ 


Trebuie să ne îmbrățișăm vulnerabilitatea, dacă ne do- 
rim să-i permitem secretului nostru să iasă la suprafaţă. Tre- 
buie să facem primii pași și să învăţăm cum să avem încre- 
dere. Trebuie să învăţăm cum să ne abandonăm - nu în fața 
a ceea ce ne dorim no;, ci în fața a ceea ce ne arată Universul. 
Trebuie să avem încredere că, dacă ne aventurăm în ape ne- 
cunoscute, vom fi aduși la mal. Imaginați-vă cum ar fi să sta- 
ti pe o plajă și să priviţi un imens nor cenușiu care se îndreap- 
tă către voi și valuri uriașe izbindu-se de țărm. Încercând un 
sentiment de entuziasm, vă imaginați cât de incitant ar fi să 
navigați în mijlocul furtunii, simțind puterea naturii și miste- 
rul necunoscutului. După un minut însă, începeți să vă teme- 
ți, iar gândurile vi se îndreaptă către alegerea sigură și previ- 
zibilă de a găsi un loc unde să vă adăpostiți până când trece 
furtuna. Dar ce-ar fi dacă ați ști că veți ajunge nevătămați pe 
o insulă plină cu comori și bijuterii strălucitoare, navigând 
prin furtună, înarmați cu echipamentul potrivit, prin ploaie și 
vânturi? Aţi face acea călătorie? Aţi avea încredere în cei care 
au mai fost acolo și le-aţi urma îndrumările pentru a vă găsi 
lada cu aur? Vă cer să vă imaginaţi acest scenariu, întrucât ex- 
punerea minciunii poveștii voastre și dezvăluirea secretului 
din umbră pot părea la fel de întunecate și de înfricoșătoare 
ca o aventură printr-o furtună dezlănţuită. 

Acest lucru a fost adevărat în cazul Laurei, o femeie de 
patruzeci și șase de ani care avusese o căsătorie nereușită 
plină de durere, abuz și izolare emoțională, timp de cinci- 

sprezece ani. Toți cei care o știu pe Laura, îi cunosc povestea: 
căsătoria i-a ucis spiritul și soțul nu-i oferea iubirea și atenția 
pe care le merita. Laura a descoperit credința umbrei care i-a 
ținut laolaltă povestea; aceasta reflecta cuvintele tatălui său, 
care i-a spus când avea doar doisprezece ani: N-ai să faci ni- 
mic, fără un bărbat alături. Laura a trăit această poveste timp 
de cincisprezece ani, ca și cum ar fi fost un personaj dintr-o 
piesă de teatru. Când am întrebat-o ce secret ascundea po- 
vestea sa, ea mi-a răspuns zâmbind: „Că sunt o femeie pu- 
ternică și independentă, care ar fi mai fericită pe cont pro- 
priu”. Pentru o clipă, Laura s-a simţit puternică și ochii i-au 
strălucit. Însă, după câteva minute, a început să minimalize- 
ze forța cuvintelor pe care le-a rostit și a alunecat înapoi în 
sfera poveștii. În final, Laurei i-a fost prea frică să renunţe la 
drama pe care o cunoscuse atât de bine și a optat, în schimb, 
să-și țină secretul ascuns după vălul acestei drame. 
Adeseori ne sabotăm visurile, în încercarea de a ne po- 
trivi înapoi în limitele poveștii personale. Aceasta e o alegere 
pe care fiecare dintre noi trebuie să o facă. Trebuie să ne între- 
băm pe noi înșine: „Sunt dispus să nu mă simt confortabil, 
pentru a proba măreția luminii mele - sau prefer să rămân în 
confortul a ceea ce cunosc?“ Suntem singurii care ne putem 
convinge că vom fi în siguranţă în lume, și în lipsa confortu- 
lui oferit de poveștile noastre. Numai noi putem face ca ex- 
punerea darurilor noastre preţioase să se facă în siguranţă. 


DESCOPERIREA ADEVĂRATEI TALE ESENŢE 


Poveștile noastre reprezintă amprenta existenței noas- 
tre, cât şi urma unică pe care o lăsăm în această lume. Atunci 
când l-am cunoscut pe Matt, avea treizeci şi doi de ani, parti- 
cipa la al douăzeci și șaptelea seminar de autovindecare și 
suferea din cauza sentimentelor de lipsă de valoare și de res- 
pect de sine. Era foarte înalt, cu păr lung și blond care îi atâr- 
na pe față. Primul gând pe care l-am avut când l-am văzut a 

fost: Oare ce ascunde? l-am îndepărtat părul de pe față cu 
mâna și l-am întrebat cu ce-l pot ajuta. El a început imediat 
să-mi povestească trecutul său. A crescut fără tată într-un 
orășel și s-a simțit întotdeauna prost pentru că nu avea o fa- 
milie „adevărată”. Deoarece nu a avut niciodată mulți bani, 
a învățat de mic cum să se descurce și fără. Când avea șapte 
ani, mama sa a inceput o relație, ceea ce a însemnat că nu-i 
mai oferea atâta atenție. Chiar atunci au început și adevă- 
ratele lui probleme, mi-a spus Matt. Mi-a povestit timp de o 
oră cum a intrat în conflict cu legea și că, la vârsta de pais- 
prezece ani, trăia pe stradă, luptându-se să supravieţuiască. 
Când s-a confruntat cu un caz de hepatită care l-a ameninţat 
cu moartea, Matt a decis să-și facă ordine în viață. A început 
să lucreze și să economisească bani, hotărându-se să facă 
ceva cu viața lui. 

Pe la douăzeci de ani, Matt a intrat în domeniul aface- 
rilor imobiliare, ajungând să se descurce suficient de bine ca 
să cumpere singur case, să le repare și să le revândă pentru 
a obține profit. La vârsta de douăzeci și cinci de ani, deținea 
peste o sută de proprietăţi, iar la vârsta de douăzeci și opt, 
ajunsese în lumea celor bogați. Având un milion de dolari în 
bancă, a început să se ocupe de proiecte mai mari, iar la vârs- 
ta de treizeci și doi de ani și-a îndeplinit toate scopurile fi- 
nanciare. Însă el suferea în continuare. Iluzia că banii sau 
proprietățile i-ar aduce fericire s-a spulberat, iar în cadrul se- 
minarului se afla în fața mea, întrebându-se ce să facă mai 
departe. În pofida succesului său, el încă mai avea compor- 
tamente de autosabotaj, petrecându-și timp în locuri unde 
nu-și dorea să fie și nu găsise împlinire în relațiile personale. 
Chiar dacă reușise în lumea materială, în interior, Matt avea 
în continuare impresia că nu este în regulă. Se simţea pier- 
dut, întrebându-se încotro să se îndrepte și ce să facă pentru 
a descoperi pacea pe care o căuta. 

Când Matt și-a încheiat povestea, l-am luat de mână, 
l-am privit în ochi și i-am zis că primul lucru pe care ar tre- 

bui să-l facă ar fi să se tundă. Era evident că nu-și dorea să-l 
vadă cu adevărat cineva. Părul îl ajuta să-și ascundă secretul 
ce se afla în spatele poveștii lui, care îi spunea că, adânc în 
interiorul său, el nu era în regulă. L-am întrebat când va în- 
ceta să mai participe la cursuri și când va începe să le predea. 
Matt și-a înălțat capul, a ridicat din sprânceană și s-a uitat la 
mine de parcă aș fi fost nebună. Acesta a fost finalul primei 
noastre întâlniri. 

În următorii doi ani am continuat să-l consiliez pe Matt. 
Eram fascinată de cât era de inteligent, sensibil și intuitiv. Pă- 
rea să aibă o iubire nelimitată pentru întreaga omenire - însă 
nu și pentru el. Matt se autotortura în permanenţă, prin dia- 
logul lui interior care țipa: „Nu ești bun de nimic, ci doar plin ` 
de defecte, iar viața ta nu contează pentru nimeni”. Matt înce- 
pea majoritatea întrunirilor noastre, povestindu-mi câte lu- 
cruri îngrozitoare a făcut. Faptul că a trăit pe stradă la o vârs- 
tă atât de fragedă, l-a făcut să se simtă murdar. Văzuse și fă- 
cuse prea multe lucruri care, într-un final, l-au făcut să simtă 
că este neglijent și lipsit de valoare. Matt era întotdeauna con- 
centrat asupra lucrurilor rele, mai degrabă decât asupra celor 
bune. Încetul cu încetul, am reușit să-l ajut să se lepede de 
toate poveștile care îi ascundeau adevărata esență. 

Pentru mine, era evident că Matt este un bărbat cu o 
spiritualitate profundă și cu un mare dar de oferit lumii. 
Atunci când am considerat că era pregătit să vadă același lu- 
cru, l-am întrebat: „Care este secretul pe care-l ascunde po- 
vestea ta?” Matt părea confuz. „Nici nu m-aș cunoaște fără 
ea”, a răspuns el. Am simțit că lui Matt îi era frică să caute 
mai adânc, astfel că i-am împărtășit secretul pe care-l ascun- 
dea povestea de la începutul vieții mele . l-am spus că, pe 
când eram tânără și lucram în domeniul afacerilor vestimen- 
tare, îmi petreceam timpul cu un grup a cărui mantră era: 
„Sex, droguri și rock'n'rooll”. Voiam ca oamenii să creadă că 
sunt dură și că le știam pe toate. Tot ceea ce arătam în lumea 
exterioară era dorința mea pentru bani și statut social. 

Mi-am petrecut mulți ani încercând să-mi ascund sen- 
sibilitatea și tânjirea după ceva mai mult. Pur și simplu, nu 
era „interesant“. Când îmi uzasem, în sfârșit, acea poveste, 
am avut sentimentul că-mi voi găsi-pacea într-o viaţă spiri- 
tuală. Pe măsură ce am crescut, mi-am descoperit dorința 
profundă de a-L cunoaște pe Dumnezeu. La început, m-am 
simţit jenată și rușinată, întrucât imaginea de femeie a lui 
Dumnezeu nu mi se potrivea. Nu doream ca oamenii să știe 
că mă abandonasem rugăciunii și că voiam să fiu un instru- 
mental Divinității. l-am împărtășit lui Matt că povestea vieții 
mele ascundea secretul a cine sunt cu adevărat - mai exact, 
adevărul că sunt credincioasă și că-mi place acest lucru. 

Am putut observa din privirea lui Matt că a înțeles ce-i 
ceream să facă. L-am rugat să respire profund și să închidă 
ochii. Apoi, i-am pus din nou întrebarea: „Ce secret ascunde 
povestea ta?” Cu ochii încă închiși, Matt a șoptit: „Secretul pe 
care îl ascunde povestea mea este că sunt o expresie inocentă 
și pură a spiritului”. După aceea, și-a deschis ochii și am rã- 
mas amândoi în tăcere, uimiți de ceea ce dezvăluise. Puteam 
vedea din claritatea ochilor că tocmai luase legătura cu ade- 
vărul lui Divin. Cu lacrimi în ochi, Matt mi-a zis că în interio- 
rul poveștii lui se vedea întotdeauna ca fiind murdar și ne- 
glijent - exact opusul a ceea ce s-a auzit că spune. În prezența 
purității sale, Matt a putut vedea că-și putea aduce contribu- 
ţia în lume prin predarea a ceea ce învățase. Înainte, Matt își 
desconsiderase mereu înțelepciunea și cunoașterea, alegând 
să fie un discipol și nu un lider. Însă, în prezenţa luminii sale, 
Matt își putea vedea harul: de a-i învăța pe băieții ado- 
lescenţi, care sunt singuri și pierduţi, cum să-și ofere darurile 
speciale în lume. Matt descoperise ceva foarte real și foarte 
sfânt. El dezvăluise secretul ascuns în umbra poveștii sale. 

Numai noi ne putem descoperi secretul. Nimeni nu ne 
poate proteja de lumea exterioară în afară de noi. Nimeni nu 
ne poate salva și nu ne poate promite că nu vom fi ridiculizați 
sau că nu vom eșua. Probabil că vom da greș și putem fi si- 

guri că vor exista mulți care să ne arate cu degetul și care să- 
și proiecteze întunericul asupra noastră. Însă, ce altă alegere 
avem în realitate? Vrem să rămânem în micimea poveștii 
noastre? Sau ca darurile noastre autentice să aibă ocazia de a 
străluci cu putere? 


dirke 


Mulți ani am fost prea speriată să mă ridic în picioare și 
să-mi revendic drepturile, să vorbesc deschis în public și să 
împărtășesc ceea ce știu. Ego-ul meu era atât de delicat, încât 
mă temeam de dezaprobarea oamenilor și de judecata lor. 
Dar, într-o zi, în timpul meditației, L-am rugat pe Dumnezeu, 
să-mi dea curajul de a-mi preda frica personală și să-mi per- 
mită să pășesc într-un spaţiu în care să mă pun în sluja celor- 
lalți. În acea seară, în timp ce stăteam în pat, am început să 
mă gândesc la liderii spirituali care au reprezentat o parte 
atât de importantă în viața mea și în dezvoltarea personală. 
Martin Luther King Jr. mi-a apărut primul în minte. M-am 
gândit la toți oamenii care l-au iubit și respectat - cât și la cei 
care l-au urât și disprețuit. Dar dacă King și-ar fi ascuns se- 
cretul? Dacă și-ar fi ascuns darul, ca lumea să nu-l vadă? 
Apoi m-am gândit la Gandhi. Și el avea mulți admiratori, dar 
și mulți detractori. Mă întrebam cum ar fi arătat lumea, fără 
prezenţa acestor oameni. 

Dintr-o dată, am putut vedea că toți cei care reprezen- 
tau o voce în această lume erau iubiți și urâţi, în același timp. 
Çi chiar dacă știam că nu sunt Martin Luther King sau 
Gandhi, curajul lor mi-a arătat că, dacă doream să fac o 
schimbare în lume, și eu trebuia să fiu dispusă să fiu și iubită, 
dar și detestată. Trebuia să pot tolera atât critica, cât și lauda. 
Ă Mai târziu am început să mă gândesc la acest paradox. 
Încercasem din răsputeri să mă separ de oamenii care își de- 
dicasaseră viețile pentru a-i ajuta și vindeca pe alții. M-am 
străduit să-mi spun mie însămi că eram alt gen de persoană, 
că eram prea sensibilă și că n-aş face față niciodată acestui tip 

de ambiguitate. Îmi dorisem să cred că împărtășirea propriu- 
lui dar nu era cu adevărat menirea mea. 

Şi voi v-aţi spus, probabil, că este mai bine să vă păs- 
trați secretul ascuns decât să-l expuneți în ridicolul lumii. 
Poate v-aţi zis că n-aţi putea accepta toată iubirea și admira- 
ţia care v-ar ieși în cale dacă v-aţi permite să fiți cu adevărat 
magnifici. Dar este o minciună - încă o poveste. Nici unul 
dintre noi nu este cu adevărat speriat de lauda și iubirea care 
apar atunci când lăsăm lumina să strălucească. Chiar dacă 
propria strălucire ne poate face să nu ne simțim bine și chiar 
dacă nu simțim că merităm atâta atenție, în străfundul nos- 
tru, fiecare dintre noi știe că acesta este dreptul lui din naș- 
tere - expresia noastră autentică. Frica noastră adevărată 
este dezaprobarea celorlalți, judecata lor aspră, sau faptul că 
nu ne-ar mai iubi. 


ÎMBRĂȚIŞAREA PROPRIEI MĂREȚII 


Pentru a ne putea oferi darurile, simțindu-ne în sigu- 
ranţă, trebuie să renunţăm la a ne mai judeca pe noi înșine și 
pe ceilalți. Trebuie să ne permitem să rămânem goi, fără po- 
veștile personale, fără trecut, fără judecățile și justificările 
noastre. Numai atunci ne vom cunoaște adevărata esenţă și 
vom simți pacea profundă de a fi aliniați cu Sinele nostru 
superior. Atunci ne vom putea relaxa, putem lăsa garda jos 
și ne putem bucura de gloria propriei măreții. 

A venit vremea să creștem și să putem accepta că unii 
oameni nu ne plac. A sosit timpul să acceptăm realitatea că 
aprobarea celorlalți nu ne va oferi siguranţa sau acceptarea 
după care tânjim. Numai darul din interior - menirea Divină 
- ne poate oferi profunda satisfacție de a ști că suntem des- 
tul atât cât suntem, că merităm să fim iubiți și că suntem 
buni și valoroși. Atât timp cât avem nevoie de aprobarea 
celorlalți, va trebui să ne facem cât mai mici. Atunci când 
eram copii, știam cât suntem de speciali. 

Apoi am considerat că e rău să gândim așa. Am crezut 
că oamenii ne vor urî dacă ne vom permite să fim atât de 
mari și de speciali pe cât suntem. Adevărata întrebare este: 
„Ne putem ierta pe noi înșine pentru cât suntem de speciali, 
pentru darurile și unicitatea noastră? Ne putem ierta pe noi 
înșine, pentru faptul că ne-am zdrobit darurile?” 

Lumea are nevoie de tine. Ai observat că este nevoie de 
tine? Ai observat că ne-ar prinde bine ajutorul tău? Vorbesc 
cu tine, cu partea din tine care își dorește să creeze o schim- 
bare în lume. A venit timpul să lași ca secretul tău să fie dez- 
văluit, să îți amesteci rețeta, să faci prăjitura și să ieși din um- 
bră. Alătură-te petrecerii. Aceasta este oportunitatea ta. O po- 
ți face la anul — sau chiar peste zece ani. Însă nu cred că este 
un accident că citești această carte, acum. Avem nevoie de 
tine pentru a-ţi îndeplini rolul. Trebuie să renunți la scuzele 
tale și să-ți îndeplinești rolul în acest proces - și în lume. 

ți cer să-mi spui care este secretul pe care-l ascunde 
povestea ta. Nu-i așa că ești Divin? Că ești magnific? Că me- 
riți tot ce este mai bun? Că ești iubire pură? Că viața ta este 
lipsită de efort? Care este secretul pe care l-ai ascuns de tine 
și de ceilalți, în toți acești ani? 

A venit vremea să-ți arăţi secretul. Este în siguranţă. 
Poate că înainte nu era, însă în prezent poți avea grijă de el. 
Nimeni nu ţi-l poate lua. A sosit timpul să te răsplătești pen- 
tru toată munca pe care ai făcut-o. Numai tu îți poți acorda 
permisiunea de a avea grijă de acel secret. 

Pune mâna pe inimă și spune-ți că ești în siguranţă, 
dacă îţi arăţi secretul. Promite-ți că-i vei purta de grijă și că-l 
vei respecta. Că te vei ocupa de tot ce intervine între tine și 
acel secret prețios pe care-l deții. Vezi cum e să-ți îmbrățișezi 
secretul, să-l scoţi din ascunzătoare după atâția ani. Acesta 
este un timp în care trebuie să fii foarte blând cu tine însuți, 
întrucât îţi expui cea mai valoroasă posesiune. Acesta este 
un moment sacru - când îți dezvălui secretul poate pentru 
prima oară, când îi permiţi să se arate în lume. 

Timpul a sosit. 

Aș dori să știi că îți cunosc secretul. Știu cine ești. Știu 
ce daruri ai și ce mari schimbări faci în această lume. Te-am 
prins, deoarece, chiar dacă nu te cunosc, știu că deții un dar 
preţios. Şi știu că este o piesă foarte specială din acest puzzle 
Divin al vieţii - una pe care nimeni din lume în afară de tine 
nu o poate oferi. Din cel mai profund loc al inimii tale, îți cer 
să ieși din povestea personală, să-ți spui secretul și să-ți oferi 
chiar acum darul tău prețios. 


PAȘI ACTIVI PENTRU VINDECARE 


1. Găsiţi-vă un timp în care să faceți următoarea vi- 
zualizare, fără a fi întrerupți. Înainte de a începe, puteți face 
o plimbare sau o baie caldă ca să vă relaxaţi. Ascultaţi o mu- 
zică lentă sau aprindeţi o lumânare pentru a crea o atmos- 
feră destinsă. Apoi, închideţi ochii și permiteţi-i conștienței 
să se odihnească pe respirația voastră. Respirați de câteva ori 
lung, încet și profund, reținând respirația pentru cinci secun- 
de sau mai mult, expirând după aceea încet. Faceţi acest lu- 
cru de patru sau de cinci ori, până când mintea voastră înce- 
pe să se liniştească și să se relaxeze. 

Aduceţi la suprafaţă o imagine a voastră înșivă ca mic 
copil și imaginaţi-vă că vă simțiți fericiți, în siguranţă și com- 
plet lipsiţi de griji. Vizualizaţi că vă exprimaţi pe voi înșivă 
în totalitate și că vă simțiți bine. Puneţi-vă următoarele între- 
bări, înregistrându-vă răspunsurile în jurnal. 


- Când ţi-ai ascuns secretul? 

- De ce anume îți este teamă că s-ar întâmpla, dacă 
a-i permite ca întreaga ta lumină să strălucească? 

- Cum ar putea beneficia cei din familia ta, cei de la 
locul de muncă și din alte domenii ale vieții tale, de pe 
urma revendicării măreției tale adevărate? 


2. Scrie o nouă poveste despre viața ta. Tema acestei 

povești este că lumina ta strălucește puternic şi că Universul 
se mișcă în armonie perfectă cu tine 

Permiteţi-vă să vedeți felul în care esența voastră Divi- 
nă dă putere și inspiră pe toți cei ale căror vieți le atingeți. 
Cum ar fi viața voastră și cum ar arăta dacă vă scoateţi secre- 
tul la lumină? Cum ar suna dialogul vostru interior și ce me- 
saje v-aţi transmite? 


3. Creați o afirmaţie a puterii pe care v-o puteți repeta 
în fiecare zi, care să vă sprijine în dorința voastră de a trăi o 


viață magnifică. 


4. Identificaţi cinci practici zilnice, care v-ar ajuta să lă- 
sați ca lumina voastră să strălucească. 


Contemplare 
„Ma delectez in gloria Snelui meu magnific”. 


172 


SECRETUL UMBREI 


Mulţumiri 


Pentru Liz Perle, prietenă dragă și editoare. Îţi mulţu- 
mesc că ai crezut în mine și în munca mea. Sunt întotdeauna 
inspirată de claritatea viziunii tale și de cuvintele tale pline 
de înțelepciune. 

Pentru Arielle Ford, sora mea, care-mi îndeplinește cele 

meu cumnat și agent literar. Îţi mulțumesc că te îngrijeşti de 

vezi vindecarea spirituală în lume. Îți mulțumesc pentru o- 
portunitățile extraordinare pe care mi le-ai oferit mie și acti- 
vității mele. 

ordinar și ai curajul să abordezi un subiect dificil și să-l faci 
accesibil lumii. 

Pentru a o contacta pe Debbie Ford și pentru informa- 
ii în legătură cu atelierele sale de lucru: 

Debbie Ford 

P.O. Box 8064 

La Jolla, CA 92038 

800-655-4016 


www,debbieford.com 


În memoria lui Paige Farley Hackel, 
care a avut curajul să iasă din povestea ei. 
Vei trăi pentru totdeauna în inimile comunității tale 
de la Institutul Ford de Consiliere Integrativă. 

